EELNÕU I LUGEMISELE 26.06.2025

Pilt, millel on kujutatud must, pimedus

Tehisintellekti genereeritud sisu võib olla ebatõene.

VILJANDI LINNA ARENGUSTRATEEGIA 2040+

VILJANDI LINNA

ARENGUKAVA

AASTATEKS 2025-2029

[www.viljandi.ee](http://www.viljandi.ee)

[www.visitviljandi.ee](http://www.visitviljandi.ee/)

2025

# SISUKORD

[**SISUKORD** 2](#_Toc200016605)

[SISSEJUHATUS 4](#_Toc200016606)

[VISIOON VILJANDI LINN 2040+ 5](#_Toc200016607)

[**VILJANDI LINNA ARENGUSTRATEEGIA 2040+** 6](#_Toc200016608)

[Kohanemine muutustega rahvastikus 6](#_Toc200016609)

[VÕIMEKAS, KAASAV JA TARK VILJANDI LINN 7](#_Toc200016610)

[Viljandi linna asjatundlik juhtimine 7](#_Toc200016611)

[SÄÄSTEV JA ROHELINE VILJANDI LINN 7](#_Toc200016612)

[Puhas ja jätkusuutlik loodus- ja elukeskkond 7](#_Toc200016613)

[HUBANE JA TURVALINE VILJANDI LINN 8](#_Toc200016614)

[Hubane ja turvaline linnaruum 8](#_Toc200016615)

[ETTEVÕTLIK JA ETTEVÕTLUST TOETAV VILJANDI LINN 9](#_Toc200016616)

[Head eeldused ettevõtluse arenguks ja kasvuks 9](#_Toc200016617)

[UNISTAV JA KUTSUV VILJANDI LINN 10](#_Toc200016618)

[Atraktiivne külastuskeskkond ja inspireerivad turismitooted 10](#_Toc200016619)

[ÕPPIV JA NOORUSLIK VILJANDI LINN 11](#_Toc200016620)

[Paindlikud ja inimese vajadusi arvestavad õppimisvõimalused kogu elu jooksul 11](#_Toc200016621)

[KULTUURILISELT MITMEKESINE JA SPORTLIK VILJANDI LINN 11](#_Toc200016622)

[Kultuuriline mitmekesisus ja traditsioonide hoidmine 11](#_Toc200016623)

[Mitmekesised tegevusvõimalused ja elamusterohke spordielu 12](#_Toc200016624)

[HOOLIV JA SOTSIAALSELT TURVALINE VILJANDI LINN 12](#_Toc200016625)

[Terve, abistatud ja hoitud viljandlane 12](#_Toc200016626)

[**VILJANDI LINNA ARENGUKAVA 2025-2029** 13](#_Toc200016627)

[Viljandi linna rahvastik 13](#_Toc200016628)

[1. VÕIMEKAS, KAASAV JA TARK VILJANDI LINN 16](#_Toc200016629)

[1.1. Lähtepositsioon 2025 16](#_Toc200016630)

[1.2. Arenguvajadused 17](#_Toc200016631)

[1.3. Arengueesmärgid 18](#_Toc200016632)

[1.4. Mõõdikud 18](#_Toc200016633)

[2. SÄÄSTEV JA ROHELINE VILJANDI LINN 19](#_Toc200016634)

[2.1. Lähtepositsioon 2025 19](#_Toc200016635)

[2.2. Arenguvajadused 20](#_Toc200016636)

[2.3. Arengueesmärgid 20](#_Toc200016637)

[2.4. Mõõdikud 20](#_Toc200016638)

[3. HUBANE JA TURVALINE VILJANDI LINN 21](#_Toc200016639)

[3.1. Lähtepositsioon 2025 21](#_Toc200016640)

[3.2. Arenguvajadused 22](#_Toc200016641)

[3.3. Arengueesmärgid 23](#_Toc200016642)

[3.4. Mõõdikud 23](#_Toc200016643)

[4. ETTEVÕTLIK JA ETTEVÕTLUST TOETAV VILJANDI LINN 24](#_Toc200016644)

[4.1. Lähtepositsioon 2025 24](#_Toc200016645)

[4.2. Arenguvajadused 24](#_Toc200016647)

[4.3. Arengueesmärgid 25](#_Toc200016648)

[4.4. Mõõdikud 25](#_Toc200016649)

[5. UNISTAV JA KUTSUV VILJANDI LINN 25](#_Toc200016650)

[5.1. Lähtepositsioon 2025 25](#_Toc200016651)

[5.2. Arenguvajadused 26](#_Toc200016652)

[5.3. Arengueesmärgid 26](#_Toc200016653)

[5.4. Mõõdikud 27](#_Toc200016654)

[6. ÕPPIV JA NOORUSLIK VILJANDI LINN 27](#_Toc200016655)

[6.1. Lähtepositsioon 2025 27](#_Toc200016656)

[6.2. Arenguvajadused 28](#_Toc200016657)

[6.3. Arengueesmärgid 29](#_Toc200016658)

[6.4. Mõõdikud 30](#_Toc200016659)

[7. KULTUURILISELT MITMEKESINE JA SPORTLIK VILJANDI LINN 31](#_Toc200016660)

[7.1. Lähtepositsioon 2025 31](#_Toc200016661)

[7.2. Arenguvajadused 32](#_Toc200016662)

[7.3. Arengueesmärgid 32](#_Toc200016663)

[7.4. Mõõdikud 33](#_Toc200016664)

[8. HOOLIV JA SOTSIAALSELT TURVALINE VILJANDI LINN 33](#_Toc200016665)

[8.1. Lähtepositsioon 2025 33](#_Toc200016666)

[8.2. Arenguvajadused 34](#_Toc200016667)

[8.3. Arengueesmärgid 35](#_Toc200016668)

[8.4. Mõõdikud 35](#_Toc200016669)

[**VILJANDI LINNA ARENGUKAVA 2025-2029 TEGEVUSKAVA/ VILJANDI LINNA ARENGUSTRATEEGIA 2040+ KAVA** 37](#_Toc200016670)

[Lisa 1. Rahvaküsitluse kokkuvõte 63](#_Toc200016671)

# SISSEJUHATUS

Kohaliku omavalitsuse korralduse seaduse kohaselt peab igal vallal ja linnal olema arengukava, mis on aluseks eri eluvaldkondade arengu integreerimisele ja koordineerimisele. Arengukavas esitatakse majandusliku, sotsiaalse ja kultuurilise keskkonna ning looduskeskkonna arengu pikaajalised suundumused ja vajadused, probleemide ja võimaluste hetkeolukorra analüüs tegevusvaldkondade lõikes, tegevusvaldkondade strateegilised eesmärgid koos taotletava mõjuga arengukava perioodi lõpuni ning strateegiliste eesmärkide täitmiseks vajalikud tegevused arengukava perioodi lõpuni.

Viljandi Linnavolikogu algatas 27.02.2025 Viljandi linna arengustrateegia 2040+ ning Viljandi linna arengukava ja eelarvestrateegia aastateks 2024–2029 ülevaatamise. Viljandi Linnavalitsuskinnitas 10.03.2025 korraldusega nr 144 Viljandi linna arengustrateegia 2040+, Viljandi linna arengukava aastateks 2024–2029 ja Viljandi linna eelarvestrateegia aastateks 2024-2029 ülevaatamise komisjoni koosseisu ja tööplaani. Komisjon määras arengukava ja eelarvestrateegia perioodiks 2025-2029.

Viljandi linna arengustrateegia 2040+ ning Viljandi linna arengukava aastateks 2025–2029 on jaotatud 8-ks teemaplokiks:


* Võimekas, kaasav ja tark Viljandi linn
* Säästev ja roheline Viljandi linn
* Hubane ja turvaline Viljandi linn
* Ettevõtlik ja ettevõtlust toetav Viljandi linn
* Unistav ja kutsuv Viljandi linn
* Õppiv ja nooruslik Viljandi linn
* Kultuuriliselt mitmekesine ja sportlik Viljandi linn
* Hooliv ning sotsiaalselt turvaline Viljandi linn

Arengudokumentide ülevaatamise komisjon korraldas teemaplokkide arutelu ning otsustas võimalike muudatuste üle. Teemaplokkides on kirjeldatud valdkondade hetkeolukord ning lähtepositsioon, sõnastatud arenguvajadused ja arengueesmärgid ning määratud mõõdikud eesmärkide täitmise hindamiseks. Eraldi peatüki moodustab tegevuskava valdkondade kaupa, mis hõlmab tegevusi Viljandi linna arengustrateegia 2040+ ja Viljandi linna arengukava 2025–2029 perioodiks. Dokumendi lisaks on 2024. aastal korraldatud Viljandi linna elanike küsitluse kokkuvõte.

Lähtuvalt arengudokumentide koostamise aja keerulisest ja uudsest olukorrast kogu maailma majanduses on prognooside tegemine äärmiselt raske. Tegevuskava aastateks 2025–2029 kajastab tegevusi, mis tulenevad 2025. aasta alguse prognoosist linna tulude, kulude ja võimalike investeeringuobjektide kohta.

Arengudokumendid on koostatud kahe eraldi dokumendina. Nendeks on käesolev Viljandi linna arengustrateegia 2040+ ja Viljandi linna arengukava aastateks 2025–2029 ning Viljandi linna eelarvestrateegia aastateks 2025–2029. Dokumendid on omavahel seotud ning on aluseks linna eelarve koostamisel, kohustuste võtmisel, varaga tehingute tegemisel, tegevuste ja investeeringute kavandamisel ning tegevusteks ja investeeringuteks toetuste taotlemisel.

# VISIOON VILJANDI LINN 2040+



***Joonis 1*** *Visioon Viljandi linn 2040+ ning Viljandi linna arengustrateegia 2040+ ja arengukava 2025–2029 peaeesmärgid.*

# **VILJANDI LINNA ARENGUSTRATEEGIA 2040+**

Arengustrateegia 2040+ peatükk kirjeldab üldiseid väljakutseid, millega strateegia perioodil peab arvestama ning toob välja peamised eesmärgid, milleni lähiaastate arengutes on soov jõuda. Strateegilised tegevused kajastuvad valdkondade kaupa tegevuskava peatükis.

# Kohanemine muutustega rahvastikus

Viljandi linna rahvaarv on vähenenud alates 1990. aastate esimesest poolest. Arenguid kavandades tuleb tegeleda rahvaarvu vähenemise aeglustamise nimel ning püüelda rahvaarvu säilimise suunas.

Viljandi linna rahvastikuarengu strateegiliseks eesmärgiks on Viljandi linnas elavate inimeste elukvaliteedi tõstmine ja rahvastiku kahanemise aeglustumine.

Rahvaarvu muutumist mõjutavad neli näitajat: sündide, surmade, sisse- ja väljarännanute arv. Samuti on oluline roll rahvastiku struktuuril. 2022. aastal rahvastikugeograaf Alis Tammuti poolt koostatud [Viljandimaa rahvastikuprognoosis 2021-2061](https://www.vol.ee/documents/121452/34159001/Viljandimaa+rahvastikuprognoos+aastani+2061.pdf/f7d347d7-7f8c-472a-8297-a88079447733) on kajastatud 4 stsenaariumi. Põhistsenaariumi, mis arvestab praeguste trendide jätkumist kohaselt väheneb Viljandimaa rahvaarv 20 aastaga 18%, 40 aastaga 38%. Positiivne stsenaariumi korral, kus on ajas järjest suurendatud tagasi- ja sisserännet väheneb Viljandimaa rahvaarv 20 aastaga 13%, 40 aastaga 27%. Loomuliku potentsiaali stsenaariumi korral, kus on näidatud protsesse, kui rännet ei toimuks on vähenemine 20 aastaga 12%, 40 aastaga 24%. Stabiilse rahvaarvu stsenaariumi korral püsiks rahvaarv praegusel tasemel.

Pilt, millel on kujutatud kuvatõmmis, järjekord, tekst, Diagramm

Kirjeldus on genereeritud automaatselt

***Joonis 2*** *Viljandi maakonna rahvaarv, stsenaariumide võrdlus 2021-2061 (Allikas: Alis Tammur. Viljandimaa rahvastikuprognoos, 2021 kuni 2061)*

Omavalitsuse valmisolek kohanemiseks muutustega rahvastikus peab olema võimalikult mitmekülgne. Viljandi linnas väheneb rahvaarv negatiivsest rändest tingituna rohkem kui negatiivse loomuliku iibe tõttu. Rände osas peaks see hõlmama väljarände vähendamist ja tagasirände toetamist, kõrgelt kvalifitseeritud ja lõimumisvalmis sisserändajate eelistamist. Samuti peaks omavalitsus kavandama tegevusi elanike pikema tööelu eelduseks oleva hea tervise säilitamiseks, soodustama elukestvat õpet ja õppimist, järjekindlalt panustama sündimust soodustavasse perepoliitikasse ning lapse- ja peresõbralikkuse suurendamisse. Kuna elukoha valikul eelistatakse atraktiivseid tiheasustusalasid looduskaunites kohtades, on oluline panustada elukeskkonna parendamisesse. Atraktiivne ja vajadustele vastav linnaruum ning looduse lähedus on sama tähtis kui teenuste kättesaadavus ning head ja kiired transpordiühendused suuremate keskustega. Tugev haridusasutuste võrk, mitmekesine kultuurielu, head vaba aja veetmise ja spordiga tegelemise võimalused tõstavad linna kui elukoha väärtust veelgi.

Rahvastiku vähenemine ja vananemine on olulised sotsiaalsüsteemi jätkusuutlikkuse kontekstis. Kui iga tööeas inimese kohta tuleb edaspidi järjest rohkem tööeast väljas olevaid elanikke, siis tähendab see, et iga tööealine peab edaspidi loovutama järjest suurema osa oma töö tulemusest tööeast väljas olevate inimeste vajaduste rahuldamiseks. Seetõttu on oluline toetada kõrget lisandväärtust tootvate ja teadmistemahukate ettevõtete rajamist Viljandisse, mis soodustab kõrgelt kvalifitseeritud tööjõu linna tööle ja elama asumist. Samuti on oluline arendada teenuseid ja luua võimalusi kaugtöö tegemiseks, mis võimaldab inimestel Viljandisse elama asuda ka siin töökohta omamata. Oluline on soodustada elanike ettevõtlikkust ning tunnustada ka kohalikul tasandil opereerivate väikeettevõtete loomist, mis oma tegevusega toetavad elusa ja tegusa väikelinna kuvandit ning pakuvad elanikele vajalikke teenuseid.

Edukas rahvastikumuutustega kohanemine eeldab nii elamufondi uuenemist, elukeskkonna parendamist ja atraktiivsuse tõstmist kui ka ettevõtluskeskkonna arendamist ning ettevõtete konkurentsivõime ja tootlikkuse suurenemist.

# VÕIMEKAS, KAASAV JA TARK VILJANDI LINN

# Viljandi linna asjatundlik juhtimine

Omavalitsuse tark juhtimine tagab tugeva kogukondliku identiteedi ja kogukonna jätkusuutliku arengu. Teadmistepõhine ja inimkeskne planeerimine, avatud, kaasav ja eesmärkide saavutamisele pühendunud juhtimine, asjatundlik ja korrektne asjaajamine, efektiivne töökorraldus ja avalike teenuste hea tase ning kättesaadavus on eelduseks, et Viljandi linn on meelepärane ja hästitoimiv koht elamiseks ja pere loomiseks, ettevõtlusega tegelemiseks ja töötamiseks ning ka õppimiseks ja puhkamiseks.

E-teenuste arendamine ja uute lahenduste väljatöötamine teenuste osutamisel tõhustab halduskoormust, vähendab bürokraatiat ning tõstab teenuste kvaliteeti. Lisaks muudab see sujuvamaks nende inimeste teenindamise, kelle jaoks e-teenuste kasutamine on raskendatud või välistatud. Uute ja tarkade lahenduste elluviimisel on olulisel kohal koostöö naaberomavalitsuste ja erinevate organisatsioonidega. Kvaliteetse avaliku teenuse pakkumisel on oluline roll omavalitsuse personalipoliitikal, mille aluseks on infovahetus, töökorraldus, kvalifikatsioon, motiveeritus ja töötingimused.

Paraneb linnaelanike teavitamine ja kaasamine oluliste küsimuste otsustusprotsessi. Kohtumised elanikega ja küsitluste läbiviimine annavad väärtuslikku infot linna arendamiseks ja probleemidele lahenduste leidmisel.

Linna edukaks juhtimiseks on oluline, et otsuseid võetakse vastu strateegilistest eesmärkidest lähtuvalt ja teadmistepõhiselt. Otsustusprotsess on asjatundlik, läbipaistev ja kaasav ning avalike teenuste arendamisel ja pakkumisel lähtutakse targa, inimkeskse ja jätkusuutliku linna põhimõtetest.

# SÄÄSTEV JA ROHELINE VILJANDI LINN

# Puhas ja jätkusuutlik loodus- ja elukeskkond

Viljandi linn asub looduslikult mitmekesise maastiku ja rikkaliku loodusega alal. Rohevõrgustik on väärtuslik elukeskkonna osa, mis tasakaalustab ehitatud linnakeskkonna mõju ning see on olulisel kohal linnaruumi ja miljöö kujundamisel. Viljandis on kolm suurt rohekoridori, mis asuvad Valuoja ja Uueveski orgudes ning Viljandi järve ürgorus. Linna pargid, puiesteed ja veekogud loovad ühtse terviku ning koos Viljandi järve äärse metsaga moodustavad linna haljasvööndi.

Linna rohealad on avalik ruum puhkamiseks ja vaba aja veetmiseks. Looduskeskkonna eksponeerimiseks ja nautimiseks on oluline hoida olemasolevaid looduskauneid vaateid kinni kasvamast. Rohealade kasutusvõimaluste mitmekesistamiseks on kavandatud neile maastikulisi elemente, vaba aja veetmise ja õuesõppe läbiviimise kohti ning sportimisvõimalusi. Viljandi järve rannaala arendatakse eesmärgiga pakkuda võimalikult meeldivat ja mitmekülgset ajaveetmisvõimalust samal ajal säilitades ja hoides ka loodust, sh tagades loodusliku kooslusega metsaaladel piisav alusmets ja järelkasv.

Haljastuse planeerimisel ja arendamisel on eesmärgiks tagada esteetiline ja liigirikas elukeskkond ning looduse lähedus ja kättesaadavus elanikkonnale. Kahjulike mõjude vähendamiseks ja elukeskkonna kvaliteedi tõstmiseks eraldatakse üksteisest tootmishoonete maad ja elamumaad nii kõrg- kui madalhaljastusega. Kavandatakse puiesteede ja ribaparkide rajamist ning mõnede alleede uuendamist või taastamist. Ribapark on planeeritud Järveotsa linnaossa ning Männimäe tee teekoridori elamute ja tööstuspiirkonna vahelise ala eraldajana.

Viljandi linna eesmärgiks on liikuda kliimaneutraalsuse suunas ning soodustada säästlikumat ning keskkonnateadlikumat käitumist ja loodushoidu. Eelkõige eeldab keskkonnakoormuse vähendamine inimeste keskkonnateadlikkuse suurendamist, kuid oluline on ka vajaliku infrastruktuuri ja teenuste kättesaadavus ning nende asjakohasus.

Tervise toetamiseks, õhusaaste, müra ja parkimiskoormuse vähendamiseks on oluline vähendada autostumist ning soodustada mittemotoriseeritud liikumisviiside kasutamist, luues kvaliteetseid ja turvalisi jalg- ja jalgrattateid koos mitmekesise linnasisese haljastusega. Linnaloodus ning kõikidele elanikkonna gruppidele igapäevase aktiivse jalgsi või rattaga liikumise võimaldamine toetab inimeste vaimset ja füüsilist tervist ning tõstab tervelt ja iseseisvalt elatud aastate hulka.

Targalt planeeritud ja mitmekesine linnaloodus vähendab inimtegevusest kui ka ilmastikust tulenevat negatiivset mõju elukeskkonnale ja inimese tervisele ning võimaldab energiasäästu, väiksemaid hoolduskulusid ning pikemas perspektiivis kokkuhoidu ka tervishoiu- ja sotsiaalhoolekandeteenustelt.

Energia säästmiseks on oluline hoonete energiatõhusamaks muutmine. Samuti on tähtis ettevõtete toetamine ja tunnustamine ringmajanduse arendamisel ning ettevõtlussümbiooside loomisel. Jäätmemajanduse valdkonnas on eesmärgiks vähendada jäätmete tekkimist ning suunata tekkivad jäätmed maksimaalselt taaskasutusse.

# HUBANE JA TURVALINE VILJANDI LINN

# Hubane ja turvaline linnaruum

Linnaruum ja tehniline taristu peavad rahuldama elanikke ja ettevõtteid. Läbivaks peab saama säästev areng, mis hõlmab ressursside säästvat kasutamist, keskkonnasõbralike lahenduste rakendamist ja inimesekeskse linnaruumi loomist. Linnaruum peab olema turvaline, hästitoimiv, atraktiivne ning kõrge arhitektuurse kvaliteediga.

Lähiaastate linnaplaneerimisealaste otsuste tegemisel, hoonestamisel ning tehnovõrkude ja teede planeerimisel on üheks suunaks planeerimise ökonoomiliste seisukohtade järgimine. Arendamisel on eelistatud projektid, mis paiknevad juba hoonestatud piirkondades, toetavad infrastruktuuri piisava ja jätkusuutliku kasutusega arengut. Hoonestamisel on uute maa-alade hõivamisele eelistatud olemasolevate linnakvartalite tühjalt seisvate osade täisehitamine, mille korral juba välja ehitatud infrastruktuuriga liitub enam tarbijaid. Ühiskondlike hoonete paigutamisel kesklinna on lisaks hoonestuse tihendamisele eeliseks ka teenuste kättesaadavus.

Sarnaselt vanalinnale vajavad ka muud hoonestuse ning linnaruumi elementide iseloomu poolest eristuvad linna piirkonnad selget reeglistikku, mille alusel piirkonda arendada, seal asuvaid hooneid renoveerida või uusi hooneid ehitada. Linnaliste koosluste hoonestamise põhimõtete läbiarutamine ja kehtestamine on linna arengus vajalik, kuna annab edaspidi kindlama tunde nii omanikule kui otsustajale. Nimetatud tegevus on lähiaastatel kavandatud läbi viia Viljandi linna üldplaneeringu koostamise käigus.

Vajalik on jätkata senist restaureerimistoetuste süsteemi, mis tagab nii mõnegi ajaloolise hoone või linnaruumis nähtava väärtusliku detaili säilimise või restaureerimise. Olulise tähtsusega on muinsuskaitse alal ja sihtkaitsevööndis asuvate hoonete omanike tunnustamine kultuuriväärtuste säilitamisel. Vajalik on jätkuv muinsuskaitsealane selgitustöö ning kinnistuomanikele suunatud koolituste korraldamine. Väga olulise tähendusega on lossivaremete konserveerimise, vanalinna tänavate uuendamise ning linnamüüri konserveerimise, eksponeerimise ja markeerimise jätkamine.

Viljandi linna atraktiivsuse tõstmiseks ning elanikkonnale parema elukeskkonna loomisel on aluseks linna terviklik kujunduskontseptsioon ning tänavate ja avaliku ruumi planeerimise (tänavadisaini) põhimõtted, mis tuginevad inimesekeskse, 15 minuti linna ja targa linna kontseptsioonidele.

Tänavate uuendamisel on eesmärgiks saavutada kõrgeim turvalisus (null-visioon ehk mitte ühtegi surmaga või tõsise, jäädava vigastusega lõppevat liiklusõnnetust), tagada ligipääsetavus ja hea kasutajakogemus kõigile, sh liikumisraskusega liiklejatele, jaotades tänavaruumi ühtlasemalt erinevate liikumisviiside eelistajate vahel ning arvestades erinevate elanikkonna gruppide vajadustega. Tervikliku jalgrattateede võrgustiku olemasolu võimaldab rattaga liikuda kiiresti, mugavalt ja turvaliselt, pakkudes argiliikumisteks tõsiseltvõetavat alternatiivi motoriseeritud transpordile.

Linnatänavate rajamisel ja rekonstrueerimisel on oluline arvestada keskkonnamõjudega inimese tervisele ja heaolule ning on oluline planeerida õhusaastest, mürast ja ilmastikust tingitud kahjulike mõjude vähendamine. Tänavate ja avaliku ruumi planeerimisel ja ehitamisel tuleb arvestada ka ressursside säästmise vajadusega ning luua nutikaid ja kauakestvaid väikese hooldusmahuga lahendusi.

Oluline on luua atraktiivne linnaruum, mis soodustab tänava mitmekülgset kasutamist ning tänaval viibimist. Tänav ei ole vaid ühendustee erinevate sihtkohtade vahel, vaid oluline sotsialiseerumise koht. Meeldiva ja kasutajasõbralik avaliku ruumi kujundamisega saame kaasa aidata erinevate ühiskonnagruppide läbikäimisele ja ühiskonna sidususe loomisele, suurendades inimeste heaolu ja turvatunnet. Atraktiivne linnaruum ja elav tänavaelu soodustab kaubanduse, toitlustuse ja turismi arengut.

Olulisele kohale on tõusnud jalg- ja jalgrattateede võrgustiku arendamine, mis aitab vähendada autostumist ning sellest tulenevaid negatiivseid keskkonnamõjusid, hoida kokku kulusid kui ka aidata kaasa rahvatervise edendamisele. Oluline on parandada kõnniteede olukorda ning tagada vajadustele vastav jalgsi liikumise võimalus ka liikumisraskusega inimestele, eakatele ja lastele. Väiksem autoliiklus vähendab tänavate kulumist ja hooldusvajadust ning loob puhtamat ja müravabamat elukeskkonda. Võimalusel planeeritakse jalg- ja jalgrattateed läbi haljasalade ja parkide pakkudes meeldivamat ja tervislikumat teekonda. Aktiivne liikumine ja looduses viibimine tõstab inimeste tervelt elatud aastate hulka ja parandab elukvaliteeti, mis omakorda tähendab tervemaid ja töökamaid töölisi ettevõtjatele ning väiksemaid tervishoiu ja sotsiaalhoolekande kulusid.

Tänavatel on oluline tagada kõikide liiklejate turvalisus ja võimalikult sujuv liikumine, mida aitab korraldada asjakohane tänavadisain ja hooldus. Korras ja hooldatud tänavakatted, loogiline ja erinevate liiklejate vajadusi arvestav tänavaruum ja liikluskorraldus, tänava võrdsem ruumijaotus eri liiklejagruppide vahel, liikumise sujuvus ja lühikesed ooteajad reguleeritud ristmikel, õiged liikumiskiirused, lihtne ja selge liiklusmärgistus — need on olulised tegurid, mis tagavad liiklejatele teineteisega arvestamise ja üldise liiklusturvalisuse. Eesmärgiks on igal aastal vähemalt ühe tänava renoveerimine rakendades eeltoodud põhimõtteid.

Eesmärgiks on tagada kõikidele elanikkonna gruppidele nende poolt valitud liikumisviisil turvaline, sujuv, mugav ja terviklik teekond linna eri piirkondade, suuremate kaubandus-, teenindus- ja sotsiaalhoonete vahel ning ligipääs rohe- ja puhkealadele.

# ETTEVÕTLIK JA ETTEVÕTLUST TOETAV VILJANDI LINN

# Head eeldused ettevõtluse arenguks ja kasvuks

Eesmärgiks on Viljandi linna arendamine tervikliku, atraktiivse ja inimesekeskse elukeskkonnana, mis loob eeldused, et haritud ja ettevõtlikud tööealised inimesed eelistaksid Viljandit elu- ja töökohana. Kasvav elukeskkonna kvaliteet soodustab sisserännet ja tagasirännet ning ettevõtluse kasvu ja kõrgema lisandväärtusega töökohtade loomist.

Hästi toimiv ettevõtlussektor tagab linnale kvaliteetsete avalike teenuste pakkumiseks ja ettevõtlustingimuste pidevaks arendamiseks vajaliku tulubaasi ning loob uusi ja kõrgema sissetulekuga töökohti.

Kohanemiseks muutuva majanduskeskkonnaga ja tagamaks turunõudlusele vastavat kvalifikatsiooni rakendatakse koostöös riigi-, era- ja kolmanda sektoriga meetmeid tööealise elanikkonna ümber- ja täiendõppeks.

Kohalik omavalitsus saab ettevõtluse edendamisele kaudselt kaasa aidata oma tegevusvaldkondade kaudu:

1) kasvatus-, haridus-ja kultuuritöö ning elukestva õppe- ja ümberõppe võimalused valmistavad inimese ette iseseisvaks eluks ning kindlustavad ettevõtluse arenguks vajaliku kvaliteetse töötajaskonna ning ettevõtjad;

2) spordirajatiste, liikumisharrastust soodustava linnakeskkonna ning puhkealade arendamine ja loodusliku keskkonna kättesaadavus aitab hoida töötajate tervist ning vähendab seeläbi ettenägematuid kulutusi tööjõule. Hea tervisega inimeste sooritusvõime on parem ning hõive tööturul pikemaaegsem;

3) sotsiaalabi ja turvalisuse tagamine vähendab töömoraali madaldavaid sotsiaalseid ja psühholoogilisi pingeid;

4) planeerimis- ja ehitustegevuse kaudu tagatakse vajalik infrastruktuur ning linnaruumi atraktiivsus ettevõtluse arenguks;

5) läbipaistev, selge ja kiire menetlusprotsess tagab sujuva asjaajamise ning toetab ettevõtete, kohaliku omavalitsuse ja riigi koostööd.

Jätkub tööstusalade väljaarendamine eesmärgiga uute ettevõtete ja uute töökohtade loomise võimaldamiseks. Ettevõtlusalade infrastruktuur, linna hea maine ning tõhus koostöö omavalitsuste, riigi ja rahvusvahelisel tasandil soodustab ettevõtete arengut. Targa linna põhimõtete rakendamine, innovatsiooni, ringmajanduse ja ettevõtete ning organisatsioonide vaheliste sümbiooside loomise soodustamine ja tunnustamine toetab koostööd ning tõstab linna atraktiivsust ettevõtjatele ning investoritele.

Atraktiivne linnaruum, mitmekülgne kultuuri- ja spordielu, vajalike teenuste kättesaadavus, head ühendused teiste linnadega tõstavad linna kui elukoha väärtust ning soodustavad spetsialistide ja töötajaskonna paikseks jäämist ning pikaajaliste, stabiilsete töösuhete loomist. Samuti on need olulised tingimused turismisektori arenguks.

Kõrgema lisandväärtusega töökohtade loomist soodustab inseneriharidusega tööjõu olemasolu. Et tekitada noortes huvi inseneriteadustes kõrghariduse omandamise vastu, tuleb panustada noorte suuremasse kaasatusse tehnoloogia-, loodus- ja täppisteaduste valdkonda nii hariduse, noorsootöö kui huvitegevuse kaudu. Omavalitsus peab vajalikuks ja toetab kõikides haridusasutustes ettevõtlikkuse õppe arendamist.

# UNISTAV JA KUTSUV VILJANDI LINN

# Atraktiivne külastuskeskkond ja inspireerivad turismitooted

Turismivaldkonna eesmärgiks on pakkuda Viljandi linnas terviklikku külastuselamust. Turismitooted ja -teenused on kvaliteetsed, inspireerivad ja kooskõlas säästva arengu põhimõtetega.

Turismitoodete arendamise juhtimise eesmärgiks on turismisektori konkurentsivõime kasvatamine eristumise ja külastaja vajadustele vastavate turismitoodete ja -teenuste väljaarendamise läbi. Turismitoote kvaliteedi kujundab külastaja teekonna terviklik arendamine. Külastuselamus kujuneb kogu külastaja teekonna vältel erinevaid teenuseid ning tooteid tarbides. Turismitoodete arendamine on suunatud peamiste teemavaldkondade arendamisele koostöövõrgustike arendamise kaudu, turismitoodete ja -teenuste kvaliteedi, teeninduskvaliteedi ja turismikompetentsuse tõstmisele. Koostöövõrgustike eesmärgiks on tugevdada koostööd ja ühistegevusi piirkondlike sihtkohtade arendajate ning ettevõtjate vahel ja suurendada turismitoodete turunduslikku potentsiaali.

Rikkalik ajaloo- ja kultuuripärand loob unikaalsed võimalused kultuuriturismi arendamiseks. Viljandis toimub palju kultuuri- ja spordisündmusi, mis toovad linna arvukalt külastajaid aastaringselt.

# ÕPPIV JA NOORUSLIK VILJANDI LINN

# Paindlikud ja inimese vajadusi arvestavad õppimisvõimalused kogu elu jooksul

Haridusvaldkonna tähtsamad eesmärgid on kaasaegse, mitmekülgse ja kvaliteetse hariduse võimaldamine munitsipaalkoolides ning alushariduse andmise ja laste päevahoiuteenuse tagamine. Tähtis on samuti mitmekesise huvihariduse ja huvitegevuse võimaldamine ja huvialade arendamine.

Paindlik ja inimese vajadusi arvestav haridusvõrk annab õppijatele ettevalmistuse elus toimetulekuks ning tööoskused ja -harjumused. Viljandi võimaldab tunnustatud haridust alusharidusest kõrghariduseni. Tugev alus- ja põhihariduse baas annab õppijatele hea ettevalmistuse haridustee jätkamiseks gümnaasiumides, kutseharidusasutustes ja kõrgkoolides.

Alushariduse andmise ja päevahoiuteenuse osutamisega kodude lähedal on loodud tingimused laste eakohase arengu toetamiseks ning sellega soodustatakse lapsevanemate töötamist ning perede toimetulekut. Eesmärgiks on koolieelsete lasteasutuste ajakohastamine ja arendamine, olles paindlik lähtuvalt nõudlusest uute rühmade avamiseks ning lähtudes muu hulgas ka piirkondadest, kus on suurim nõudlus kodulähedasele päevahoiuteenusele tagamaks lapsevanematele ja lastele mugav ja optimaalne liiklustrajektoor.

Kvaliteetse põhihariduse aluseks on tugevad põhikoolid, mis rakendavad uudseid metoodikaid ja tagavad igale õppijale nüüdisaegse, turvalise ning tema võimeid, vajadusi ja individuaalseid valikuid arvestava õpikeskkonna. Oluline on, et haridusasutustes töötab motiveeritud ja professionaalne personal ning vajalik on panustada õpetajate ja noortega tegelevate spetsialistide teadmiste ja oskuste ajakohastamisse.

Huvihariduse, huvitegevuse ja noorsootöö võimalused pakuvad mitmekesiseid eneseteostuse ja vaba aja veetmise viise, et noor saaks lähtuvalt oma tugevustest individuaalselt areneda. Täiskasvanute täiend- ja ümberõpe on osa elukestvast õppest, et tagada inimeste parem toimetulek ja suurem võimekus edukalt toime tulla uute väljakutsetega.

# KULTUURILISELT MITMEKESINE JA SPORTLIK VILJANDI LINN

# Kultuuriline mitmekesisus ja traditsioonide hoidmine

Olles avatud ja arenev, eripalgelise ning traditsioonidega kultuurieluga linn, kus on tagatud võimalused kultuuri loomiseks, tarbimiseks ja edasikandmiseks, on kultuurivaldkonna eesmärgiks kultuurilise mitmekesisuse ja traditsioonide hoidmine. Viljandi linn hindab professionaalse kultuuri arengut linnas ning tagab kultuurilise huvitegevuse võimalused ning toetused kodanikuühendustele.

Jätkatakse kultuuri-, mälu- ja vabaajaasutuste ja nende hoonete arendamist tagamaks paremad võimalused kultuuri loomiseks ja tarbimiseks, rakendades innovaatilisi lahendusi ning tuginedes traditsioonidele ja kogemustele. Asutuste tegevus peab toimuma selgelt kokku lepitud alustel, toetudes koostööle ning soodustades pidevat arengut vastavalt sihtrühmade muutuvatele vajadustele. Teenuste arendamisel on tähtis lähtumine turunõudlusest ja valitsevatest trendidest.

Olulise tähtsusega on eesti keele ja kultuuri väärtustamine. Kultuurielu elavdamise ja rikastamise eelduseks on kogukonna aktiivusus, rahvusvaheline suhtlus, kultuurivahetus ja kogemuste vahetamine.

Rahvastiku vähenemise peatamiseks on oluline toetada ja tunnustada ühiskondlikult aktiivseid ja arengut vedavaid noori, kelle edaspidiseid valikuid kuhu elama asuda, kodu luua ja kus lapsi kasvatada, saab suunata tervikliku, atraktiivse ja inimesekeskse elukeskkonna loomisega. Noorte kaasamine planeerimis- ja otsustamisprotsessides ning noorte algatuste toetamine ja noorte panuse tunnustamine kasvatab noorte kogukonnatunnet ja sidusust Viljandiga.

UNESCO loovlinnaks olemine võimaldab näidata laiemale avalikkusele Viljandi pärandis peituvaid väärtusi ja tutvustada viise, kuidas need saaks aidata kaasa igapäevase elu rikastamisele nii kultuurilises, sotsiaalses kui majanduslikus vaates.

# Mitmekesised tegevusvõimalused ja elamusterohke spordielu

Viljandi linna eesmärgiks on elanike hea tervise ning liikumisaktiivsuse säilitamine ja arendamine, tänapäevaste võimaluste pakkumine elamusterohketest spordisündmustest osasaamiseks ja liikumisharrastusega tegelemiseks.

Viljandi on sportlik ja tervislik linn. Sportlikud eluviisid panustavad rahvatervise edendamisse ja seeläbi tervena elatud aastate pikendamisse. Oluline on soodustada nii laste kui täiskasvanute jalgsi või rattaga liikumist igapäevastel teekondadel ning suurendada isetekkelist liikumisaktiivsust.

Prioriteediks on noortespordi toetamine ja liikumisvõimaluste soodustamine koolides ja lasteaedades. Olulisemateks väljakutseteks on koolistaadionide ja spordiväljakute korrastamine, tervisespordi edendamine ning sporditaristu kvaliteedi säilitamine ja parandamine ning saavutussportlaste toetamine.

Sportimispaikade arendamise jätkamine loob paremad tingimused nii tipptasemel treeningute läbiviimiseks kui ka liikumisharrastusega tegelejatele. Sporditaristu arendamine koostöös erasektoriga mitmekesistab sportimisvõimalusi. Head sportimisvõimalused ja traditsioonilised spordisündmused tugevdavad ka Viljandi kui spordilinna mainet.

# HOOLIV JA SOTSIAALSELT TURVALINE VILJANDI LINN

# Terve, abistatud ja hoitud viljandlane

Viljandi linna prioriteet on rahva hea tervis, elanikkonna võimalikult kõrge tervelt elatud aastate hulk, inimeste pikaajaline töövõime säilimine ja iseseisev toimetulek, heaolu ning turvatunde tagamine.

Sotsiaalhoolekande peamisteks sihtrühmadeks on lastega pered, eakad, erivajaduste ja toimetulekuraskustega inimesed. Peamised tegevused sotsiaalse toimetuleku tagamiseks on ennetus- ja teavitustöö ning sotsiaaltoetuste ja -teenuste arendamine. Teenuste ja toetuste arendamisel on oluline arvestada sihtgrupi individuaalseid vajadusi ning olla paindlik. Sotsiaalteenused on kvaliteetsed ja kõigile abivajajatele kättesaadavad. Sotsiaalvaldkonna arendamise eesmärgiks on inimeste elukvaliteedi ja iseseisva toimetuleku parandamine.

Rahvatervise valdkonna eesmärgiks on tõsta elanike tervelt elatud aastate hulka. Oluline on panustada ennetus- ja teavitustöösse, et suurendada inimeste terviseteadlikkust, mõjutada eluviisi ning vähendada riskikäitumist. Linna eesmärgiks on tervist toetava ja aktiivset liikumist soodustava elukeskkonna loomine ning tervislike eluviiside soodustamine kõikide elanikkonna rühmade seas. Eriti oluline on laste tervisliku ja turvalise arengu tagamine.

Lastega perede iseseisvaks toimetulekuks arendab linn lastele ja peredele vajalikke ja kättesaadavaid teenuseid. Sotsiaalsete probleemide ennetamiseks suurendatakse koostööd laste ja noortega tegelevate asutuste vahel. Eakate hoolekande valdkonnas on peamiseks eesmärgiks aidata inimestel võimalikult kaua elada oma kodus ning elada täisväärtuslikku elu. Erivajadustega inimeste iseseisva toimetuleku tagamiseks osutatakse erinevaid teenuseid.

# **VILJANDI LINNA ARENGUKAVA 2025-2029**

Viljandi linna arengukava 2025-2029 koosneb rahvastiku suundumuste ülevaatest ja peatükkidest valdkondade kaupa. Igas peatükis on toodud valdkonna lähtepositsioon 2025, arenguvajadused, arengueesmärgid ja mõõdikud eesmärkide täitmiseks.

# Viljandi linna rahvastik

Viljandi linnas elas 2025. aasta alguse seisuga 16 800 elanikku. Elanike arvu poolest on Viljandi linn suuruselt kuues linn Eestis.

Kogu Eesti üheks suurimaks väljakutseks on kohanemine rahvastiku vähenemise ja vananemisega. Nagu enamikes Eesti piirkondades, on elanike arv langenud ka Viljandi linnas. Võrreldes 2006. aastaga on Viljandi linna rahvaarv vähenenud 3410 inimese võrra.

***Joonis 3*** *Viljandi linna elanike arv rahvastikuregistri andmetel 2006-2025 1.jaanuari seisuga.*

Viljandi linna rahvaarv on viimastel aastatel stabiliseerunud (Joonis 3). Rahvaarvu stabiliseerumisele on viimasel aastatel andnud oma panuse Ukraina põgenike saabumine Eestisse. See on demograafilises mõttes positiivselt mõjutanud ka Viljandit. Tegemist on ühekordse ja erakorralise mõjuga ning tulenevalt Ukrainas toimuvast võib põgenike lahkumine tuua kaasa rahvaarvu vähenemise.

Sündide arv on Viljandi linnas kõikunud aastate lõikes üsna palju (Joonis 4). Surmade arv on igal aastal olnud suurem sündide arvust, mis on tingitud eakate inimeste suurest osakaalust.

***Joonis 4*** *Sündide ja surmade arv 2015-2023 Statistikaameti andmetel*

***Joonis 5*** *Loomulik iive, sise- ja välisränne Viljandis 2015-2023 Statistikaameti andmetel*

Loomulik iive on olnud vaadeldaval perioodil negatiivne ehk surmade arv ületab sündide arvu (Joonis 5). Samuti on siseränne olnud negatiivne. Välistest teguritest mõjutatuna lisandus Viljandi linna Ukraina sõjapõgenikke ning seetõttu on viimastel aastatel välisränne olnud positiivne.

Suurimad vanuserühmad linnas on vahemikus 30–74 eluaastat (enam kui 1000 elanikku viieaastastes vanuserühmades ehk keskmiselt 200 inimest aastakäigu kohta). Kuni 29. eluaastani on vanuserühmade suurus väiksem. 5–14-aastaseid on ligi 1000 ning 0–4 ja 15–19-aastaseid vähem kui 900 ning 20–29-aastaseid u 750. Seega ei ole elanike jaotus just nooremates vanuserühmades vanuseliselt tasakaalus ning eeldada võib sündide arvu kahanemist tulevikus (Joonis 6).

***Joonis 6*** *Viljandi linna rahvastikupüramiid 2024 (Allikas: Rahvastikuregister)*

***Joonis*** *7 Ülevaade rahvaarvu muutustest Viljandi linnas aastatel 2009-2025 (Allikas: Rahvastikuregister)*

Perioodi 2009-2025 andmed (Joonis 7) näitavad laste ja tööealiste arvu kahanemist ning pensioniealiste inimeste osakaalu kasvu linna kogurahvastikus.

Viljandi linna üldplaneeringu koostamise käigus koostati 3 kolm rahvastikuprognoosi stsenaariumi kuni aastani 2040: optimistlik, pessimistlik ja keskmine. Keskmist stsenaariumi võib tänaste teadmiste alusel pidada ühtlasi kõige tõenäolisemaks. Prognoos viidi läbi tarkvarapaketi "Rändekalkulaator" abil.

Pilt, millel on kujutatud tekst, kuvatõmmis, järjekord, Font

Kirjeldus on genereeritud automaatselt

***Joonis 8*** *Elanike arvu muutus 2024-2040, 2024=100%*

Kõikide rahvastikuprognoosi stsenaariumide korral väheneb Viljandi linna elanike arv (Joonis 8). Pessimistliku stsenaariumi realiseerudes 32%, optimistliku stsenaariumi korral 2% ja keskmise stsenaariumi realiseerudes 12%. Seega võib tänaste teadmiste juures prognoosida Viljandi linna rahvaarvu kahanemist.

Laste arvu kahanemises on kolme rahvastikuprognoosi stsenaariumi tulemused kõige sarnasemad ja 2040. aastal on 0- kuni 19-aastaseid lapsi ja noori vähemalt kolmandiku võrra vähem kui täna. Tööealiste inimeste osas näitavad kolm rahvastikuprognoosi stsenaariumi suuremaid erinevusi kui laste ja pensioniealiste osas. Optimistliku prognoosi stsenaariumi korral tööealiste inimeste arv kasvab, pessimistliku korral väheneb ja keskmise stsenaariumi korral püsib stabiilne. Pensioniealiste inimeste arv väheneb kõigi kolme rahvastikuprognoosi stsenaariumi korral, kuid pensioniealiste inimeste osakaal kasvab.

Viljandi linna rahvastikuarengu strateegiliseks eesmärgiks on Viljandi linnas elavate inimeste elukvaliteedi tõstmine ja rahvastiku kahanemise aeglustamine. Rahvastiku kahanemise aeglustamiseks loovad uusi eeldusi kaugtöövõimaluste loomine, noorte perede toetamine, inimeste tervisekäitumise arendamine, Viljandisse tagasituleku soodustamine. Olulisemaks peab saama, et Viljandi linn oleks pärast õpinguid suurema hulga siia püsivalt asujate sihtkoht. Edukas rahvastikumuutustega kohanemine eeldab nii elamufondi uuenemist, elukeskkonna parendamist ja atraktiivsuse tõstmist kui ka ettevõtluskeskkonna arendamist ning ettevõtete konkurentsivõime ja tootlikkuse suurenemist.

# 1. VÕIMEKAS, KAASAV JA TARK VILJANDI LINN

Peatükis käsitletakse linna juhtimise, planeerimise, kriisireguleerimise, kaasamise, vabaühenduste ja linnaelanike nii seadusloomes kui arendustegevuses osalemise, innovatsiooni ja targa linna põhimõtete rakendamise ning kodanikuühiskonna suundumusi ja arenguvajadusi.

# 1.1. Lähtepositsioon 2025

Kohaliku omavalitsuse korralduse seaduse alusel korraldab kohalik omavalitsus Viljandi linnas sotsiaalteenuste osutamist, sotsiaaltoetuste ja muu sotsiaalabi andmist, eakate hoolekannet, kultuuri- spordi- ja noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, ruumilist planeerimist, linnasisest ühistransporti ja linna tänavate ehitamist ja korrashoidu ning tagab linna omanduses olevate koolieelsete lasteasutuste, põhikoolide ja huvikoolide, raamatukogude, spordibaaside, turva- ja hooldekodude ning teiste kohalike asutuste ülalpidamise.

Viljandi linn on investeerinud eelnevatel arengukava perioodidel linnaeelarve ning Euroopa Liidu vahendeid ühisveevärgi-, kanalisatsiooni- ja tänavavalgustussüsteemide arendamiseks, tänavate ehituseks ja rekonstrueerimiseks, keskkonnakaitse ning jäätmekäitluse tingimuste parandamiseks, haridus-, spordi- ja kultuuri- ning sotsiaalteenuste pakkumise tingimuste parandamiseks. Arendatud on ettevõtluspiirkondi, et tagada soodsamad tingimused piirkonnas tegutsevatele ettevõtjatele ja soodustada uute töökohtade loomist.

Viljandi linna elanike esinduskogu, Viljandi Linnavolikogu on 27-liikmeline. Kohaliku elu küsimuste arutamiseks on moodustatud 6 alatist komisjoni: revisjonikomisjon, eelarve- ja arengukomisjon, hariduskomisjon, kultuurikomisjon, majandus- ja keskkonnakomisjon ning sotsiaalkomisjon. Linnavolikogu ajutiste komisjonidena tegutsevad Viljandi Noortevolikogu ja Viljandi Seenioride Nõukoda.

Viljandi Linnavalitsus on 8-liikmeline: linnapea, 2 abilinnapead ja 5 linnavalitsuse liiget. Linnavalitsuse liikmete tööjaotuse kohaselt esindab iga liige linnavalitsust linna erinevates piirkondades. Linnavalitsus on moodustanud erinevate valdkondade töö korraldamiseks komisjone, sh liikluskomisjon, laste ja perede komisjon, haljastuskomisjon.

Viljandi linna ametiasutuse struktuuris on linnapea, 2 abilinnapead, 51,8 ametnikku ja 17 töötajat.

Linnavalitsus on meedia ja üldsusega suhtlemisel avatud. Antakse välja Linnalehte. Kuku raadio saade „Linnatund“ on eetris üks kord nädalas neljapäeviti ning kajastab Viljandi Linnavolikogu, Linnavalitsuse, ametite ja allasutuste tegevust.

Kasutusel on linna ühtne dokumendihaldussüsteem Amphora, iseteeninduskeskkond Spoku, haridusteenuste haldamise süsteem ARNO. Linnavalitsuse hallata on linna koduleht ja sotsiaalmeedia kontod. Linnaelanikel on võimalik kasutada mitmeid e-teenuseid.

Alates 2015. aastast toimub kaasava eelarve protsess. Selle eesmärkideks on parandada kogukonna arusaama linnaeelarvest, tõsta kogukondade algatusvõimet ja koostööd ning viia ellu uusi ideid ja leida lahendusi olulistele valupunktidele linnas.

Viljandi linnas on Äriregistri andmetel 15.04.2025 seisuga registreeritud 37 aktsiaseltsi, 2361 osaühingut, 361 füüsilisest isikust ettevõtjat, 81 usaldusühingut, 15 tulundusühistut, 8 täisühingut, 12 sihtasutust, 269 mittetulundusühingut ning 490 korteriühistut.

# 1.2. Arenguvajadused

* Viljandi linna strateegilise planeerimise ja juhtimise tõhustamine. Eesmärgipärase, teadmistepõhise ja kaasava otsustusprotsessi loomine ja juurutamine, tegevuste tulemuste analüüs ning kommunikatsioon.
* Avaliku teenuse tööprotsesside tõhustamine, e-teenuste osakaalu suurendamine ja sisulise kvaliteedi tõstmine halduskoormuse ja bürokraatia vähendamiseks ning uuenduslike lahenduste kasutuselevõtt avalike teenuste kvaliteedi ja kättesaadavuse tõstmiseks.
* Linna kommunikatsiooni tõhustamine.
* Kodanikuühiskonna arengu toetamine, koostöö suurendamine vabaühendustega linna arendamisel ning teenuste pakkumisel.
* Tõhus koostöö teiste Viljandimaa omavalitsustega, sh teenuste osutamisel ja arendustegevuses.
* Koostöö tõhustamine riigiasutustega, sh erinevate ennetusprogrammide rakendamisel ning elutähtsate teenuste osutamisel ja arendamisel.
* Linna positiivse kuvandi (nt hea asukoht, lapsesõbralik linn, hea elamis- ja töötamiskoht jms) parem ärakasutamine kohanemisel muutustega rahvastikus.
* Viljandi linna kui [inimkeskse](https://www.transformative-mobility.org/assets/publications/TUMI_The-15-Minute-City_2021-07.pdf) ja [rohelise](https://link.springer.com/chapter/10.1007/978-3-030-37716-8_1), jätkusuutliku ja [targa](https://ec.europa.eu/info/eu-regional-and-urban-development/topics/cities-and-urban-development/city-initiatives/smart-cities_en) [15 minuti linna](https://www.transformative-mobility.org/assets/publications/TUMI_The-15-Minute-City_2021-07.pdf), kultuuri-ja spordilinna ning pärandilinna kuvandi hoidmine ja jätkuv arendamine.
* Jätkusuutlike, keskkonnasõbralike, heakorda ja haljastuse olukorda parendavate algatuste ja ettevõtmiste tunnustamine.

# 1.3. Arengueesmärgid

* Viljandi linn on jätkusuutlik ja koostööaldis omavalitsusüksus, mida juhitakse teadmistepõhiselt ja kompetentselt, olles inimesekeskne ja avatud.
* Targa linna põhimõtteid rakendatakse erinevates linnaelu valdkondades.
* Toimib tihe koostöö teiste omavalitsustega. Oskuslik maakonnakeskuse rolli täitmine.
* Linnaelanikud on informeeritud ja kaasatud otsustusprotsessides. Suurem linnaelanike aktiivsus linnaelu edendamisel.
* Kodanikuühiskond ja vabaühendused on tugevad, iseseisvad ja võimekad ning koostöö nendega on toimiv.
* Viljandi linna kui kultuuri-ja spordilinna ning UNESCO loovlinna positiivne kuvand säilib ja areneb.
* Tagatud on Viljandi linna säästev areng. Linnaruum on inimkeskne, 15 minuti ja rohelise linna kontseptsioonidele tuginev.
* Toimib tõhus kriisireguleerimine ja terviklikum ning igaühe panusel põhinev ennetustöö turvalisuse tagamiseks.
* Toimuvad heakorrakonkursid ja tunnustamised.
* Elanikkond on teadlik ja linna hoidev.

# 1.4. Mõõdikud

| Näitaja | 2020 | 2021 | 2022 | 2023 | 2024 | 2025 | 2029 | 2040 + |
| --- | --- | --- | --- | --- | --- | --- | --- | --- |
| Rahvaarv2 | 17092 | 16899 | 16651 | 16800 | 16851 | 16800 | säilib | säilib |
| Loomulik iive1 | -84 | -21 | -62 | -74 |  |  | positiivne | positiivne |
| 0-18 aastaste osakaal rahvastikust %2 | 20,61 | 20,80 | 20,95 | 21,29 | 21,18 | 21,23 | >22 | >23 |
| Demograafiline tööturusurve- indeks1 | 0,90 | 0,91 | 0,87 | 0,87 | 0,86 |  | 1 | 1 |
| Kandidaatide arv ühele volikogu liikme kohale KOV volikogu valimistel | - | 6,26 | - | - | - | - | kasvab | kasvab |
| Valimisaktiivsus KOV volikogu valimistel % | - | 53,6 | - | - | - | - | kasvab | 60 |
| Kaasava eelarve maht tuh € | 30 | 30 | 30 | 40 | 50 | 60 | säilib | kasvab |
| Kaasava eelarve menetluses esitatud ettepanekute arv | 25 | 15 | 23 | 18 | 11 |  | kasvab | kasvab |
| Kaasava eelarve hääletamisel osalenute arv | 450 | 891 | 1866 | 1978 | 1137 |  | kasvab | kasvab |
| Elanike rahulolu linna juhtimisega3 | - | - | 3,039 | - | 2,948 | - | kasvab | kasvab |
| Elanike rahulolu avalikkuse informeerimisega3 | - | - | 3,148 | - | 3,129 | - | kasvab | kasvab |
| Elanike rahulolu avalikkuse kaasamisega otsustusprotsessidesse3 | - | - | 2,780 | - | 3,072 | - | kasvab | kasvab |
| Elanike rahulolu vabaühenduste tegevusega3 | - | - | 3,568 | - | 3,642 | - | kasvab | kasvab |
| Elanike rahulolu linnaosade arenguga3 | - | - | 2,981 | - | 2,901 | - | kasvab | kasvab |
| Elanike rahulolu kogukondadega ja kogukondliku arenguga3 | - | - | 3,220 | - | 3,255 | - | kasvab | kasvab |
| Elanike rahuloluindeks11 | - | - | 74 | - | 70 |  | säilib | kasvab |
| Vabaühenduste poolt linna eelarvest toetuse saanud projektitoetuste arv | 112 | 110 | 149 | 117 | 126 |  | kasvab | kasvab |
| Väljastatud avaliku ürituse korraldamise lubade arv | 55 | 95 | 76 | 76 | 106 |  | kasvab | kasvab |
| Maksumaksjate arv (jaanuar)4 | 7 794 | 7 663 | 7 585 | 7 659 | 7 733 | 7612 | säilib | kasvab |
| Keskmine väljamakse kuus (jaanuar)4 | 1 242 | 1 288 | 1 381 | 1 492 | 1 618 | 1689 | kasvab | kasvab |

1 Statistikaameti andmed

2 Rahvastikuregistri andmed

3 Viljandi linna rahuloluküsitlus

4 Regionaal- ja põllumajandusministeerium

11 minuomavalitsus.ee

# 2. SÄÄSTEV JA ROHELINE VILJANDI LINN

Peatükis käsitletakse looduskeskkonna suundumusi ja arenguvajadusi. Valdkondlikult kajastatakse jäätmekäitluse, saaste vähenemise, bioloogilise mitmekesisuse ja maastiku kaitse, haljastuse ning energiatõhususe teemasid.

# 2.1. Lähtepositsioon 2025

Viljandi linn on looduslikult mitmekesise maastiku ja rikkaliku loodusega ala. Probleemidena on arengukava töörühma poolt ja elanike küsitluses välja toodud veekogude olukord, õhusaaste ja jäätmete liigiti kogumise vähesed võimalused.

Viljandi linn asub Sakala kõrgustiku põhjaosal ning linna territooriumi suuruseks on 14,65 km2.

Viljandi lõunaosas on Viljandi järve ürgorg. Viljandi järve suubuvad Uueveski oja ja Valuoja oja ning arvukalt allikaid. Valuoja oja läbib Viljandi linna, oja paisutamise tulemusel on tekkinud Paala paisjärv, Ugala tiik ja mitmed väiksemad tiigid, mis ilmestavad Valuoja orgu. Samuti on olulised veekogud Uueveski oja paisutamse tulemusel tekkinud basseinid, Uueveski ja Kösti paisjärv, küll mitte nii nähtavad linnas kuid elanike tajus. Järve edelaotsast voolab välja Pärnu jõgikonda kuuluv Raudna jõgi. Viljandi järv kuulub Euroopa Liidu Natura loodusalade nimestikku Viljandi loodusalana, mille kaitse-eesmärk on looduslike elupaikade ning loodusliku taimestiku ja loomastiku kaitse. Viljandi järv ja selle kaldad on elupaigaks mitmetele looduskaitsealustele liikidele.

Viljandi ürgoru iseloomuliku maastiku ja looduse mitmekesisuse, Viljandi järve elupaigatüübi, haruldaste liikide, Viljandi Lossipargi ja alale jäävate looduse üksikobjektide kaitseks on loodud Viljandi järve, Viljandi järve kaldaid ja Viljandi Lossiparki hõlmav Viljandi maastikukaitseala.

Viljandi linna haljastu arendamise eesmärgid ja tegevussuunad aastani 2030 on määratletud [Viljandi linna haljastu arengukavas 2019-2030](https://www.riigiteataja.ee/akt/421032019005). Viljandi linnas on avalikke haljasalasid 417,9 ha, millest 204,8 ha on regulaarselt hooldatavad ja 86,5 ha on linnametsade all. Elamukvartalites asub 70,9 ha haljasalasid. Viljandi linna pindalast moodustavad haljasalad 29%. Linna territooriumil on 5 kalmistut: Vana kalmistu, Metsakalmistu, Toome kalmistu, Pauluse koguduse kalmistu ja Hiie kalmistu.

Jäätmehoolduse arendamist käsitleb [Viljandi linna jäätmekava 2021-2026](https://www.riigiteataja.ee/akt/405022021017). Olmejäätmete vedu linnas toimub korraldatud jäätmeveona. Perioodil 01.04.2025-31.03.2027 teostab korraldatud olmejäätmevedu Eesti Keskkonnateenused AS. Korraldatud jäätmeveoga hõlmatud jäätmeliikideks on segaolmejäätmed, paber ja kartongijäätmed, biolagunevad köögi- ja sööklajäätmed ning pakendijäätmed. Viljandi jäätmejaam asub Pärnu mnt 36 kinnistul. Jäätmejaamas võetakse vastu tavajäätmeid (olme,- pakendi,- ehitus,- tekstiili- ja puidujäätmeid; elektroonikaromu ja rehve), ohtlikke jäätmeid ning taaskasutatavaid materjale. Uusi jäätmekäitluskohti linna territooriumil ei ole ette nähtud.

Jäätmete taaskasutamise korraldamine linna territooriumil on pidev protsess ning sõltub Euroopa Liidu nõuetest, mille kohaselt aastaks 2025 on eesmärgiks suunata 55% olmejäätmeid ringlusse, aastal 2030 60% ja aastal 2035 vähemalt 65%.

# 2.2. Arenguvajadused

* Viljandi kolme suure rohekoridori – Viljandi järve, Valuoja ja Uueveski oja oru – säilitamine koos oma mitmekesise maastiku ja ökosüsteemidega. Elukeskkonna kujundamisel arvestamine olemasolevate väärtustega, nende säilitamine ja lisaväärtuste loomine uute lahenduste väljatöötamisel. Prioriteediks on ökoloogiliselt toimiva, liigilise mitmekesisuse säilitamine ning rohevõrgustiku sidususe tagamine ning rohealade piiride täpsustamine.
* Linnalooduse kättesaadavamaks tegemine, st elamukvartalite ümbrustesse ja igapäevaste liikumistrajektooridele mitmekülgse haljastuse rajamine.
* Olemasoleva kõrghaljastuse ja põõsastike säilitamine ning uute loomine, nende pidev hooldamine jätkusuutlikkuse, hea tervisliku seisundi ja ohutuse tagamiseks.
* Haljasalade hooldamisel esteetika, elurikkuse ja hoolduse ressursitõhususe vahel kompromissi leidmine.
* Veekogude avatumaks ja ligipääsetavaks muutmine. Nende üldise hea olukorra säilitamiseks on vajalik jätkata veetaimestiku niitmise, põhjasetetest puhastamise ja kaldaalade korrastamisega. Veekogude kallaste korrashoiu tagamine, tagades seejuures eluslooduse jaoks vajaliku elukeskkonna sh. kevadise pesitsusrahu.
* Õhu kvaliteedi parandamine, õhusaaste, müra ja autostumise vähendamine sh säästlike liikumisviiside osakaalu tõstmise.
* Jäätmete liigiti kogumiseks võimaluste mitmekesistamine ja elanike keskkonnateadlikkuse tõstmine.
* Taastuvenergia suurem kasutamine linnale kuuluvates hoonetes. Energia tootmiseks erinevate viiside (vesi, päike) kasutamise võimaluste väljaselgitamine.
* Linna omandis olevate hoonete energiatõhususe suurendamine.

# 2.3. Arengueesmärgid

* Säilib puhas, mitmekesine ja liigirikas looduskeskkond ning tagatud on selle jätkusuutlik ja arukas majandamine.
* Hooldatud, mitmekesine, ligipääsetav rohe- ja puhkealade võrgustik.
* Väheneb jäätmeteke ja suureneb jäätmeringlus. Toimivad ringmajanduse põhimõtted ja elanikkonna keskkonnateadlikkus on tõusnud.
* Suureneb säästlike liikumisviiside kasutuselevõtt. Soositud on keskkonnasäästliku transpordi kasutuselevõtt, väheneb autostumine.
* Taastuvenergia laiem kasutamine ja energiasäästu põhimõtete rakendamine.

# 2.4. Mõõdikud

| Näitaja | 2020 | 2021 | 2022 | 2023 | 2024 | 2029 | 2040+ |
| --- | --- | --- | --- | --- | --- | --- | --- |
| Elanike rahulolu rohealadega | - | - | 3,603 | - | 3,702 | kasvab | kasvab |
| Elanike rahulolu jäätmekäitluse valdkonnaga3 | - | - | 3,297 | - | 3,297 | kasvab | kasvab |
| Avalike pakendikonteinerite arv:   * segapakend * paber ja papp * klaaspakend * tekstiil | 61  26  2  1 | 63  27  4  1 | 61  27  4  1 | 61  27  4  1 | 61  26  4  1 | kasvab | kasvab |
| Elanike rahulolu jäätmekäitluse valdkonnaga11 | - | - | - | - | 65 | kasvab | kasvab |
| Elanike rahulolu rohekeskkonnaga11 | - | - | - | - | 74 | kasvab | kasvab |
| Kogutud segaolmejäätmete hulk tonni aastas10 | 6408 | 5055 | 4552 | 4716 |  | väheneb | väheneb |
| Segaolmejäätmete teke elaniku kohta aastas kg | 374 | 299 | 273 | 281 |  | väheneb | väheneb |

3 Viljandi linna rahuloluküsitlus

10 Keskkonnaportaal

11 minuomavalitsus.ee

# 3. HUBANE JA TURVALINE VILJANDI LINN

Peatükis käsitletakse ehitatud keskkonna suundumusi ja arenguvajadusi. Valdkondlikult kajastatakse avaliku korra ja turvalisuse, tänavate, kõnniteede, kergliiklusteede, ühisveevärgi ja -kanalisatsiooni, tänavavalgustuse, elamu- ja kommunaalmajanduse, kinnisvara, planeeringute teemasid.

# 3.1. Lähtepositsioon 2025

Ehitatud keskkond. Viljandi linn on hästi ja selgepiiriliselt tsoneeritud linn, kus äri- ja tootmishoonete maa-alad, korruselamupiirkonnad ning väikeelamupiirkonnad on eraldatud. Linna tsoneerimist ja sihtotstarvete konflikti tekkimise vältimist toetab looduslik omapära, reljeef ja rekreatsioonialade rohkus.

Viljandi vanalinn võlub inimliku mõõtkavaga ning linnaruumiliste ja ajalooliste väärtustega. Tänu vanalinnale tuntakse Viljandit hansalinnana, keskaegse kaubanduskeskusena. Vanalinn võeti muinsuskaitse alla 1973. aastal (kinnismälestis 27010). Viljandi vanalinna muinsuskaitseala haarab keskaegse linnasarase ja osa selle ümber kujunenud nn Viljandi vanalinna uuslinnast. Viljandi ajaloolise linnastruktuuri ja hoonestuse kaitsmiseks väärtustatakse ja hinnatakse enne II maailmasõda püsinud kruntide struktuuri ning püstitatud hoonete arhitektuurset väljanägemist. Uute hoonete püstitamisel on rakendatavaks põhimõtteks ajaloolise ja kaasaegse arhitektuuri teineteist täiendav ja rikastav sümbioos.

Viljandi linna üldplaneering on määratlenud linnas paiknevate väärtuslike alade säilitamiseks ja alade iseloomu tugevdamiseks hoonestatud miljööväärtuslike aladena 6 piirkonda: Vaksali tänava, Kantreküla, Tallinna tänava nn Ridaküla, Tartu tn – Carl Robert Jakobsoni tn piirkonna, Lina tänava, Uus-Peetrimõisa miljööväärtuslikud hoonestusalad. Lisaks miljööväärtuslikele hoonestusaladele käsitleb üldplaneering miljööväärtusliku alana Viljandi linna rohekoridore, mille moodustavad Valuoja ja Uueveski orud ja Viljandi järve ürgorg.

Viljandi uue maakonnahaigla ja tervisekeskuse Tervikumi hoone valmimine kesklinnas parandab teenuste kättesaadavust ning loob uue kvaliteedi tervishoiuteenuste pakkumisel. Järveotsa arendusala eramukruntidel valmivad eramud. Alanud spaahotelli ehitamine Viljandi järve äärde annab väljundi hoonestamata ala ja suurenevate liikumisvoogude kavandamisele ning loob eeldused teenuste kättesaadavuse parandamisele.

Kinnisvara. Viljandi linna haldusalas on ca 74 tuhat m² hooneid. Omandisse kuuluvad administratiivhooned, haridus-, laste-, spordi-, kultuuri- ja hoolekandeasutuste hooned ning korterid.

Tänavad. Viljandis on kokku 183 tänavat. Viljandi sõiduteede kogupikkus on 98,6 kilomeetrit, millest 2,2 kilomeetrit on kruusakattega ja kõnniteede kogupikkus 108,3 km. Parkimine on kesklinna piirkonna avalikel aladel alates 01.06.2025 tasuline. Peamised parkimisalad paiknevad kaubanduskeskuste läheduses. Viljandi linnasiseseid vahemaid arvestades on argiliikumised töökoha, kooli ja kodu vahel võimalik sooritada ka jalgsi või rattaga. Jalgsi käimise ja jalgrattasõidu soodustamiseks vajab arendamist ja parendamist jalg- ja jalgrattateede võrgustik.

Tänavate hooldust teostatakse hoolduslepingu alusel. Tänavate seisukorda parandatakse igal aastal pindamise ja tänavate rekonstrueerimisega. Esmajärjekorras vajavad rekonstrueerimist peatänavad. Linna territooriumil on 3 fooridega ristmikku ja 2 foorikomplekti otsesuunaga tänaval.

[Viljandi linna kergliikluse arendamise strateegia 2030+](https://www.viljandi.ee/teated/majandus) rakendamisega arendatakse liikuvuskeskkonda ning linnaruumis jalgsi ja jalgratastel liikumise võimalusi.

Välisvalgustus. Tänavavalgustussüsteeme haldab, hooldab ja uuendab [aktsiaselts Viljandi Veevärk](http://www.viljandivesi.ee/).

Ühisveevärk ja -kanalisatsioon. Ühisveevärki ja -kanalisatsiooni arendatakse [Viljandi linna ühisveevärgi ja - kanalisatsiooni arendamise kava aastateks 2020–2031](https://www.riigiteataja.ee/akt/405062020022&leiakehtiv) alusel. Viljandi linna ühisveevarustuses on kasutusel põhjavesi Siluri-Ordoviitsiumi põhjaveekogumist Devoni kihtide all Lääne-Eesti vesikonnas. Kahest reservkaevust on võimalik võtta põhjavett ka Ordoviitsiumi-Kambriumi põhjaveekogumist Lääne-Eesti vesikonnas. Põhjaveekogumite seisund on hea. Teenuse osutamisega tegeleb [aktsiaselts Viljandi Veevärk](http://www.viljandivesi.ee/). Viljandi linna ühisveevärgi ja -kanalisatsioonisüsteemis on 12 puurkaev-pumplat, 1 veetöötlusjaam, 113 km ühisveevärgi torustikke, 1 reoveepuhasti, 1 purgimissõlm, 14 reoveepumplat, 7 km ühiskanalisatsiooni survetorustikke ja 106 km isevoolutorustikke. Sademevee isevoolutorustikke on 29 km. Tuletõrjeveega varustamine toimub 335 tänavahüdrantide kaudu.

Kaugküte. [Viljandi linna energeetika arengukava](https://www.riigiteataja.ee/akt/413112012028) aastast 2000 määratleb energeetika põhisuunad ja arendustegevuse. Kaugkütteteenust osutab Gren Viljandi AS. Ettevõttele kuuluvad katlamajad ja soojustorustikud. Kaugküttetorustikke on Viljandi linnas umbes 39 km. Kaugküttepiirkonnad on Paalalinn, Kesklinn ja Männimäe.

Gaasivarustus. Viljandi linna varustamiseks maagaasiga on rajatud Viljandi valda Vardi külla gaasijaotusjaam, mille läbilaskevõime on kuni 10 000 nm3/h ning jaamast väljuva gaasi rõhk kuni 3 baari. Kantreküla linnaosas on välja kujunenud lokaalse gaaskütte piirkond.

Elektrivarustus.Viljandit varustatakse elektriga Viljandi alajaama (110/35/15/6 kV) kaudu, mis saab toite ülekandevõrgust kolme 110 kV elektriliini kaudu. Elektrienergia jaotamine toimub pingetel 6 ja 0,4 kV. 6 kV jaotusvõrk saab toite kolmest punktist, lisaks ülalmainitule Valuoja ja Reinu 35/6 kV toitealajaamast. Linnas olevad tootmisalad on vajalike võimsustega tagatud ning varustuskindlus on samuti piisav. Linna territooriumil asuvat elektrivõrku on viimastel aastatel oluliselt ümber ehitatud.

Raudtee. Linna ulatub Tallinn–Viljandi raudtee. Raudtee infrastruktuuri haldab Edelaraudtee, sõiduteenust pakub Eesti Liinirongide AS Elron.

Ühistransport. Viljandi maakonnas, sh Viljandi linnas korraldab ühistransporti [mittetulundusühing Viljandimaa Ühistranspordikeskus](http://transport.viljandimaa.ee/).

Viljandi Linnahooldus. Viljandi Linnavalitsuse hallatav asutus Viljandi Linnahooldus korraldab või teostab Viljandi linna avalike üldkasutatavate territooriumide (teede, parkide, kalmistute, kergliiklusteede, haljas- ja märgalade, mängu- ja spordiväljakute, supluskohtade ning bussiootepaviljonide) heakorra- ja hooldustöid, avalikus ruumis olevate taristute (truubid, paisud, sillad), purskkaevude, monumentide, mälestusmärkide ja lipumastide hooldustöid ning avalikus kasutuses oleva inventari ja väikevormide paigaldamis- ning hooldustöid.

# 3.2. Arenguvajadused

* Linnaruumi atraktiivsuse tõstmine.
* Linnatänavate liiklusohutuse, ligipääsetavuse, kasutatavuse tõstmine ja hea kasutajakogemuse loomine erinevate liikumisviiside eelistajatele.
* Tänavaruumi tasakaalustatum jaotus eri liikumisviiside eelistajate ja tänavaruumi eraldamine liikumisega mitteseotud tegevustele.
* Tänavate ja ristmike, sh peatänavate rekonstrueerimine ja remont.
* Ülekäiguradade ja -kohtade seisukordade parandamine ning silmatorkavam märgistus.
* Aastaringse jalgsi käimise ja jalgrattasõidu soodustamine, milleks on vajalik tagada katkematute hooldatud ja turvaliste kõnniteede, jalgrattateede ja jalgradade olemasolu.
* Liikluse rahustamine elamu-, kesklinna ja lasteasutuste piirkondades.
* Kõnniteede rekonstrueerimine ja hoolduse kvaliteedi parandamine.
* Kesklinna parkimiskorralduse parendamine.
* Viljandi puhastusseadme reoveesette haisu probleemi lahendamine.
* Sademevee käitlemise lahenduste (sademeveetorustikud, lokaalsed immutuslahendused, puhvertiigid jne) kavandamine ja väljaehitamine.
* Linnale kuuluvate üüripindade võõrandamine ja sotsiaaleluruumide arendamine.
* Kinnisvara rekonstrueerimisel ja haldamisel energiasäästlike lahenduste kasutamine.
* Teadlikkuse tõstmine ajaloolise hoonestuse väärtustest ning sobilikest hooldus- ja renoveerimisviisidest hoonete korrastamisel.
* Lasteasutuste ühtlasem jaotus linna territooriumil.
* Jäätmejaama ajakohastamine ning kinnistule lisaks jäätmejaamale täiendava funktsiooni planeerimine.

# 3.3. Arengueesmärgid

* Puhas, turvaline, atraktiivne ja hubane avalik ruum. Viljandi linna pargid ja haljasalad on tasakaalukalt hooldatud pidades silmas loodusliku mitmekesisuse aspekti. Linnaruumis on piisavalt puhkevõimalusi, mänguväljakuid, dekoratiivhaljastust. Linna vaatamisväärsused on eksponeeritud ja korras. Toimuvad heakorrakonkursid ja tunnustamised. Suurenenud on elanikkonna teadlikkus heakorra tagamisel ja hoonete korrastamisel.
* Mõistlik ja jätkusuutlik taristu arendamine. Viljandi linna taristu arendamine arvestab vajadusi ning loob võimalused linnas kui piirkonna tõmbekeskuses elanike arvu suurenemiseks, kvaliteetsete teenuste pakkumiseks ning innovaatiliste ideede rakendamisele. Taristu arendamisel on olulisel kohal energiasääst ja taastuvenergia kasutamine. Nõudlik järelevalve tagab taristule pika eluea.
* Linnaruumis toimivad koos ja tasakaalus erinevad liikumisvõimalused kõigile liiklejatele. Viljandi linna tänavad on tolmuvabad, valgustatud, turvalised ja ligipääsetavad ning tänavate katendid on heas korras. Linnaosasid ühendab kergliiklusteede võrgustik, mis tagab mugava ja tervikliku jalgrattasõidu võimaluse linna eri piirkondade, suuremate kaubandus-, teenindus- ja sotsiaalhoonete ning puhkealade vahel. Kesklinna piirkonnas on mugavad parkimisalad ja jalakäijatele autovabad alad. Toimib kõikide osapoolte turvalisust tagav liikluskorraldus. Autovabad alad on kohandatud vabaõhuürituste ja –kaubanduse vajadustele. Liiklusohutuse tagamiseks on vanalinnas ja elamupiirkondades vähendatud suurimat lubatud sõidukiirust.
* Puuduvad inimkannatanutega õnnetused.

# 3.4. Mõõdikud

|  |  |  |  |  |  |  |  |
| --- | --- | --- | --- | --- | --- | --- | --- |
| Näitaja | 2020 | 2021 | 2022 | 2023 | 2024 | 2029 | 2040+ |
| Liiklusõnnetustes kannatanute arv5 | 8 | 15 | 9 | 13 | 29 | kahaneb | kahaneb |
| Tulekahjude arv6 | 20 | 29 | 11 | 29 | 20 | kahaneb | kahaneb |
| Elanike rahulolu Viljandi kui elukohaga3 | - | - | 4,378 | - | 4,356 | kasvab | kasvab |
| Elanike rahulolu tänavate olukorraga3 | - | - | 2,496 | - | 2,336 | kasvab | kasvab |
| Elanike rahulolu kõnniteede olukorraga3 | - | - | 2,075 | - | 2,197 | kasvab | kasvab |
| Elanike rahulolu avaliku ruumiga3 | - | - | 3,379 | - | 3,488 | kasvab | kasvab |
| Elanike rahulolu ehitatud keskkonnaga11 | - | - | - | - | 72 | kasvab | kasvab |

3 Viljandi linna rahuloluküsitlus

5 Transpordiameti andmed  
6 Päästeameti andmed  
11 minuomavalitsus.ee

# 4. ETTEVÕTLIK JA ETTEVÕTLUST TOETAV VILJANDI LINN

Peatükk hõlmab majanduskeskkonna arengu suundumusi ja arenguvajadusi, kajastatud on ettevõtlusalad, tingimused ettevõtluskeskkonna arenguks, töökohad ja tööhõive.

# 4.1. Lähtepositsioon 2025

Tegutsevate ettevõtete edukus on linna kuvandi üheks oluliseks mõjutajaks. Ettevõtlust iseloomustavad tegevusvaldkondade mitmekesisus ja suuremate ettevõtete jätkusuutlikkus ning investeerimisvõimekus toodangu mahu ja tootlikkuse suurendamiseks.

Viljandi linnas on Äriregistri andmetel 15.04.2025 seisuga registreeritud 37 aktsiaseltsi, 2361 osaühingut, 361 füüsilisest isikust ettevõtjat, 81 usaldusühingut, 15 tulundusühistut, 8 täisühingut, 12 sihtasutust, 269 mittetulundusühingut ning 490 korteriühistut.

Ettevõtete arv põhitegevusala (EMTAK 2008) järgi

| Põhitegevusala | 2019  I kvartal | 2020  I kvartal | 2022  I kvartal | 2024  I kvartal | 2025  I kvartal |
| --- | --- | --- | --- | --- | --- |
| Põllumajandus, metsamajandus ja kalapüük | 113 | 128 | 129 | 135 | 126 |
| Mäetööstus | 3 | 3 | 6 | 6 | 8 |
| Töötlev tööstus | 165 | 181 | 182 | 188 | 234 |
| Elektrienergia, gaasi, auru ja konditsioneeritud õhuga varustamine | 6 | 17 | 40 | 58 | 52 |
| Veevarustus, kanalisatsioon, jäätme- ja saastekäitlus | 3 | 4 | 3 | 4 | 6 |
| Ehitus | 275 | 311 | 339 | 366 | 392 |
| Hulgi- ja jaekaubandus, mootorsõidukite ja mootorrataste remont | 411 | 386 | 427 | 430 | 413 |
| Veondus ja laondus | 95 | 103 | 107 | 104 | 126 |
| Majutus ja toitlustus | 72 | 76 | 94 | 99 | 107 |
| Info ja side | 96 | 103 | 96 | 111 | 115 |
| Finants- ja kindlustustegevus | 44 | 50 | 64 | 65 | 71 |
| Kinnisvaraalane tegevus | 331 | 363 | 396 | 418 | 434 |
| Kutse-, teadus- ja tehnikaalane tegevus | 294 | 308 | 341 | 376 | 388 |
| Haldus- ja abitegevused | 153 | 141 | 159 | 162 | 292 |
| Haridus | 73 | 74 | 80 | 114 | 138 |
| Tervishoid ja sotsiaalhoolekanne | 69 | 77 | 81 | 83 | 73 |
| Kunst, meelelahutus ja vaba aeg | 256 | 267 | 290 | 309 | 304 |
| Muud teenindavad tegevused | 281 | 321 | 336 | 362 | 337 |

Tööhõives on võrdsel positsioonil nii tööpuudus kui ka kvalifitseeritud tööjõu puudus. Rahvaarvu vähenemine ja noorte lahkumine suurematesse keskustesse või välismaale viib tööjõu defitsiidini. Viljandi linnas on ettevõtluse suurimaks probleemiks tööjõu puudus ja kvaliteet.Ettevõtetel on Viljandi linnas raske leida kvalifitseeritud töötajaid, mis takistab laienemist ja uute töökohtade loomist. Traditsioonilised tööstusharud, nagu metalli-, puidu- ja tekstiilitööstus, on Viljandimaal tugevad. Kuid majanduse mitmekesistamiseks ja konkurentsivõime tõstmiseks on vaja panustada rohkem innovatsiooni ja teaduspõhisesse ettevõtlusesse. See eeldab tugevamat koostööd ettevõtete ja teadusasutuste vahel.

Viljandis on välja arendatud kolm tööstuspiirkonda: Rohelise tänava, Kantremaa ja Männimäe tööstuspiirkond.

# 4.2. Arenguvajadused

* Tööealise elanikkonna vähenemise peatumine.
* Ettevõtlusaktiivsuse tõstmine.
* Töökohtade mitmekesistamine.
* Kõrgema lisandväärtusega töökohtade loomise soodustamine.
* Ettevõtluskeskkonna atraktiivsuse suurendamine ja kaugtöö soosimine
* Ettevõtlusega seotud taristu ja toetava keskkonna arendamine.
* Erinevate ettevõtluskeskkonna osaliste omavahelise koostöö soodustamine.

# 4.3. Arengueesmärgid

* Viljandi on ettevõtlik linn. Sotsiaalse ja tehnilise taristu teenuste pakkujate poolt on tagatud hea kvaliteediga ning konkurentsivõimelise hinnaga teenused, mis motiveerivad tegutsevaid ettevõtteid ja uusi investoreid, et tagada linnale kvaliteetsete avalike teenuste pakkumiseks ja ettevõtlustingimuste pidevaks arendamiseks vajalik tulubaas ning luua uusi ja kõrgema sissetulekuga töökohti.
* Viljandi on hea koht investeerimiseks. Viljandi linna ettevõtlusalade taristu, linna hea maine ning koostöö omavalitsuste, riigi ja rahvusvahelisel tasandil soodustab ettevõtete arengut.
* Viljandi tegutsevad rahvusvaheliselt tuntud suure ekspordivõimekusega ettevõtted, mis kasutavad kaasaegseid tehnoloogiaid ning mille töötajad on motiveeritud.
* Ettevõtted edendavad koostööd linna haridusasutustega karjäärinõustamise, ettevõtlikkus- ja ettevõtlusõppe valdkonnas.
* Viljandis on hea keskkond alustava ja innovatiivse ettevõtluse jaoks.
* Atraktiivne linnaruum, rikkalik looduskeskkond ning mitmekesine kultuuri-ja spordielu toetavad ja soodustavad tööealise elanikkonna linna elama asumist.

# 4.4. Mõõdikud

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Näitaja | 2020 | 2021 | 2022 | 2023 | 2024 | 2025 | 2029 | 2040+ |
| Viljandi maakonna sisemajanduse koguprodukti (SKP) osatähtsus riigi SKP-st %1 | 2,4 | 2,2 | 2,5 | 2,3 |  |  | kasvab | kasvab |
| Viljandi maakonna  SKP elaniku kohta eurot 1 | 14 589 | 17 050 | 18 951 | 19 320 |  |  | kasvab | kasvab |
| Viljandi maakonna  SKP elaniku kohta % Eesti keskmisest1 | 69,6 | 72,1 | 70,1 | 69,3 |  |  | kasvab | kasvab |
| Maksumaksjate arv (jaanuar)4 | 7 794 | 7 663 | 7 585 | 7 659 | 7 733 | 7612 | säilib | kasvab |
| Keskmine väljamakse kuus (jaanuar)4 | 1 242 | 1 288 | 1 381 | 1 492 | 1 618 | 1689 | kasvab | kasvab |
| Brutotulu suhe Eesti keskmisse | 0,898 | 0,896 | 0,893 |  |  |  | kasvab | kasvab |
| Tööhõive määr1  Viljandi maakond:  Eesti: | 61,5  66,7 | 62,8  66,7 | 70,4  69,2 | 65,7  69,2 |  |  | säilib | säilib |
| Statistilisse profiili kuuluvate ettevõtete arv1 | 2326 | 2352 | 2396 | 2404 | 2462 |  | kasvab | kasvab |
| Elanike rahulolu töökohtade ja tööhõivega3 | - | - | 3,414 | - | 3,250 |  | kasvab | kasvab |

1 Statistikaameti andmed

3 Viljandi linna rahuloluküsitlus

4 Regionaal- ja põllumajandusministeerium

# 5. UNISTAV JA KUTSUV VILJANDI LINN

Peatükis käsitletakse turismivaldkonna suundumusi ja arenguvajadusi. Valdkondlikult kajastatakse mainekujundust, turismiteenuseid, vaatamisväärsusi, suurüritusi ja koostööd.

# 5.1. Lähtepositsioon 2025

Viljandi on igal aastaajal elamusi pakkuv 15 minuti jalutuslinn ning kultuuri- ja spordilinn. Turismiteenused, kultuuriasutused ja aktiivse puhkuse võimalused on linna külastajatele kättesaadavad.

Tänast Viljandit iseloomustab enim ühepäevakülastajate linnas viibimine ning turismi kõrghooaeg on suvel. Viljandi linna turismitaristu on heal tasemel, kuid enam tähelepanu vajab ligipääsetavus. Peamised turismiobjektid on korrastatud ja viidastatud.

Viljandi on Eestis omanäoline ja ainulaadne kultuurimeka, mis on tuntud mitmete kultuurisündmuste ja -asutuste poolest. Ugala teatri ja teater Temufi repertuaarist leiab lavastusi igale maitsele. Teatrikülastus on üks peamisi Viljandi külastuspõhjusi ning teatrite käekäik mõjutab kogu linna turismiettevõtluse olukorda. Vanas pastoraadihoones asub autsaider- ja professionaalse kunstiga tegelev Kondase Keskus, kus on üleval ühe tuntuma eesti naivisti Paul Kondase looming ja autsaiderkunsti püsinäitused. Kunstigaleriidest tegutsevad lisaks Kondase Keskusele veel Viljandi Linnagalerii, Rüki galerii ja Enn Põldroosi eramuuseum.

Eesti Pärimusmuusika Keskus pakub mitmekesist kontsertprogrammi aasta läbi ning on Viljandi pärimusmuusika festivali korraldaja. Festivali toimumisaeg on ka Viljandi turismiaasta kõrghetk, sest korraga saabub linna väga suur hulk külalisi.

Lisaks neile korraldavad erinevad organisatsioonid aasta jooksul mitmeid linnale olulisi festivale, mis kõik linna külastamiseks põhjust annavad.

2019. aastast kuulub Viljandi UNESCO loovlinnade võrgustikku, mis teeb linnast olulise sihtkoha käsitööst ja pärandkultuurist huvitatud külalistele. Kultuuripärandi väärtustamine on tähtsal kohal uute turismiteenuste arendamisel.

Viljandi kui turismisihtkoha muudab unikaalseks linna ja looduse ühtepõimumine. Ümber Viljandi järve kulgeb matkarada, kust avanevad kaunid vaated linnale ja ümbritsevale maastikule. Maaliline järveümbrus on loodud pikkadeks jalutuskäikudeks ning soodustab tervisespordi harrastamist. Viljandi on tuntud ja armastatud spordilinn, mis on koduks paljudele rahvaspordisündmustele, eesotsas Suurjooksuga ümber Viljandi järve, ning pakub rikkalikult võimalusi aktiivseks puhkuseks. Viljandi järve rannaalal on mitmeid palliplatse, hüppetorn, sõudepaatide laenutus ja palju muud. Laste jaoks on kaldaäärsel mänguväljakul mitmeid erinevaid tegevusi - kiiged, liurennid, ronimisredelid jpm.

Viljandis on erinevas suuruses stiilseid ja hubaseid majutusvõimalusi. Alustatud on spaahotelli ehitusega Viljandi järve äärde, mis tulevikus leevendab hotellikohtade nappust.

Hästi arenenud eksportiv tööstus soodustab äriturismi arengut, mille osakaal linna turismimajanduses on märkimisväärne.

Linlasi ja külalisi võluvad kohvikud ja restoranid ning omapärased kohaliku käsitööga kauplevad poed.

# 5.2. Arenguvajadused

* Viljandi kui kultuuri- ja spordilinna hea maine kujundamine ja hoidmine.
* Viljandi kui külastuskoha tuntuse suurendamine.
* Terviklike turismitoodete ja -teenuste väljaarendamine, mis toetuksid olemasolevate külastusobjektide ja uute tegevuste sünergiale.
* Linna erinevate kultuuriasutuste ja külastusobjektide sidumine ühtseteks marsruutideks.
* Sündmuste korraldamise soodustamine ja külastuste suurendamine aastaringselt.
* Muutumine ühe päeva külastuspaigast pikemaks kohalolekuks põhjust andvaks sihtkohaks, sh koostöös ümbritsevate turismipiirkondadega.
* Koostöö suurenemine turismiettevõtjate, vabaühenduste ja piirkondade vahel.
* Spaahotelli ehitamine.
* Pärandit tutvustava ja jätkusuutlikku elustiili toetava turismi edendamine.
* Hotellikohtade lisandumine.

# 5.3. Arengueesmärgid

* Viljandi linnal on hea maine külastuskohana.
* Viljandi linn on reisisihina tuntud ja kõigile ligipääsetav. Aastaringse turismisihtkohana toimimine toob majanduslikku kasu, toetab jätkusuutlikku elustiili ning pakub elamusi.
* Pakutavad turismitooted ja -teenused on konkurentsivõimelised.
* Viljandi linn on hinnatud kultuuri- ja spordilinn.
* Kultuuri- ja spordiasutused ning toimuvad kultuuri- ja spordisuursündmused on toeks kohalikule ettevõtlusele ja toimivad Viljandi linna mainekujundusprojektidena.
* Roheline linnaruum ja 15 minuti linna kontseptsiooni rakendamine toetab Viljandi linna mainet.
* UNESCO loovlinn tegevused kajastavad Viljandi väärtusi kajastumine erinevates tegevustes.
* Erinevates koostööprogrammides osalemisega suureneb Viljandi linna rahvusvaheline nähtavus.

# 5.4. Mõõdikud

|  |  |  |  |  |  |  |  |
| --- | --- | --- | --- | --- | --- | --- | --- |
| Näitaja | 2020 | 2021 | 2022 | 2023 | 2024 | 2029 | 2040+ |
| Majutuskohtade arv Viljandi linnas | 15 | 13 | 15 | 15 | 15 | kasvab | kasvab |
| Voodikohtade arv Viljandi linna majutusettevõtetes | 700 | 688 | 688 | 679 | 700 | kasvab | kasvab |
| Voodikohtade arv majutusettevõtetes jaanuar ja juuli (Viljandi maakond)1 | 1244  2069 | 1210  1716 | 1170  1633 | 1192  1679 | 1207  1643 | kasvab | kasvab |
| Tubade täituvus % jaanuar ja juuli (Viljandi maakond)1 | 17  37 | 19  42 | 23  48 | 18  44 | 20  43 | kasvab | kasvab |
| Veedetud ööde arv Viljandi maakonna majutusasutustes aastas (majutatud/  majutatute ööbimised)1 | 42020/  79095 | 50472/  89239 | 64145/  104847 | 57850/  96068 |  | kasvab  kasvab | kasvab  kasvab |
| Viljandi linna ametlike sotsiaalmeedia kanalite jälgijate arv | 16200 | 16900 | 17800 | 18900 | 19400 | kasvab | kasvab |
| Külastusmarsruutide arv | 0 | 0 | 0 | 0 | 0 | 5 | kasvab |

1 Statistikaameti andmed

# 6. ÕPPIV JA NOORUSLIK VILJANDI LINN

Peatükis käsitletakse järgmisi teemasid: hariduskeskkonna arengu suundumused ja arenguvajadused, lasteaiad, põhikoolid, gümnaasium, kutseõppeasutused, kõrgkoolid, täiskasvanute täiendkoolitus, huviharidus ja huvitegevus, koolitransport, hariduse tugiteenused ja noorsootöö.

# 6.1. Lähtepositsioon 2025

Viljandi linn on lapse jaoks hea koht, kus kasvada ja areneda. Viljandis hoolitsetakse selle eest, et siin kasvavatel lastel ja noortel on turvaline ning õnnelik lapsepõlv, millesse panustavad oma ametit südamega tegevad õpetajad, noorsootöötajad ja tugispetsialistid. Viljandi linna mitmekülgne, õppurite arenguvajadusi arvestav ning rakendav, terviklik ja jätkusuutlik haridusvõrk tagab hea hariduse. Haridusasutustel on oluline koht rahvuskultuuri, keskkonda ja säästvat arengut toetavate väärtushinnangute kujundamisel.

Viljandi linnas saab haridust omandada alates alusharidusest kuni kõrghariduseni.

Alusharidus. Viljandi linnas on neli munitsipaallasteaeda: [Viljandi Lasteaed Krõllipesa](http://www.krollipesa.ee/), mis tegutseb [Mängupesa](http://www.krollipesa.ee/maja-2) ja [Krõlli](http://www.krollipesa.ee/lasteaed-kroll) õppehoones, [Viljandi Lasteaed Männimäe](http://www.mannimae.ee/), [Viljandi Lasteaed Karlsson](http://www.lasteaedkarlsson.ee/), [Viljandi Kesklinna Lasteaed](https://www.kesklinnalasteaed.ee/), mis tegutseb [Mesimummi](https://www.kesklinnalasteaed.ee/) ja [Midrimaa](https://www.kesklinnalasteaed.ee/) õppehoones, ning üks eralasteaed: [Viljandi Vaba Waldorfkooli lasteaed](https://viljandiwaldorf.ee/). Lapsehoiuteenuseid osutavad: OÜ Lapsehoiuteenused lastehoid [Kukeräädsik](http://www.kukeraadsik.ee/), EELK Viljandi Jaani koguduse [Jaani Lastemaja](http://jaanilastemaja.eelk.ee/) ja OÜ Tugi Sinu Perele.

Põhiharidus. Jätkusuutlike koolidena tegutsevad Viljandi linnas neli munitsipaalpõhikooli: [Viljandi Jakobsoni Kool](http://www.vjk.vil.ee/), [Viljandi Kesklinna Kool](https://www.klk.vil.ee/), [Viljandi Paalalinna Kool](https://paalalinna.ee/) ja hariduslike erivajadustega laste õppele suunatud [Viljandi Kaare Kool](http://www.vkk.vil.ee/) ning üks erakool - [Viljandi Vaba Waldorfkool](https://viljandiwaldorf.ee/).

Gümnaasiumiharidus. Viljandi linnas töötab üks gümnaasiumiklassidega riigigümnaasium – [Viljandi Gümnaasium](https://www.viljandigymnaasium.edu.ee/) ja üks erakool – [Viljandi Vaba Waldorfkool](https://viljandiwaldorf.ee/). Riigikooliks on ümber kujundamisel [Viljandi Täiskasvanute Gümnaasium,](https://www.vtg.vil.ee/) kus saab omandada põhi- ja gümnaasiumiharidust.

Kõrgharidus. Viljandi linnas töötab [Tartu Ülikooli Viljandi kultuuriakadeemia](https://www.kultuur.ut.ee/et), mille tegevusvaldkondadeks on kõrgharidusega kultuuri- ja haridustöötajate ettevalmistamine rakenduskõrgharidusõppe ja magistriõppe õppekavade alusel. Clevoni Akadeemia pakub rakenduskõrgharidust robootikatarkvara arenduse alal. Tartu Tervishoiu Kõrgkool, koostöös Viljandi Haiglaga koolitab välja õdesid.

Kutseharidus. Viljandi vallas Vana-Võidus asuv [Viljandi Kutseõppekeskus](https://www.vikk.ee/et) korraldab taseme- ja täiendusõpet. Põhja-Sakala vallas asuv [Olustvere Teenindus- ja Maamajanduskool](https://www.olustvere.edu.ee/) pakub põhikooli- ja gümnaasiumijärgset kutseõpet ning täiendusõpet täiskasvanutele. Valga Kutseõppekeskus, koostöös Viljandi Haiglaga koolitab välja hooldustöötajaid ja tegevusjuhendajaid. Järvamaa Kutsehariduskeskus, koostöös Viljandi Haiglaga koolitab välja puhastusteenindajaid.

Huviharidus ja huvitegevus. Huvihariduse võimalusi pakuvad munitsipaalhuvikoolid: [Viljandi Spordikool](http://spordikool.viljandi.ee/),[Viljandi Muusikakool](http://www.viljandimuusikakool.ee/), [Viljandi Huvikool](http://www.huvikool.ee/uldinfo), [Viljandi Kunstikool](https://viljandikunstikool.ee/) ning 12 erahuvikooli: sh [Ott Ahoneni Tennisekool](https://www.viljanditennis.ee/kool/), [Taibukate Teaduskool](http://taibukad.ee/), [Viljandi Jalgpallikool Tulevik](https://jktulevik.ee/) jt.

Huviringid töötavad linna kõikides üldhariduskoolides. Huvitegevuse võimalused on loodud [Viljandi Avatud Noortetoas (VANT)](http://www.sakalakeskus.ee/asukoht/viljandi-vana-lennukitehas/) ja [Viljandi Linnaraamatukogus](https://raamatukogu.viljandi.ee/uldinfo) Mittetulundusühingud pakuvad samuti huvitegevuse teenust – sh [Viljandi Rattaklubi](http://www.rattaklubi.ee/), Viljandi Laevamudelistide Klubi jt. Viljandi linna huvikoolid pakuvad huvihariduse teenust ka ümberkaudsete valdade elanikele.

Haridusvaldkonna tugiteenused. [Viljandi Laste ja Perede Tugikeskusesse](https://viljanditugikeskus.ee/) on koondunud haridusvaldkonna tugiteenuste osutamine. Keskuse tugispetsialistid pakuvad lastele, noortele ja lastevanematele ning nendega tegelevatele haridustöötajatele kvaliteetseid ja mitmekülgseid nõustamisteenuseid: psühholoogiline, eripedagoogiline, logopeediline ja sotsiaalpedagoogiline nõustamine. Vajaduspõhiselt on keskus partneriks sotsiaalvaldkonna spetsialistidele juhtumipõhiste nõustamiste korraldamisel.

[Viljandi Linnaraamatukogu](https://raamatukogu.viljandi.ee/) on oluline õppimise koht, mis toetab nii formaalharidust kui ka elukestvat õpet. Raamatukogu pakub juurdepääsu suurele hulgale informatsioonile ja koolitusvõimalustele, aidates seeläbi inimestel elus paremini hakkama saada ning olla aktiivsed ühiskonna liikmed.

Noorsootöö. Avatud noorsootööga tegeleb Sakala Keskuse allüksusena [Viljandi Avatud Noortetuba (VANT)](http://www.sakalakeskus.ee/asukoht/viljandi-vana-lennukitehas/). VANT-i eesmärk on pakkuda Viljandi linna 7-26-aastastele noortele erinevaid noorsootöö teenuseid ja korraldada vaba aja sisustamist. Noortel on võimalik osaleda arendavates aktiivsetes tegevustes sise-*skate*pargis ja mängudesaalis. VANT toetab noorte omaalgatust ning kaasab noori aktiivselt tegevuste algatamisse ja läbiviimisesse, toetab noorte omavahelist suhtlemist, pakub võimalusi mitteformaalseks ja informaalseks õppimiseks. VANT planeerib ja viib läbi noorteprojekte ja -programme ning osaleb koostöös noortega linnaüleste noortesündmuste korraldamises ning rahvusvahelistest projektides.

Noorsootöö hulka kuuluvad ka üldhariduskoolide huviringid, huvikoolid, noorteorganisatsioonid, õpilasesindused jm noorte arengut toetavad asutused.

Viljandi Linnavolikogu ajutise komisjonina töötab [Viljandi Noortevolikogu](https://www.viljandi.ee/noorte-volikogu), mis annab noortele võimaluse osaleda otsustusprotsessides. Üldhariduskoolide juures tegutsevad õpilasesindused.

# 6.2. Arenguvajadused

* Õpetajate, tugispetsialistide ja noorsootöötajate rolli väärtustamine ning järelkasvu motiveerimine tugisüsteemide ja konkurentsivõimelise töötasuga.
* Koostöö arendamine ülikoolidega ja mentorlussüsteemi loomine õpetajate ning tugispetsialistide toetamiseks.
* Arenguvõimeline haridusvõrk, mis on avatud koostööle naaberomavalitsuste ja haridusteenuse osutajatega.
* Huvihariduse ja üldhariduskoolide koostöö tugevdamine õppija arenguvõimaluste laiendamiseks.
* Õppe- ja mitteformaalsete keskkondade kaasajastamine ning turvaliste ja arendavate territooriumite kujundamine.
* Laste ja noorte tervise (sh vaimse tervise) ja heaolu toetamine, koostöö Viljandimaa Omavalitsuste Liidu tervisenõunikuga.
* Hariduslike erivajadustega laste ja noorte arenguks sobivate õppe- ja kasvatustingimuste loomine.
* Õpetajate toetamine haridusasutustes ja huvikoolides hariduslike erivajadustega lastega töötamisel.
* NEET-staatuses (15-19-aastaste noorte, kes ei õpi, tööta ega osale ka koolitustel) olevate noorte toetamine haridustee jätkamisel ja/või tööle minemisel.
* Haridusasutusi toetava kompetentsikeskuse arendamine.
* Erivajadustega lastele suunatud tugiteenuste kvaliteedi ja kättesaadavuse parendamine haridusasutustes.
* Sotsiaalpedagoogi ja psühholoogi teenuse kättesaadavuse tagamine alushariduses ning tugiteenuste süsteemne arendamine.
* Lastevanematele suunatud koolituskava väljatöötamine ja vajaduspõhiste koolituste korraldamine haridusasutustes.
* Haridusliku erivajadusega õppijate arengu toetamiseks vajaliku info liikumise parendamine haridusasutuste vahel.
* Viljandi linna tugispetsialistide maakonnaüleste erialagruppide töö jätkamine ja arendamine.
* Töötada välja hariduse- ja huvihariduse valdkonna töötajate palgamudel, millega on seotud Viljandi linna vastava valdkonna töötajate töötasumäär.
* Ettevõtlikkusõppe süsteemne arendamine haridusasutustes ning laste ja noorte üldpädevuste toetamine.
* Turvaliste kooliteekondade loomine, soodustamaks laste iseseisvat ja aktiivset liikumist linnas.
* Noorte jätkuv kaasamine linna arengu- ja otsustusprotsessidesse.
* Koostöös ettevõtjatega õpilaste suvise tööhõive (malevate) võimaluste suurendamine.
* Elukestva õppe võimaluste mitmekesistamine ja kättesaadavuse parendamine.
* Süsteemne ennetustöö ja valdkondadeülene koostöö riskikäitumise vähendamiseks.
* Laste ja perede sotsiaalsete toimetulekuoskuste arendamine ning toetavate teenuste pakkumine.

# 6.3. Arengueesmärgid

* Haridusasutustes töötab motiveeritud ja professionaalne personal, kes juhindub nüüdisaegse õpikäsituse ja kaasava hariduse põhimõtetest.
* Haridusasutuste tööaeg ja palgakorraldus on kaasajastatud.
* Toimib koostöö naaberomavalitsuste ning kutseharidust, kõrgharidust ja täiskasvanute täiendusõpet pakkuvate asutustega.
* Lasteaiahooned on kaasaegsed ja ökonoomsed ning mugava ja tervisliku keskkonnaga. Tagatud on arengut toetav õpikeskkond.
* Koolides on loodud võimalused kaasaegse, kvaliteetse ja konkurentsivõimelise hariduse omandamiseks, mis võimaldab noortel edasi õppida soovitud koolis. Haridusasutuste füüsiline keskkond on kaasaegne, kaasav, turvaline ning õppija arengut toetav.
* Vaimse tervise probleemide ennetamiseks rakendatakse erinevaid programme (KIVA, VEPA, jne). Õpetajad on läbinud koolitusi vaimse tervise probleemide varajase märkamise ja toetamise kohta. Valminud on haridus- ja noortevaldkonna asutust vaimse tervise kriisikava.
* Hariduslike erivajadustega õpilastele ja lastele on loodud sobivad ja nõuetele vastavad tingimused.
* Hariduslike erivajadustega õpilastele ja lastele on tagatud Viljandi linnas vajalikud tugiteenused.
* Haridusvaldkonna tugiteenused loovad tingimused kvaliteetse ja õigeaegse abi saamiseks. Varane märkamine sh lasteaias on eelduseks, et abivajajale õigel ajal vajalikku abi ja tuge pakkuda.
* Viljandi linna haridusvaldkonna tugispetsialistide maakonnaüleste erialagruppide töö arendamine, teenuste osutamise võimekuse ja spetsialistide professionaalsuse tõstmine. Maakonna tugispetsialistide ühtse sünergia leidmine ja koostöö arendamine.
* Viljandi linna hariduse- ja huvihariduse valdkonna töötajate töötasumäär on seotud valdkonna palgamudeliga.
* Haridusvõrgus eripedagoog-nõustaja ametikoha loomine, mis hõlmab õpetajate ja lastevanemate nõustamist.
* Juhtumikorraldaja ametikoha loomine, mis on vahelüli haridusvaldkonna ja sotsiaalvaldkonna vahel.
* Haridus-, huviharidus- ja noorsootöö asutused toetavad süsteemselt laste- ja noorte üldpädevuste, sh ettevõtlikkuse väljakujunemist läbi formaalse ja mitteformaalse õppetöö.
* Õpilaste töömalevate kohtade arv on suurenenud.
* Huvihariduse ja huvitegevuse omandamise võimalused on jätkuvalt mitmekülgsed ja tagatud kõigile soovijatele.
* LTT (loodus- ja täppisteadus ja tehnoloogia) valdkonnaga tegelemiseks on mitmekülgsed võimalused.
* HEV (hariduslike erivajadustega) lastele ja noortele suunatud huvihariduse ja –tegevuse võimalused on mitmekesised.
* Haridusasutustes on loodud mitmekesised võimalused elukestvaks õppeks.
* Noorsootöö loob mitmekülgseid võimalusi, on süsteemne ning kättesaadav.
* Haridus- ja sotsiaalvaldkonnas on toimiv ja toetav vanemahariduse süsteem.
* Kvaliteetsed vaimse tervise spetsialistide teenused on kõigile abivajajatele kättesaadavad.
* Viljandi linnas toimib strateegilise prioriteedina valdkonnaülene (süsteemne) ennetustegevus.

# 6.4. Mõõdikud

| Näitaja | 2020 | 2021 | 2022 | 2023 | 2024 | 2029 | 2040+ |
| --- | --- | --- | --- | --- | --- | --- | --- |
| Kvalifikatsioonile vastavate õpetajate osakaal alushariduses % | 86 | 85 | 87 | 87 | 88 | 99 | 100 |
| Kvalifikatsioonile vastavate õpetajate osakaal põhihariduses %7 | 91,3 | 93,9 | 91,3 | 89,3 |  | 99 | 100 |
| Kvalifikatsioonile vastavate tugispetsialistide osakaal alus- ja põhihariduses % |  |  |  | 72 | 83 | kasvab | kasvab |
| 1. klassi õpilaste osakaal, kes eelmisel aastal olid lasteaias (%)7 | 96 | 96 | 94,5 | 94,7 | 89,6 | säilib | säilib |
| Edasiõppijate osakaal põhikooli lõpetajate üldarvust (%)7 | 97,1 | 98,7 | 97,6 | 98,60 | 98,3 | säilib | säilib |
| Keskhariduse omandanute osakaal 4 aastat pärast põhikooli lõpetamist (%)7 | 92,6 | 92,7 | 88,6 | 88,1 | 86,3 | 90 | säilib |
| Kutsehariduse omandanute osakaal 5 aastat pärast põhikooli lõpetamist (%)7 | 26,8 | 21,3 | 22,8 | 19,8 | 17,5 | 22 | säilib |
| Tugispetsialistide keskmise töötasu osakaal õpetaja töötasu alammäärast % |  |  | 100 | 100 |  | kasvab | kasvab |
| Huvihariduses ja -tegevuses osalevate Viljandi linna 7-19 vanuses noorte osalusprotsent | 87 | 73 | 74 | 65 |  | kasvab | kasvab |
| Toetatud noorte omaalgatuslike projektide/tegevuste arv | 13 | 7 | 5 | 6 |  | kasvab | kasvab |
| 39-aastaste ja nooremate õpetajate osakaal põhihariduses7 | 22,3 | 20,5 | 19,9 | 19,4 |  | kasvab | kasvab |
| Klassikomplektide täituvus 1. ja 2. kooliastmes 7 | 21,6 | 22 | 22,7 | 22,7 | 21,4 | säilib | säilib |
| Klassikomplektide täituvus 3. kooliastmes 7 | 23,8 | 23,5 | 23,5 | 23,3 | 22,5 | säilib | säilib |
| Elanike rahulolu lasteaedadega3 | - | - | 3,930 | - | 4,204 | kasvab | kasvab |
| Elanike rahulolu põhikoolidega3 | - | - | 4,146 | - | 4,258 | kasvab | kasvab |
| Elanike rahulolu huvihariduse ja -tegevusega3 | - | - | 4,063 | - | 4,243 | kasvab | kasvab |

3 Viljandi linna rahuloluküsitlus

7 Haridussilm.ee

# 7. KULTUURILISELT MITMEKESINE JA SPORTLIK VILJANDI LINN

Peatükk käsitleb kultuurilise keskkonna suundumusi ja arenguvajadusi. Kajastatud on spordivaldkond, vaba aja tegevused, raamatukogud, rahvakultuur, muuseumid, teatrid, religiooni- ja muud ühiskonnategevused.

# 7.1. Lähtepositsioon 2025

Kultuurilinn. Viljandi on loomiseks loodud linn, mille traditsioonid ning kultuuriloomet toetav ja arendav keskkond pakub laialdasi võimalusi erinevatele elanikkonnagruppidele kultuuriga tegelemiseks.

Viljandi linn korraldab kultuuri koostöös erakultuuritegijatega, kaasates neid Viljandi linna poolt korraldatavate sündmuste korraldusse ning toetades neid ja nende kultuurilist tegevust tegevus- ja projektitoetuste kaudu. Viljandi linna loomeisikutel on võimalus loominguga tegelemiseks taotleda linnalt loomestipendiumit.

Viljandi linna tuntakse nii Eestis kui ka väljaspool Eestit kultuurikantsina, mille ilmet kujundavad nii Viljandi linnas tegutsevad [Eesti Pärimusmuusika Keskus](https://www.folk.ee/), [Tartu Ülikooli Viljandi Kultuuriakadeemia](https://www.kultuur.ut.ee/et), [Ugala teater](https://www.ugala.ee/), Teater Temufi, ja [Eesti Rahvakultuuri Keskus](http://www.rahvakultuur.ee/). Külastajate rohked on tuntud ja traditsioonilised kultuurisündmused nagu igasuvine Viljandi pärimusmuusika festival, Viljandi hansapäevad ja Kohvikuteöö, Viljandi vanamuusika festival, Viljandi kitarrifestival, Viljandi Ooperipäevad, rahvusvaheline nukuteatrite festival Teater Kohvris, Notafe festival, Visuaalkunstifestival Viljandi Tuled, Viljandi linna sünnipäev, suurkontserdid Viljandi lauluväljakul jpm.

Viljandi linna munitsipaalkultuuriasutused on: [Viljandi Linnaraamatukogu](http://raamatukogu.viljandi.ee/), [Viljandi Nukuteater](http://www.viljandinukuteater.ee/) (kuni 31.07.2025) ja [Sakala Keskus](http://www.sakalakeskus.ee/). Sakala keskuse allüksustena tegutsevad üle-eestilise ja rahvusvahelise tuntusega autsaiderkunsti keskus [Kondase Keskus](https://www.kondas.ee/), [Viljandi Avatud Noortetuba (VANT)](http://www.sakalakeskus.ee/asukoht/viljandi-vana-lennukitehas/) ja alates 01.08.2025 Viljandi Nukuteater.

[Sihtasutuse Viljandi muuseum](http://muuseum.viljandimaa.ee)püsinäitus kajastab Viljandimaa ajalugu kuni tänapäevani, eksponeeritakse erinevaid hooajalisi näituseid ning Tõrukoda korraldab harivaid õpitubasid.

Kunstigaleriidest tegutsevad lisaks Kondase Keskusele veel Viljandi Linnagalerii, Rüki galerii ja Enn Põldroosi eramuuseum.

Viljandis on aktiivne kogukond, mis rikastab oma projektidega linna kultuuri-ja kunstielu, pakkudes nii kvaliteetkino, ajutisi näitusi ja ettevõtmisi linnaruumis ning korraldades kogukonna ühisüritusi.

Pärimusmuusika Aidas tegutsev [Eesti Pärimusmuusika Keskus](http://www.folk.ee/) on üleriigiliselt pärimusmuusikaalast huviharidust toetav ja korraldav ning pärimusmuusika elavat esitust levitav organisatsioon. Lisaks kontserttegevusele ja Viljandi pärimusmuusika festivali korraldamisele toimub aktiivne pärimusmuusika õpetamine ja talletamine ning erineva õpitoad.

Arvukad laste ja täiskasvanute kultuurikollektiivid annavad tooni erinevatel konkurssidel, sündmustel ning maakondlikel ja vabariiklikel laulu- ja tantsupidudel. Viljandis tegutseb palju pikaajaliste traditsioonidega kultuurikollektiive, seetõttu on tegevustoetuste, soodsate prooviruumide ning esinemisväljundite tagamine oluline nende kestma jäämisele ja elujõulisusele kaasaaitamiseks.

Viljandis tegutseb seitse erinevat kogudust. Lisaks kogudusetööle toimub nii Viljandi Jaani kirikus kui Viljandi Pauluse kirikus ja Viljandi Baptistide kirikus palju kontserte. Kirikud on olulised kultuuritemplid ja linna kultuuriväärtuslike objektide seas hindamatu väärtusega, mis kannavad endas sajandite kultuuripärandit. Kirik panustab otseselt kohalike kultuuritraditsioonide kestmisse kultuurisündmuste kaudu. Koguduseliikmete kogukondlik töö on olulise tähtsusega.

Viljandile omistati 2019. aastal UNESCO käsitöö ja rahvakunsti loovlinna staatus. Loovlinnaks olemine võimaldab näidata laiemale avalikkusele meie pärandis peituvaid väärtusi ja tutvustada viise, kuidas need saaks aidata kaasa igapäevase elu rikastamisele nii kultuurilises, sotsiaalses kui ka majanduslikus vaates. Loovlinna tegevuste rakendamine toimub siinsete kultuuriorganisatsioonide, haridusasutuste ja linnavalitsuse koostöös. TÜ Viljandi Kultuuriakadeemia on pärandilinn Viljandi UNESCO Loovlinnade võrgustiku liikme tegevuste eestvedajaks. Loovlinna tiitli raames valitakse igal aastal rahvakunsti, käsitööga või teiste seotud loovaladega tegelev linnameister, kes elavdab Viljandi loomeelu ning aitab kujundada linna mainet rahvusvaheliselt tuntud UNESCO loovlinnana. Igal aastal valib Pärandilinn Viljandi toimkond aasta teema, millest lähtuvalt kujuneb toetav sündmuste sari.

Viljandi linn osales koostööpartnerina Euroopa kultuuripealinna Tartu 2024 tegevuste rahastamisel ja tegevuste läbiviimisel.

Spordilinn. Viljandi linna prioriteetideks on füüsiliselt aktiivne ja hea tervisega elanikkond ning sporditaristu arendamine ja noortespordi toetamine.

Viljandi linn korraldab sporti koostöös erategijatega, toetades neid ja nende korraldatavat sporditegevust tegevus- ja projektitoetuste kaudu. Viljandi linna sportlastel on võimalus spordiga tegelemiseks taotleda linnalt spordistipendiumit.

Viljandi linnale kuuluvaid sportimispaiku haldavad munitsipaalasutus [Viljandi Spordikeskus](https://www.viljandispordikeskus.ee/) ja üldhariduskoolid. Tähtsamad sportimispaigad on: spordihoone, linnastaadion, Paalalinna viilhall, korvpalliväljak, sõudebaas, sõudeelling, jalgpalli kunstmuruväljak, Viljandi Männimäe jalgpallihall, Viljandi Jakobsoni Kooli staadionil olev tehiskattega korvpalli- ja võrkpalliväljak, multifunktsionaalsed spordiväljakud Paalalinna ja Kesklinna koolide juures, korvpalliväljak Viljandi järve ranna piirkonnas, Viljandi järve rannaala koos ranna pallimängude väljakutega, ümber Viljandi järve kulgev terviserada, Viljandi jäähall, Viljandi tennisehall ja järveäärsed tennise- ning padeliväljakud, Viljandi Lumepark Huntaugumäel, Rotary discgolfi väljakud Männimäel ja Valuoja orus, Pumptrack Lastepargis, Männimäe väliskatepark, ekstreemspordi sisehall, jõulinnakus Männimäel ja Paala järve ääres jt. Suurt populaarsust ja rohket kasutust leiavad erasektori poolt pakutavad fitnessklubid ja jõusaalid.

Noortele pakub spordiga tegelemiseks võimalusi [Viljandi Spordikool](http://spordikool.viljandi.ee/), kus noored saavad osaleda 13 spordiala treeningutel: aerutamine, akadeemiline sõudmine, ilu- ja rühmvõimlemine, judo, kergejõustik, korvpall, käsipall, laskmine, lauatennis, maadlus, suusatamine, vibulaskmine ja võrkpall. Erahuvikoolides või klubilises tegevuses osalevad noored jalgpalli, tennise, iluuisutamise, jäähoki, jalgrattaspordi, võitluskunstide, veemoto jm ning erinevate tantsustiilide treeningutel. Treeningud toimuvad ka lasteaedades.

Viljandi Spordikeskuse ja spordiklubide koostööna toimub Viljandis suur hulk rahvaspordiüritusi ja spordivõistlusi nagu Viljandi Linna jooksude sari, kuhu kuuluvad Suurjooks ümber Viljandi järve, Lossmanni mälestusjooks ja Viljandi Linnajooks. Sportlaste seas on populaarseks saanud Viljandi Uisumaraton, Mulgi rattamaraton, Viljandi Triatlon, sõuderegatt Viljandi Paadimees, Sakala karikasari lauatennises, Ilmar Raua mälestusturniir males, Küllo Kõivu maadlusturniir. Spordiharrastajaid ootavad iga-aastased puhkepäevade rattamatkad jpm põnevad ettevõtmised. Lisaks toimuvad alaliitude kalendrivõistlused.

Huntaugu piirkond on üheks osaks Viljandi järve äärsest tervisesporditaristust, mis on prioriteetne, väljaarendamist ja kaasajastamist vajav tervisespordikeskuses.

# 7.2. Arenguvajadused

* Kultuurilise mitmekesisuse hoidmine.
* Rahvakultuuriga tegelemiseks võimaluste säilitamine.
* Kultuuri- ja spordivaldkonna töötajate väärtustamine ja järelkasvu motiveerimine.
* Koostöö tihendamine teenuse osutajate, naaberomavalitsuste ja riiklike institutsioonidega.
* Kultuuritaristu parendamine ja kaasajastamine.
* Sporditaristu ning -rajatiste parendamine ja kaasajastamine.

# 7.3. Arengueesmärgid

* Viljandi linn on jätkuvalt avatud ja areneva, traditsioonidega ning eripalgelise kultuurieluga linn, kus on tagatud võimalused kultuuri loomiseks, tarbimiseks ja edasikandmiseks.
* Sportimispaikade arendamisega on loodud paremad tingimused nii erineval tasemel treeningute läbiviimiseks kui ka liikumisharrastusega tegelemiseks.
* Viljandi linnal on kultuuri- ja spordilinna positiivne maine.
* Jätkub kodanikualgatuste toetamine ja linnaelanike kaasamine sündmuste korraldamisse.
* Kultuuri- ja spordivaldkonna töötajate töö on väärtustatud ja järelkasv motiveeritud.
* Mitmekülgsed võimalused rahvakultuuriga tegelemiseks.
* Mitmekesise programmiga aastaringselt toimiv kultuuri- ja spordielu.
* Tartu Ülikooli Viljandi Kultuuriakadeemia on ainulaadne kultuurivaldkonna kompetentsikeskus, mille tegevuse jätkumine Viljandis on regionaalpoliitika seisukohalt oluline

# 7.4. Mõõdikud

|  |  |  |  |  |  |  |  |
| --- | --- | --- | --- | --- | --- | --- | --- |
| Näitaja | 2020 | 2021 | 2022 | 2023 | 2024 | 2029 | 2040+ |
| Loomestipendiumide taotlejate ja toetatud taotluste arv | 19 / 11 | 23 / 10 | 28 / 25 | 38 / 25 | 29 / 25 | kasvab | kasvab |
| Kultuurivaldkonna tegevustoetuste taotlejate ja toetatud taotluste arv | 27 / 22 | 23 / 20 | 19 / 19 | 23 / 22 | 24 / 24 | kasvab | kasvab |
| Kultuurivaldkonna projektitoetuste taotlejate ja toetatud taotluste arv | 53 / 49 | 48 / 48 | 66 / 61 | 70 / 54 | 72 / 59 | kasvab | kasvab |
| Spordistipendiumide taotlejate ja toetatud taotluste arv | 17 / 13 | 16 / 14 | 35 / 24 | 31 / 25 | 48 / 27 | kasvab | kasvab |
| Spordivaldkonna tegevustoetuste taotlejate ja toetatud taotluste arv | 22 / 20 | 18 / 18 | 18 / 18 | 20 / 20 | 19 / 19 | kasvab | kasvab |
| Spordivaldkonna projektitoetuste taotlejate ja toetatud taotluste arv | 43 / 39 | 43 / 43 | 60 / 56 | 53 / 44 | 56 / 49 | kasvab | kasvab |
| Viljandi Linnaraamatukogus registreeritud  lugejate arv  külastuste arv1 | 6426  71973 | 5625  75886 | 5828  75099 | 5868  78440 | 5781  82345 | kasvab  kasvab | kasvab  kasvab |
| Viljandi Linnaraamatukogu  Hõlve ( % elanikkonnast on lugejad)  Ürituste arv  Üritustel osalejate arv  sh lapsed | 37,8  151  3632  3007 | 33,2  94  1638  1218 | 34,9  236  4130  2370 | 34,9  282  6321  3634 | 34,3  297  6492  3978 | kasvab  säilib  säilib  säilib | kasvab  säilib  säilib  säilib |
| Spordiobjektide arv8 | 42 | 46 | 46 | 46 | 53 | säilib | kasvab |
| Harrastajate arv spordiklubides8 | 4238 | 3185 | 3198 | 3125 | 3361 | kasvab | kasvab |
| Viljandi Spordikeskuse baasides toimunud võistluste arv | 239 | 267 | 322 | 362 | 403 | säilib | säilib |

1 Statistikaameti andmed

8 Eesti spordiregister

# 8. HOOLIV JA SOTSIAALSELT TURVALINE VILJANDI LINN

Peatükis käsitletakse sotsiaalse keskkonna ja rahvastiku tervise suundumusi ja arenguvajadusi. Valdkondlikult kajastatakse puuetega inimeste, eakate, laste ja noorte sotsiaalhoolekande asutusi ja sotsiaalset kaitset, töötute sotsiaalset kaitset, eluasemeteenuseid ja sotsiaalset kaitset riskirühmadele.

# 8.1. Lähtepositsioon 2025

Viljandi linna sotsiaalhoolekandelise tegevuse eesmärgiks on jõuda kõigi abivajajateni õigel ajal, mis eeldab kogu süsteemis kvalitatiivset muutust probleemide tagajärgede likvideerimisest probleemide ennetamisele. Sotsiaalhoolekande peamised sihtgrupid on lastega pered, eakad, erivajadustega ja toimetulekuraskustes inimesed. Omavalitsus tagab kõik seadustest tulenevad teenused ja toetused.

Sotsiaalhoolekandesüsteemi moodustavad linnavalitsuse [sotsiaalamet](http://www.viljandi.ee/sotsiaaltoo-ja-tervishoid), linnavalitsuse hallatavad asutused [Viljandi Päevakeskus](http://www.paevakeskus.ee/), [Viljandi Laste ja Perede Tugikeskus](https://viljanditugikeskus.ee/) ja Viljandi Hoolekandekeskus. Viljandi linn väärtustab sotsiaalhoolekande valdkonnas tegutsevaid ja koostööpartneriteks olevaid mittetulundusühinguid ning toetab nende potentsiaali igakülgset rakendamist iga-aastaste tegevus- ja projektitoetustega ning võimalusel ruumide ülalpidamiskulude katmisega.

Sotsiaalamet osutab abi Viljandi linnas elavatele inimestele toimetulekuraskuste ennetamiseks ja leevendamiseks, määrab ja maksab riiklikke (toimetulekutoetus) ja kohalikke (sünnitoetus, lasteaia kohamaksu toetus, lasteaia toitlustamise toetus, toimetulekutoetust saanud perede lastele koolimineku ja koolilõpetamise toetus, üliõpilastoetus jne) sotsiaaltoetusi, korraldab alaealiste ja täisealiste piiratud teovõimega isikute eestkostet, korraldab sotsiaalteenuste ja muu abi andmist.

Viljandi linn teeb koostööd erinevate sotsiaalvaldkonna asutuste ja spetsialistidega, teiste kohalike omavalitsuste üksustega ning riigiasutustega. Koostööpartnerid erinevate teenuste ja tegevuste pakkumisel ja korraldamisel on [MTÜ Singel Kodu](http://www.singelkodu.ee/), [MTÜ Viljandimaa Singel](http://www.viljandimaasingel.eu/yhingust), MTÜ Päevakeskus Vinger, [MTÜ Töötoad](http://www.workshops.ee/), [Viljandimaa Puuetega Inimeste Nõukoda](https://viljandipin.eu/), kogudused jt.

Teenused ja teenuse pakkujad erinevat liiki puudega ja psüühikahäiretega lastele: erivajadustega laste lapsehoiu ja tugiisikuteenuse osutaja [SA Perekodu](http://www.perekodu.eu/), rehabilitatsiooniteenuste osutajad SA Perekodu ja [SA Viljandi Haigla](http://www.vmh.ee/), erivajadustega laste lasteaiateenuse osutajad SA Perekodu ja [Viljandi Lasteaed Männimäe](http://www.mannimae.ee) (rühmad erivajadustega lastele), erivajadustega laste koolid SA Perekodu [Jaagu Lasteaed-Põhikool](https://www.jaagu.ee/) ja [Viljandi Kaare Kool](http://www.vkk.vil.ee/), nõustamisteenust pakutakse koostöös [Viljandi Laste ja Perede Tugikeskuse](https://viljanditugikeskus.ee/), [Rajaleidja Keskuse](https://rajaleidja.innove.ee/keskused/#Parnuraplaviljandi) jt teenuse pakkujatega. SA Perekodu pakub ka asenduskoduteenust.

[Viljandi Päevakeskus](http://www.paevakeskus.ee/) osutab eakatele ja puuetega inimestele sotsiaalteenuseid, sealhulgas koduhooldusteenuseid, sooja toidu kojuviimist, sotsiaaltranspordi- ja saunateenust. Leola 12a ruumides pakub Viljandi Päevakeskus täiskasvanute varjupaiga- ja turvakoduteenust ning teostab sotsiaaleluruumides elavate isikute üle järelevalvet. Päevakeskus korraldab eakatele ja puuetega inimestele huvialast tegevust ja viib läbi erinevaid üritusi.

[Viljandi Laste ja Perede Tugikeskusesse](https://viljanditugikeskus.ee/) on koondunud haridusvaldkonna tugiteenuste osutamine. Osakonna spetsialistid pakuvad lastele, noortele ja lastevanematele ning nendega tegelevatele spetsialistidele kvaliteetseid ja mitmekülgseid nõustamisteenuseid: psühholoogiline, eripedagoogiline, logopeediline ja sotsiaalpedagoogiline nõustamine. Viljandi Laste ja Perede Tugikeskuse ülesanne on ka sotsiaalvaldkonna tugiteenuste pakkumine (sh laste turvakoduteenus) ning nii hariduse- kui ka sotsiaalvaldkonnaga seonduva ennetustööga tegelemine. Keskuse koosseisus tegutseb [Viljandi Perepesa](https://www.perepesa.ee/viljandi-perepesa), mis toetab laste arengut ning vanemaid laste arendamisel ja kasvatamisel, toetab perekondi kogukonda lõimumisel, tagab lastele, noortele ja lastevanematele kvaliteetsete ning mitmekülgsete nõustamisteenuste ja teraapiate elluviimise.

[Viljandi Hoolekandekeskus](https://www.hoolekandekeskus.ee/) asub Viiratsi alevikus ja pakub ööpäevaringset hoolekandeteenust 73-le eakale ning puudega inimesele.

[Viljandi Linnaraamatukogu](http://raamatukogu.viljandi.ee/uldinfo) korraldab elanikele, kes tervisliku seisundi tõttu ei ole võimelised raamatukogu külastama, nende soovil tasuta koduteeninduse. Raamatukogu on kogukondi liitev ja neile võimalusi pakkuv paik, mis panustab inimeste vaimse ja füüsilise tervise hoidmisse ja heaolusse. Pakkudes inimestele mitmekülgset ja paindlikku keskkonda oma tegevuste ning sündmuste korraldamiseks. Raamatukogu on avatud platvorm mõttevahetusteks ja aruteludeks. Raamatukogul on võimekus pakkuda sisukaid, ajakohaseid ja kasutajakeskseid teenuseid üha kiiremini digiteeruvas maailmas ning vähendada digitaalset lõhet ühiskonnas.

Tervishoid. Tervishoiuteenuseid osutavad [Sihtasutus Viljandi Haigla](http://www.vmh.ee/), [OÜ Viljandi Tervisekeskus](https://tervisekeskused.ee/) ja teised pere-, eri- ja hambaarstikeskused. Esmatasandi tervishoiuteenuseid osutab 15 perearsti.

[Sihtasutus Viljandi Haigla](http://www.vmh.ee/) on Eesti suurim üldhaigla, mille koosseisu kuuluvad ambulatoorse ravi ja diagnostika kliinik, kirurgiakliinik, sisekliinik, taastusravikliinik, psühhiaatriakliinik, õendus-hoolduskeskus ning sõltuvushaigete ravi- ja rehabilitatsioonikeskus. 2025. aastal valmib SA Viljandi Haigla uus haigla ja tervisekeskuse Tervikumi hoone Viljandi kesklinnas. Viljandi linn osaleb paikkondlikus tervishoiu- ja sotsiaalteenuste integreerimise pilootprojektis.

# 8.2. Arenguvajadused

* Teenused eakatele ja erivajadustega inimestele, mis võimaldaksid neil maksimaalselt kaua ja kvaliteetselt oma kodus elada. Linnaruumi planeerimisel lähtuda eakate ja erivajadustega inimeste vajadustest, toetades nende vaimset ja füüsilist tervist ning iseseisvat hakkamasaamist ning seeläbi vähendada kulusid sotsiaalteenustele. Vajadus on välja ehitada teenusmaja ja ruumid erihoolekandeteenuste osutamiseks.
* Omastehooldajate nõustamine ja toetamine.
* Viljandi Laste ja Perede tugikeskuse sh Perepesa teenuste arendamine.
* Linnakodanikele suunatud teenuste valiku laiendamine vajaduspõhiselt. Sotsiaalvaldkonna töötajate ja linnakodanike vaimse tervise toetamine.
* Sotsiaalameti mobiilset töötegemist võimaldavate töövahendite tagamine (tahvelarvutid, printer, skänner).
* Sotsiaalvaldkonna personaliga seotud teemad: töötajate läbipõlemise ennetamine, valdkonna töötajate madalad palgad (ei vasta töö keerukusele ja pingelisusele, kutsestandardiga seatud ootustele jne), raskused sobivate töötajate leidmisel.
* Üldhooldusteenuse kohtade suurendamise vajadus.
* Koostöö suurendamise vajadus esmatasandi tervishoiuteenuse osutajatega.
* Tervislike eluviiside ja terviseteadlikkuse tõstmine igas vanusegrupis.
* Sotsiaalvaldkonna valmidus kriisidega toimetulemiseks: haigustest tulenev, sõjapõgenikega tegelemine, kriisinõustamine jne.
* Laste turvakoduteenuse tagamine.
* Tõhus süsteemne ennetustöö ja valdkondadeülene koostöö.
* Valdkonna maine tõstmine.

# 8.3. Arengueesmärgid

* Sotsiaalprobleemide süsteemne ja pidev ennetamine ja sotsiaalhoolekande süsteemi arendamine. Tõhus võrgustikutöö ja varane märkamine ennetavad raskemaid probleeme. Liikumine projektipõhiselt ennetustegevuselt süsteemsele ennetustegevusele.
* Sotsiaaltoetuste ja -teenuste kättesaadavuse parandamine ning nende pidev arendamine ja uute vajalike teenuste loomine. Teenused ja toetused on paindlikud ja igale abi vajavale inimesele on tagatud tema isikupäraseid vajadusi arvestav tugi, mis võimaldab tal maksimaalselt iseseisvalt toime tulla.
* Linnaruum ja üldkasutatavad hooned on ligipääsetavad, sh liikumis-, nägemis- ja kuulmispuudega inimestele ning kõik avalikud teenused on võrdselt kättesaadavad.
* Linnaruumi kujundamine ja planeerimine laste ja liikumisraskusega inimeste vajadustele vastavalt, säilitamaks iseseisvavat liikumisvõimet ning toetades vaimset kui füüsilist heaolu ning tervist.
* Sotsiaalteenuste osutamiseks on tagatud vajalik tööjõud ja kaasaegne taristu.
* Tervislike eluviiside ja tervise väärtustamine ning terviseteadlikkuse tõstmine. Inimeste tervena elatud eluaastate suurendamine tervisekäitumise parandamise abil.
* Hea koostöö tervishoiu valdkonna arendamisel.
* Haridus-, sotsiaal- ja tervishoiuvaldkonna üleste integreeritud teenuste pakkumine.
* SA Perekodu ja Viljandi laste turvakodu ruumiprobleemide lahendamine.
* Kvaliteetsed vaimse tervise spetsialistide teenused on kõigile abivajajatele kättesaadavad.
* Viljandi linnas toimib strateegilise prioriteedina valdkonnaülene (süsteemne) ennetustegevus.

# 8.4. Mõõdikud

| Näitaja | 2020 | 2021 | 2022 | 2023 | 2024 | 2029 | 2040+ |
| --- | --- | --- | --- | --- | --- | --- | --- |
| Toimetulekutoetuse taotluste arv8 | 452 | 430 | 700 | 730 | 586 | kasvab | kahaneb |
| Väljamakstud keskmine toimetulekutoetuse summa €9 | 245 | 256 | 401 | 365 | 412 | kasvab | kasvab |
| Sünnimomendil tervena elada jäänud aastate arv naised/  mehed (Viljandi maakond)1 | 53,83/  51,02 | 57,24/  53,93 | 58,90/  55,75 | 54,80/  50,84 |  | kasvab | kasvab |
| Puuetega laste arv 0-16 a9 | 152 | 145 | 143 | 149 | 146 |  |  |
| Tööealiste puuetega inimeste arv8 | 759 | 673 | 630 | 587 | 569 |  |  |
| 65+ puuetega inimeste arv9 | 1229 | 1103 | 1046 | 946 | 861 |  |  |
| 65+ aasta vanuste % elanike arvust2 | 22,66 | 23,88 | 24,38 | 24,27 | 24,25 | kasvab | kasvab |
| Töötuna registreeritud inimeste arv keskmiselt ühes kuus8 | 431 | 451 | 413 | 443 | 445 | väheneb | väheneb |

1 Statistikaamet

2 Rahvastikuregister

9 Sotsiaalkindlustusamet

# **VILJANDI LINNA ARENGUKAVA 2025-2029 TEGEVUSKAVA/ VILJANDI LINNA ARENGUSTRATEEGIA 2040+ KAVA**

Peatükis on kajastatud arengukava 2025-2029 tegevused, mille elluviimise ajaks on märgitud aasta/pidev ja arengustrateegia 2040+ tegevusi, mille elluviimise ajaks on märgitud *perspektiivne* (märgitud *kursiivis hallil taustal*).

|  | Objekt, tegevus | Objekti, tegevuse teostamine | | Elluviimise aeg |
| --- | --- | --- | --- | --- |
| **1. VÕIMEKAS, KAASAV JA TARK VILJANDI LINN** | | | | |
| **Meede 1 Jätkusuutlik, teadmistepõhine ja kompetentne linna juhtimine** | | | | |
| 1.1. | Hea ja vajaliku avaliku teenuse pakkumine. „Ühe ukse poliitika“ põhimõtte rakendamine kodanike ja linnavalitsuse vahelisel suhtlusel | Avalik teenus on inimesekeskne, usaldusväärne, erapooletu, läbipaistev ja arusaadav ning asjaajamine korrektne, sõbralik ja mugav. | | Pidev |
| Tõhustatakse linnavalitsuse ametitevahelist koostööd. | | Pidev |
| 1.2. | Ametnike ja töötajate kompetentside tõstmine | Tagatakse süsteemne ja eesmärgipärane ametnike ja töötajate koolitus- ja arendustegevus. | | Pidev |
| 1.3. | Ametikohtade analüüsi läbiviimine | Viiakse läbi ametiasutuse töökorralduse ja ametikohtade analüüs. | | Pidev |
| Koostatud analüüsi alusel korrastatakse ametiasutuste töökorraldus ja ametikohtade struktuur lähtuvalt töö spetsiifikast ja eesmärkidest. | | Pidev |
| 1.4. | Järelevalve tõhustamine | Tõhustatakse järelevalvet heakorraeeskirjade täitmise üle. | | Pidev |
| Tõhustatakse järelevalvet parkimiskorralduse nõuete järgmise üle. | | Pidev |
| Suurendatakse järelevalvetöötaja koormus | | 2025 |
| 1.5. | Linna arengu strateegiline planeerimine ja juhtimine | Uuendatakse linna arengudokumente. | | Pidev |
| Viiakse läbi vajalikke uuringuid, analüüse ja seiramist püstitatud eesmärkide täitmiseks, teadmistepõhiseks planeerimiseks ja otsuste langetamiseks ning tulemuste hindamiseks. | | Pidev |
| **Meede 2 Targa linna põhimõtete rakendamine, kaasaegse IT taristu arendamine ja kasutajasõbralike e-teenuste pakkumine** | | | | |
| 2.1. | Targa linna põhimõtete arvestamine ning Viljandi targa linna arendamise kontseptsiooni väljatöötamine ja rakendamine | Töötatakse välja Viljandi targa linna arendamise kontseptsioon koostöös erasektori ning Eesti ja rahvusvaheliste ekspertidega. | | 2026 |
| Rakendatakse Viljandi targa linna arendamise kontseptsiooni koostöös era- ja kolmanda sektoriga. | | 2027-2029 |
| Rakendatakse targa linna põhimõtteid ja viiakse ellu projekte koostöös Kesk-Eesti Ettevõtlusinkubaatori ja teiste koostööpartneritega. | | Pidev |
| 2.2. | IT kompetentside tõstmine | Linna asutuste IT vahendeid soetatakse ühtsete põhimõtete alusel. | | 2025-2029 |
| Toetatakse linna töötajate IT kompetentside tõstmist. Koolides ja lasteaedades aitavad digipädevust tõsta haridustehnoloogid. | | 2025-2029 |
| Toetatakse linlaste IT kompetentside tõstmist. Koostatakse kasutusjuhendeid infosüsteemide kasutamiseks. Linnaraamatukogu avalikus internetipunktis võimaldatakse linlastel arvuteid kasutada ja ID-kaardiga toiminguid teostada. | | 2025-2029 |
| 2.3. | E-teenuste arendamine | Võetakse kasutusele parimaid praktikaid. | | 2025-2029 |
| Töötatakse välja kasutajate vajadustele vastavad e-teenused elanikkonnale teenuste pakkumiseks ja toimingute läbiviimiseks. | | 2025-2029 |
| 2.4. | Andmekogude arendamine, aktualiseerimine ja ühildamine ning kasutatavuse suurendamine | Arendatakse andekogusid neid aktualiseerides ja ühildades ning suurendatakse andmekogude kasutatavust. | | Pidev |
| 2.5. | Eesti infoturbestandardi  (E-ITS) rakendamine | Rakendatakse infoturbestandard. | | 2025-2029 |
| **Meede 3 Viljandi linna säästva arengu kavandamine ja linnaruumi planeerimine** | | | | |
| 3.1. | Viljandi linna üldplaneeringu koostamine | Koostatakse Viljandi linna uus üldplaneering, mille eesmärgiks on kogu linna territooriumi ruumilise arengu põhimõtete ja suundumuste määratlemine. | | 2025-2028 |
| 3.2. | Viljandi linna liikuvusstrateegia  väljatöötamine ja rakendamine | Töötatakse välja Viljandi linna liikuvusstrateegia ning rakendatakse selle põhimõtteid. | | 2025-2029 |
| 3.3. | Viljandi järve piirkonna terviklik arendamine ja tervikliku arendamise kava koostamine | Koostatakse ja rakendatakse Viljandi järve piirkonna tervikliku arendamise kava. | | 2025-2029 |
| Uuendatakse Viljandi järve piirkonna kasutamise head tava. | | 2025-2026 |
| Koostatakse ajakohane Viljandi järve kasutamise kord. | | 2026 |
| 3.4. | Viljandi linna avaliku ruumi kujunduskontseptsiooni koostamine | Koostatakse ja rakendatakse Viljandi linna avaliku ruumi kujunduskontseptsioon, mis sisaldab ka tänavadisaini põhimõtted. | | 2025-2029 |
| Vaadatakse üle ja ajakohastatakse vanalinna kujunduskontseptsioon. | | 2025-2026 |
| *3.5.* | *Kultuuripromenaadi loomine* | *Töötakse läbi, mõtestatakse ja sisustatakse Viljandi linna avalikus ruumis kultuuripromenaadi idee ning koostakse selle kontseptsioon.*  *Kontseptsiooni alusel realiseeritakse Viljandi linna avalikus ruumis kultuuripromenaadi idee.* | | *Perspektiivne* |
| **Meede 4 Kriisideks valmistumine, valmisolek ja nendega toimetulek** | | | | |
| 4.1. | Elanikkonna teadlikkuse ja valmisoleku parandamine kriisiolukorras tegutsemiseks | Selgitatakse välja võimalikud kriisiolukorrad. Kaardistatakse kogukondade ja korteriühistute kasutada olevad ressursid sh generaatorid, varjumiskohad jne ning nõustatakse ressursside hankimise või kohandamise osas. | | Pidev |
| Viiakse läbi kriisikoolitusi kogukondadele ja korteriühistutele (elanikkonna kaitse, esmaabi). | | Pidev |
| Koostatakse ja levitatakse infomaterjali käitumiseks kriisiolukorras - elutähtsa teenuse saamise võimalused, varjumiskohad, valmisolek evakuatsiooniks jms. | | Pidev |
| 4.2. | Kriisideks valmistumine | Kaardistatakse info kriisi ajal vajalikest elutähtsate- ja teiste oluliste teenuse osutajatest (elektrivõrgu ettevõtted, ravimid, esmatarbekaubad, sularaha, kütus, ühistransport jne.) | | Pidev |
| Kaardistatakse ning luuakse võrgustik kogukonna esindajatest, kelle kaudu edastada informatsiooni kriisi eel ja ajal ( korteriühistud, kogukonnaühendused jne.) | | Pidev |
| Planeeritakse kriisiaja informatsiooni kogumise ja edastamise võimalused kujul, et need toimiksid ka elutähtsate teenuste katkestuste tingimustes. | | Pidev |
| Kaardistatakse vajadus ja sõlmitakse lepingud kriisi ajal vajaminevate vahendite rentimiseks, millega tagatakse elutähtsate- ja teiste oluliste teenuste osutamine (nt. generaatorid, teisaldatavad tualettruumid, joogivee jagamise vahendid, mobiilsed konteinerkatlamajad, transport jne). | | Pidev |
| Kaardistatakse ja kavandatakse varjumiskohad elanikkonna kaitseks otsese ohu korral ning korraldatakse nende asukohtadest teavitamine. Määratakse võimalikud evakuatsioonikohad ja planeeritakse tegevused elanike evakueerimiseks ja teiste omavalitsuste evakueeritavate vastuvõtmiseks. | | Pidev |
| Tagatakse taristu toimepidevuse objektidel, mis on inimese elu ja tervise seiskohalt olulised ja peavad kriisis toimima (hooldekodu, koolid, lasteaiad). | | Pidev |
| 4.3 | Abinõude rakendamine erinevate kriiside juhtimiseks ja kriisidega toimetulekuks | Luuakse kriisivalmiduse spetsialisti ametikoht | | 2025 |
| Tehakse koostööd riigiasutuste, teenuseosutajate ja kogukonnaühendustega, luuakse koostöö- ja ennetusvõrgustikke. | | Pidev |
|  |  | Viiakse ellu KOV turvalisuse arenguprogrammi tegevused. | | 2025-2026 |
| **Meede 5 Toimiva koostöö tihendamine teiste kohalike omavalitsustega** | | | | |
| 5.1. | Osalemine omavalitsuste koostööorganisatsioonide töös | Viljandi linn osaleb liikmena Viljandimaa Omavalitsuste Liidu ning Eesti Linnade ja Valdade Liidu töös. | | Pidev |
| 5.2. | Koostöö arendamine Viljandimaa kohalike omavalitsustega | Käivitatakse ja arendatakse ühiseid koostöövorme, ameteid ja asutusi Viljandi maakonna teiste omavalitsustega. | | Pidev |
| 5.3. | Kogemuste jagamine | Jagatakse teistele omavalitsustele linna erinevate valdkondade kogemusi ning õpitakse teiste kogemustest. | | Pidev |
| **Meede 6 Väliskoostöö arendamine, välissuhtluse tihendamine ja rahvusvahelistes koostöövõrgustikes osalemine** | | | | |
| 6.1. | Rahvusvaheliste koostöösuhete arendamine | Suheldakse Viljandi linna 10 sõpruslinna esindajatega vastastikustel visiitidel või erinevates muudes koostöövormides. | | Pidev |
| Algatatakse Viljandi linna sõpruslinnadega koostööprojekte ning soodustatakse kollektiivide osalemist neis. | | Pidev |
| Osaletakse rahvusvahelises hansaliikumises ja rahvusvahelistel hansapäevadel. | | Pidev |
| Korraldatakse iga-aastaseid Viljandi Hansapäevi. Sõprus-hansalinnade esindajad kutsutakse neil osalema. | | Pidev |
| 6.2. | Viljandi piirkonna tegevus aktiivse liikmena UNESCO Loovlinnade võrgustikus käsitöö ja rahvakunsti valdkonnas | 2019. aastal sai Viljandi linn UNESCO Loovlinnade Võrgustiku liikmeks käsitöö ja rahvakunsti valdkonnas. Tehakse valdkondlikku koostööd. TÜ Viljandi Kultuuriakadeemia on pärandilinn Viljandi UNESCO Loovlinnade võrgustiku liikme tegevuste eestvedajaks. | | Pidev |
| 6.3. | Kultuuripealinnade võrgustikus ja selle töös osalemine | Viljandi linn osaleb erinevate projektidega kultuuripealinnade võrgustiku töös. | | Pidev |
| 6.4. | Haridus- ja kultuuriasutuste välissuhtluse toetamine | Toetatakse õpilasgruppide vahetusi, noorte- ja kultuurikollektiivide välissuhtlust | | Pidev |
| 6.5. | Välisriikide teemaürituste korraldamine | Viiakse läbi erinevaid üritusi riikide ja piirkondade tutvustamiseks koostöös saatkondade, haridus- ja kultuuriasutuste ning ettevõtjatega. | | Pidev |
| 6.6. | Kultuuriresidentuuride toetamine | Toetatakse kultuuriresidentuuride läbiviimist. | | Pidev |
| **Meede 7 Maakonnakeskuse rolli täitmine** | | | | |
| 7.1. | Maakonnakeskuse kohaliku omavalitsuse rolli täitmine | Viljandi linn kui maakonnakeskuse omavalitsus täidab perekonnaseisutoimingute teostamise ülesandeid, Riigikogu ja Euroopa Parlamendi valimiste läbiviimisega seotud ülesandeid ning on kaasatud alaealiste õigusrikkujatega seotud tegevustesse. | | Pidev |
| 7.2. | Osalemine maakonna omavalitsuste ühisasutuste ja ühenduste töös | Viljandi linn osaleb liikmena MTÜ Viljandimaa Ühistranspordikeskus ja koostööpartnerina SA Viljandimaa Arenduskeskus töös. | | Pidev |
| 7.3. | Teenuste arendamine ja osutamine koostöös Viljandimaa kohalike omavalitsustega | Arendatakse ja osutatakse teenuseid ühiselt ja koostöös Viljandi maakonna teiste omavalitsustega. | | Pidev |
| **Meede 8 Linnaelanike ja vabaühenduste kaasamine ning tunnustamine** | | | | |
| 8.1. | Linnaelanike kaasamine ja neilt tagasiside saamine läbi küsitluste korraldamise | Vähemalt üks kord nelja aasta jooksul korraldatakse küsitlus, mille käigus selgitatakse linnaelanike rahulolu erinevate linnaelu valdkondadega ning oodatakse ettepanekuid muudatusteks tegemiseks. | | 2026 |
| 8.2. | Kaasamise hea tava väljatöötamine ja rakendamine | Töötatakse välja ja rakendatakse kaasamise hea tava. | | 2026 |
| 8.3. | Viljandi Noortevolikogu töö arendamine | Viljandi Noortevolikogu (VNV) on Viljandi noortest koosnev Viljandi Linnavolikogu ajutine komisjon, mille eesmärgiks on noorte huvide esindamine linna tasandil. Viljandi Noortevolikogu töös osalemisega kaasatakse noori linna arengu kavandamisse, otsustuste tegemisse ja erinevatesse tegevustesse. | | Pidev |
| 8.4. | Viljandi Seenorite Nõukoja töö arendamine | Viljandi Seeniorite Nõukoda (VSNK) on Viljandi erakondade, seeniorite ja puuetega inimeste organisatsioonide esindajatest ning vabaliikmetest koosnev Viljandi Linnavolikogu ajutine komisjon, mille eesmärgiks on linna seeniorite huvide esindamine linna tasandil. Viljandi Seenorite Nõukoja töös osalemisega kaasatakse seeniore ja nende organisatsioone linna arengu kavandamisse, otsustuste tegemisse ja erinevatesse tegevustesse. | | Pidev |
| 8.5. | Kaasava eelarve protsessi jätkamine ja arendamine | Jätkatakse kaasava eelarve protsessi. Kaasava eelarve menetlust korraldatakse üle aasta või harvemini. | | 2025-2026 |
| 8.6. | Linnaosade ja kogukondade kaasamine otsustusprotsessidesse | Linnaelanikke kaasatakse linnakeskkonda ja linnaelu puudutavatesse otsustesse teavituse, avalike arutelude, ideekorjete, koosloomeprotsesside jms kaudu. | | Pidev |
| 8.7. | Tunnustamine ja tänuürituste korraldamine | Tunnustatakse vabaühendusi, eraisikuid, ettevõtteid linnale oluliste tegude või saavutuste eest (sh valdkondlike aastapreemiate jagamine). | | Pidev |
| 8.8. | Konkursside läbiviimine | Viiakse läbi konkurss “Kaunis Viljandi” Viljandi linnaruumi heakorrataseme tõstmise ja visuaalselt kaunimaks muutmise tunnustamiseks. | | Pidev |
| **Meede 9 Vabaühenduste, elanike ja koostööpartnerite kaasamine ja osalemine Viljandi linna arendamises ja teenuste osutamisel** | | | | |
| 9.1. | Korteriühistute õue- ja haljasalade korrastamiseks toetuse andmise korra rakendamine | Rakendatakse [Viljandi Linnavolikogu 25.03.2021 määrusega nr 106](https://www.riigiteataja.ee/akt/408022022029) kehtestatud korteriühistute õue- ja haljasalade korrastamiseks toetuse andmise korda. | | 2025 |
| *9.2.* | *Kogukondade ettevõtmiste ja linnaruumi korrastavate arendusprojektide toetamise süsteemi loomine ja rakendamine* | *Töötatakse välja ja rakendatakse kogukondade ettevõtmiste ja linnaruumi korrastavate arendusprojektide toetamise süsteem.* | | *Perspektiivne* |
| 9.3. | Erinevate ümarlaudade töö ja kokkusaamiste korraldamine | Korraldatakse erinevate valdkondade teemalisi ümarlaudu. | | Pidev |
| 9.4. | Vabaühenduste, elanike, koostööpartnerite tegevuse toetamine | Viljandi linna eelarvest toetatakse taotluste alusel erinevate valdkondade vabaühenduste mittetulunduslikku tegevust tegevustoetuse ja projektitoetustega. | | Pidev |
| Korrigeeritakse ja ajakohastatakse mittetulundusliku tegevuse toetamise süsteemi ja regulatsioone. | | Pidev |
| 9.5. | Viljandi linnafoorumi tegevuse toetamine | Kord aastas linna sünnipäeval viiakse läbi Viljandi linnafoorum, mis keskendub ühele olulisele linna arengu teemale ning kuhu kaasatakse erinevad osapooled, eksperdid, kodanikuaktiiv ja huvigrupid. | | 2025-2029 |
| **Meede 10 Viljandi linna positiivse kuvandi säilitamine ja arendamine** | | | | |
| 10.1. | Linna mainekontseptsiooni rakendamine | Viljandi linna visuaalse identiteediga kujundust kasutatakse linna trükistel, veebikanalites ja mujal. | | Pidev |
| 10.2. | Linna mainekampaaniate väljatöötamine ja läbiviimine | Jätkatakse uute kampaaniate väljatöötamist, mis on suunatud linna kui lapsesõbraliku linna ning hea elamis- ja töötamiskoha kuvandile. | | Pidev |
| 10.3. | Linnameedia arendamine | Jätkatakse Linnalehe väljaandmist ja arendamist, linnatundi raadios, info edastamist linna sotsiaalmeediakanalite kaudu. | | Pidev |
| 10.4. | Linna turundus- ja strateegiaplaani koostamine ja rakendamine | Koostatakse ja rakendatakse linna turundus- ja strateegiaplaan. | | 2025-2029 |
| 10.5. | Infomaterjalide koostamine ja levitamine | Linna pakutavate teenuste ja toetuste ning toimingute kohta avaldatakse infot erinevates kanalites ja viisidel, sh linna veebilehel. | | Pidev |
| 10.6. | Viljandis elamise ja elama asumise väärtustamine | Viljandi linnaga seotud edulugude märkamine, nende levitamine ja kasutamine linna mainekampaaniates. | | Pidev |
| *10.7.* | *Ühisturundusürituste korraldamine* | *Korraldatakse ühisturundusüritusi piirkonna tutvustamiseks investeerimis-, elamis-, töötamis- ja õppimiskohana.* | | *Perspektiivne* |
| *10.8.* | *Kampaaniate läbiviimine Viljandisse elama ja tööle asumiseks* | *Linna elanike arvu suurendamise eesmärgil ja kvalifitseeritud tööjõu puuduse leevendamiseks viiakse läbi kampaaniaid Viljandisse elama ja tööle asumiseks.* | | *Perspektiivne* |
| **2. SÄÄSTEV JA ROHELINE VILJANDI LINN** | | | | |
| **Meede 11 Liigilise mitmekesisuse säilitamine ja suurendamine. Linnakeskkonna arukas planeerimine, rajamine ja hooldamine kliimariskide maandamiseks ning elukeskkonna kvaliteedi tõstmiseks** | | | | |
| 11.1. | Haljastu arengukava elluviimine | Viiakse ellu [Haljastu arengukava 2019-2030](https://www.riigiteataja.ee/akt/421032019005) , mis määratleb linna haljastu prioriteedid ja eesmärgid aastani 2030, vajalikud tegevused ja ressursid eesmärkide saavutamiseks ja tegevuskava. | | 2025-2030 |
| 11.2. | Lossipargi arendamine | Viiakse ellu [Lossipargi hoolduskavas 2022-2031](https://www.viljandi.ee/lossipargi-hoolduskava-2022-2031) kavandatud tegevusi. | | 2025-2031 |
| *Lossipargi rekonstrueerimisprojekti lõpuleviimine.* | | *Perspektiivne* |
| *11.3.* | *Lastepargi rekonstrueerimine* | *Realiseeritakse Lastepargi rekonstrueerimisprojekt, mis hõlmab purskkaevu, teekatete, valgustuse ja mänguväljaku rajamist ning pargiinventari paigaldamist.* | | *Perspektiivne* |
| *11.4.* | *Järveotsa ribapargi ja alleede rajamine* | *Rajatakse ribapark ja alleed Riia mnt T6-st Vaikuse tänavani.* | | *Perspektiivne* |
| *Arendustöödeks on lisaks haljastu arengukavas määratud tegevustele kergliiklusteede, valgustuse, väikevormide ja pargiinventari paigaldamine.* | | *Perspektiivne* |
| *11.5.* | *Männimäe ribapargi arendamine* | *Koostatakse Männimäe ribapargi projekt Männimäe teekoridori alale.* | | *Perspektiivne* |
| *Rajatakse Männimäe ribapark.* | | *Perspektiivne* |
| 11.6. | Kõrghaljastuse hooldamine ja uute puude istutamine | Teostatakse arboristitöid Viljandi linnale kuuluvatel avalikel üldkasutatavatel aladel ja kinnistutel (koolid, lasteaiad jm). Töödeks on puude ja põõsaste hoolduslõikused, puude langetamine, puude istutustööd ning nende töödega seonduvad tegevused. | | Pidev |
| Teostatakse puude ja põõsaste uusistutusi. | | Pidev |
| *11.7.* | *Kalmistute hoolduskava väljatöötamine ja rakendamine* | *Töötatakse välja ja rakendatakse kalmistute hoolduskava.*  *Viiakse ellu hoolduskava kohaseid tegevusi.* | | *Perspektiivne* |
| 11.8. | Rohekoridorides paiknevate orgude kaasajastamine | Teostatakse tegevusi Valuoja oru kaasajastamiseks, sh kõnniteede korrastamine, valgustuse rajamine, pargiinventari paigaldamine. | | Pidev |
| *Teostatakse tegevusi Uueveski ja Kösti oru kaasajastamiseks, sh radade korrastamine, basseinide korrastamine. Taastatakse basseinide ja betoonsilla juures asuv ujumiskoht.* | | *Perspektiivne* |
| 11.9. | Viljandi maastikukaitseala ja Viljandi loodusala kaitsekorralduskava meetmete elluviimine | [Viljandi maastikukaitseala ja Viljandi loodusala kaitsekorralduskava](https://keskkonnaamet.ee/sites/default/files/documents/2022-10/Viljandi%20maastikukaitseala%20ja%20Viljandi%20loodusala%20kaitsekorralduskava.pdf) alusel arendatakse võimalusi rekreatsioonilisteks ja puhkeotstarbelisteks tegevusteks maastikukaitsealal ja teostatakse maastikukaitseala hooldustöid. | | Pidev |
| 11.10. | Veekogude hooldamine | Veekogude avatumaks ja ligipääsetavaks muutmiseks ning nende üldise hea olukorra säilitamiseks jätkatakse veetaimestiku niitmist, põhjasetetest puhastamist ja kaldaalade korrastamist. Veekogude rannaalade korrashoiutööde teostamisel tagatakse eluslooduse jaoks vajalik elukeskkond, sh kevadine pesitsusrahu. | | Pidev |
| *Rekonstrueeritakse Ugala tiigi pais.* | | *Perspektiivne* |
| *Puhastatakse Paala järv ja rekonstrueeritakse regulaatorid.* | | *Perspektiivne* |
| 11.11. | Järveluhtade ja niitude hooldamine | Hooldatakse niitusid ja luhtasid. | | Pidev |
| Koostöös ettevõtjatega jätkatakse ja laiendatakse loomade karjatamist niitudel ja järveluhtadel. | | Pidev |
| 11.12. | Vabaõhu puhkamisalade kasutusvõimaluste mitmekesistamine | Hooldatakse ja uuendatakse puhkekohti. | | Pidev |
| 11.13. | Harrastuskalastajatele püügivõimaluste tagamine ja kalavarude suurendamine | Harrastuskalastajate püügivõimaluste parandamiseks uuendatakse ja hooldatakse avalikke paadisildasid, paatide vettelaskmise kohti, juurdesõiduteid, parklaid jm infrastruktuuri. | | 2025-2029 |
| Kalastiku paranemise ja tasakaalustamise huvides täiendatakse järvi kalamaimudega. | | Pidev |
| 11.14. | Võõrliikide tõrjumine | Rakendatakse meetmeid võõrliikide leviku tõkestamiseks, sh vereva lemmmaltsa ja kanada kuldvitsa niitmine ning lusitaania teeteo kokkukogumine. | | Pidev |
| *11.15.* | *Kogukonnaaedade rajamine* | *Toetatakse kogukonnaaedade teket.* | | *Perspektiivne* |
| *11.16.* | *Koerte jalutusväljaku rajamine* | *Rajatakse koerte jalustuväljak(uid).* | | *Perspektiivne* |
| **Meede 12 Jäätmetekke vähendamine ja elanikkonna keskkonnateadlikkuse tõstmine** | | | | |
| 12.1. | Viljandi linna jäätmekava elluviimine | [Viljandi linna jäätmekava 2021-2026](https://www.riigiteataja.ee/akt/405022021017) on aluseks jäätmehoolduse korrastamiseks ning keskkonnaohutuma ja majanduslikult põhjendatud jäätmekäitluse edendamiseks. | | 2025-2026 |
| 12.2. | Viljandi jäätmejaama kaasajastamine | Jäätmejaam rekonstrueeritakse järk-järgult vastavalt rekonstrueerimisprojektile, mille kohaselt rajatakse olmehoone, jäätmete sorteerimise hall, jäätmete konteineritesse paigutamise estakaad, liigiti kogutud jäätmete ladustamise varjualused ning jäätmejaama territoorium asfalteeritakse. | | 2026-2027 |
| 12.3. | Korraldatud jäätmeveo teenuste kontsessiooni rakendamine | Tehakse koostööd kontsessionääriga korraldatud jäätmeveo teenuste kontsessiooni teostamisel. | | Pidev |
| 12.4. | Jäätmete liigiti kogumise võrgustiku arendamine | Arendatakse jäätmete liigiti kogumise võrgustikku vastavalt seadustest tulenevatele nõuetele. | | Pidev |
| Korraldatakse ohtlike jäätmete kogumisringe. | | Pidev |
| Luuakse võimalused linna hallatavates asutustes jäätmete liigiti kogumiseks. Allasutuste territooriumitele paigaldatakse jäätmete liigiti kogumise mahutid. | | Pidev |
| 12.5. | Ülelinnaline tasuta aia- ja haljastujäätmete vedu | Kaks korda aastas korraldatakse linna territooriumil olevate elamute (kortermajad,  ridaelamud ja eramud), lasteaedade ning üldharidus-ja huvikoolide territooriumitelt haldajate või omanike poolt kogutud aia- ja haljastusjäätmete vedu. | | Pidev |
| 12.6. | Keskkonnateadlikkuse tõstmine elanikkonna hulgas | Teavitused elanikele edastatakse linna kodulehekülje, sotsiaalmeedia ja ajakirjanduse kaudu. | | Pidev |
| 12.7. | Elanike teavitamine korrektse kompostimise tähtsusest | Teavitused elanikele edastatakse linna kodulehekülje, sotsiaalmeedia ja ajakirjanduse kaudu. | | Pidev |
| 12.8 | Keskkonda parandavate tegevuste toetamine | Toetatakse erinevate keskkonda parandavate tegevuste läbiviimist ja neis osalemist, nt „Teeme ära“ talgupäev, maailmakoristuspäev, „Kõnni ja korja“ jt algatused. | | Pidev |
| **Meede 13 Kliimamuutuste leevendamine ja mõjuga kohanemine. Saaste vähendamine** | | | | |
| 13.1. | Viljandi linna energia- ja kliimakava koostamine | Koostatakse Viljandi linna energia- ja kliimakava. | | 2025-2026 |
| *13.2.* | *Rohelise linna strateegia koostamine* | *Koostatakse rohelise linna strateegia.* | | *Perspektiivne* |
| 13.3. | Kergliiklusvõimaluste propageerimine | Inimeste liikumisharjumusi kujundatakse kergliiklust propageerivate kampaaniate ja ürituste korraldamisega. | | Pidev |
| *13.4.* | *Keskkonnasäästliku ühistranspordi soodustamine* | *Koostöös MTÜ Viljandimaa Ühistranspordikeskusega otsitakse võimalusi keskkonnasäästlikke kütuseid kasutatavate busside ja uute nutikate lahenduste kasutuselevõtuks linnaliikluses.* | | *Perspektiivne* |
| 13.5. | Müra ja õhusaaste vähendamine | *Koostatakse strateegiline mürakaart, mis annab üldhinnangu linna mürasituatsioonile ning toob välja pidevast kõrge tasemega keskkonnamürast mõjutatud elanikkonna paiknemise ja hulga. Töötatakse välja leevendusmeetmed.* | | *Perspektiivne* |
| Piiratakse vareslaste pesitsusvõimalusi. | | Pidev |
| 13.6. | Abinõud autoliikluse negatiivse mõju vähendamiseks | Ohutuse tõstmine ja piirkiiruse vähendamine lasteasutuste, elamurajoonide ja vanalinna piirkonnas. | | 2025-2029 |
| 13.7. | Liiklusvahendite rentimisvõimaluste arendamine | Koostöös eraettevõtjate ja kodanikuühendustega otsitakse võimalusi jalgrataste ja sõiduautode laenutusvõimaluste leidmiseks. | | Pidev |
| Jätkatakse koostöös eraettevõttega tõukerataste laenutusvõimaluste pakkumist. | | Pidev |
| *13.8.* | *Elektriautode laadimisvõrgustiku laiendamise motiveerimine* | *Tehakse koostööd ettevõtjatega elektriautode laadimisvõrgustiku laiendamiseks.* | | *Perspektiivne* |
| **Meede 14 Energiatõhususe põhimõtete rakendamine** | | | | |
| 14.1. | Linnale kuuluvate hoonete energiatõhusaks muutmine | Hoonete rekonstrueerimisel või uusehitiste puhul järgitakse Hoonete Energiatõhususe direktiivi nõudeid. | | Pidev |
| 14.2. | Taastuvenergia laiem rakendamine linnale kuuluvates hoonetes | Otsitakse võimalusi linnale kuuluvatele hoonetele päikesejaamade paigaldamiseks. | | Pidev |
| Tutvustatakse erinevaid taastuvenergia kasutamise võimalusi. | | Pidev |
| **3. HUBANE JA TURVALINE VILJANDI LINN** | | | | |
| **Meede 15 Hästitoimiva ning hubase linnaruumi kujundamine ja korrashoid** | | | | |
| 15.1. | Viljandi ordulinnuse varemete konserveerimine ja korrastamine | Jätkatakse tegevusi Viljandi ordulinnuse varemete konserveerimise ja maastiku korrastamise kontseptsiooni kohaselt. Esmatähtis on ordulinnuse varemete kui taastumatute ehituslooliste väärtuste säilitamine ja konserveerimine ning linnuseala korrastamine nii ajaloo teadvustamiseks, linnaelanikele puhkeotstarbel kasutuseks kui turismi arendamiseks. | | Pidev |
| 15.2. | Ordulinnuse külastuskeskkonna ja teenuste arendamine | Tehakse koostöös maakonna omavalitsustega ühisprojekti „Viljandimaa linnuste tee“ planeerimisel ja elluviimisel. Projekti raames arendatakse Viljandi ordulinnuse külastuskeskkonda ja pakutavaid teenuseid. | | 2025-2028 |
| 15.3. | Viljandi linnakindlustuste restaureerimine, markeerimine ja korrastamine | Jätkatakse tegevusi Viljandi linnakindlustuste konserveerimiseks, restaureerimiseks ja markeerimiseks. Linnamüüri nähtavus tutvustab linna ajalugu ja rikastab linnaruumi. | | Pidev |
| 15.4. | Viljandi vanalinna muinsuskaitsealal asuvate väärtuslike hoonete rekonstrueerimise toetamine restaureerimistoetuste abil ja elanike teadlikkuse tõstmine ajaloolise hoonestuse väärtusest | Jätkatakse senist restaureerimistoetuste süsteemi, mis tagab nii mõnegi ajaloolise hoone või linnaruumis nähtava väärtusliku detaili säilimise või restaureerimise. Jätkatakse vanalinna hoonete omanike tunnustamist muinsuskaitseväärtuste säilitamisel, muinsuskaitsealast selgitustööd ning kinnistuomanikele suunatud koolituste korraldamist teadlikkuse tõstmiseks ajaloolise hoonestuse väärtustest ja sobilikest hooldus- ja renoveerimisviisidest. | | Pidev |
| 15.5. | Purskkaevude, mälestusmärkide, väikevormide ja pinkide uuendamine ning uute lisamine | Töötatakse välja ja rakendatakse avalikku ruumi kunstiteoste loomise kord. | | 2025-2029 |
| Uuendatakse linnaruumis olevaid purskkaeve, mälestusmärke, väikevorme ja pinke ning vajadusel lisatakse sobivatesse kohtadesse uusi. | | Pidev |
| *Taastatakse rotund Viljandi järvel* | | *Perspektiivne* |
| 15.6. | Nimeliste pinkide paigaldamise korra põhimõtete rakendamine | Viljandi linna elanikele luuakse nimelise pargipingi paigaldamisega võimalus kaasa rääkida linna ajalooliste isikute, kultuuritegelaste, sportlaste või tublide inimeste tunnustamisel või nende mälestuse jäädvustamisel. | | Pidev |
| 15.8. | Dekoratiivhaljastuse korrashoid ja eksponeerimine | Tagatakse püsikute ja põõsaalade korrashoid, vajadusel täiendamine. Kaunistatakse linnaruumi suve- ja püsililledega. | | Pidev |
| 15.9. | Üldkasutatavate ehitiste auditeerimine ligipääsetavuse tagamiseks ja ligipääsetavuse tagamine | Viiakse läbi üldkasutatavate ehitiste: hoonete ja rajatiste auditeerimine eesmärgiga selgitada välja, kas on tagatud liikumis-, nägemis- ja kuulmispuudega inimeste liikumine ehituslike takistusteta avalikes kohtades ja üldkasutatavates hoonetes. | | Pidev |
| Ehitatakse linnale kuuluvaid hooneid ja rajatisi ligipääsetavaks. | | Pidev |
| *15.10.* | *Arkaadia aia arendamine* | *Korraldatakse arhitektuurivõistlus Arkaadia aia uuendamise lahenduste väljatöötamiseks.* | | *Perspektiivne* |
| *Otsitakse võimalusi Arkaadia aia rajatiste uuendamiseks ning ala paremaks kasutamiseks kultuuriürituste toimumise ning vaba aja veetmise kohana.* | | *Perspektiivne* |
| *15.11.* | *Ajalooliste isikute kalmude eksponeerimine* | *Linna kalmistutele paigaldatakse infostendid ajalooliste isikute kalmude asukohtade kohta.* | | *Perspektiivne* |
| *15.12.* | *Säästva renoveerimise infokeskuse tegutsemise toetamine* | *Nõustatakse ja toetatakse säästva renoveerimise infokeskuse tegevust.* | | *Perspektiivne* |
| 15.13. | Trepimäe rekonstrueerimine | Rekonstrueeritakse Trepimäe trepp | | 2025 |
| **Meede 16 Kaasaegse taristu väljaarendamine** | | | | |
| 16.1. | Tänavate sõidetavuse parandamine | Rekonstrueeritakse tänavaid. Prioriteediks on suure liikluskoormusega peatänavate uuendamine. | | 2025-2029 |
| Igal aastal parandatakse tänavate seisundit pindamise ja remontimisega. | | 2025-2029 |
| Igal aastal uuendatakse tänavate märgistust ning hooldatakse ja uuendatakse liikluskorraldusvahendeid. | | 2025-2029 |
| Rekonstrueeritakse Reinu tee Riia maanteest Hariduse tänavani ja Hariduse tänav Reinu teest kuni Vaksali tänavani. | | 2025 |
| Rekonstrueeritakse Turu ja Kaalu tänav | | 2025 |
| Projekteeritakse ja ehitatakse Männimäe teekoridori sõidutee. | | 2028-2029 |
| *Rekonstrueeritakse Riia maantee, I etapp (Vaksali tn kuni A. Irve tn ja Lennuki tn ristmikuni)* | | *Perspektiivne* |
| *Rekonstrueeritakse Riia maantee, II etapp (A. Irve tn ja* *Lennuki tn ristmikust linna piirini).* | | *Perspektiivne* |
| *Rekonstrueeritakse Tallinna tänav Endla tänavast linna piirini.* | | *Perspektiivne* |
| *Ehitatakse välja Kauge tänava läbimurre Leola tänavani ja juurdepääsuteed.* | | *Perspektiivne* |
| *Rekonstrueeritakse Paala tee, Lääne tänav ja Kagu tänav, sh Valuoja pst, Kagu ja C. R. Jakobsoni tn ristmik.* | | *Perspektiivne* |
| 16.2. | Meetmete elluviimine liiklusohtlike ristmike ohutumaks muutmiseks | Viiakse ellu meetmed liiklusohtlike ristmike ohutumaks muutmiseks. | | Pidev |
| 16.3. | Järveotsa arendusalale tänavate ja tehnovõrkude ehitamine | Järveotsa arendusala II etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks. | | 2025 |
| *Järveotsa arendusala III etapi alale rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks.* | | *Perspektiivne* |
| *16.4.* | *Roo tänava kvartali taristu projekteerimine ja ehitamine* | *Roo tänava kvartalisse rajatakse tänavad ja tehnovõrgud ning tagatakse valmisolek elektrivõrgu ning ühisveevärgi ja - kanalisatsiooniga liitumiseks.* | | *Perspektiivne* |
| 16.5. | Kõnniteede rekonstrueerimine | Rekonstrueeritakse kõnniteid. Prioriteediks on koolide ja lasteaedadeni viivad kõnniteed. Kõnniteede ja ülekäiguradade rekonstrueerimisel tagatakse puudega inimeste erivajadusest tulenevad nõuded. | | 2025-2029 |
| *16.6.* | *Nutikate ja turvaliste ülekäiguradade rajamine* | *Liiklusohutuse suurendamiseks otsitakse võimalusi ülekäiguradadel nutikate lahenduste kasutamiseks.* | | *Perspektiivne* |
| 16.7. | Kergliiklusteede, jalg- ja jalgrattateede võrgustiku arendamine ning arendamise strateegia koostamine ja elluviimine | Kergliikluse strateegia kohaselt arendatakse välja kesklinna ja linnaosade (Männimäe, Paalalinna, Uueveski, Peetrimõisa, Kösti) vaheliste katkematute, mugavate ja turvaliste kergliiklusteede, jalg- ja jalgrattateede võrgustik. | | 2025-2029 |
| Ehitatakse Viljandi kesklinna ja Uueveski linnaosa ühendav jalg- ja jalgrattatee. | | 2025 |
| Rajatakse Järve tänava jalg- ja jalgrattatee. | | 2026 |
| Rajatakse Järveotsa jalg- ja jalgrattatee. | | 2027 |
| *Ehitatakse Reinu tee (lõigus Männimäe tee 4 – Reinu tee 35) kergliiklustee.* | | *Perspektiivne* |
| 16.8. | Jalgratastele parkimis- ja hooldusvõimaluste loomine | Rajatakse mugavaid ja turvalisi jalgratta parkimise võimalusi ning jalgrataste tehnohooldepunkte. | | Pidev |
| Soodustatakse jalgratta hoiustamistingimuste parandamist lähtekohas. Selleks nõustatakse ja toetatakse korteriühistuid jalgrattaparklate, jalgrattamajade, jalgrattahoidlate rajamisel korterelamute juures. | | Pidev |
| 16.9. | Kesklinna parkla või parkimismaja ehitamine | Kesklinna Kaalu tänava parklate ja juurdepääsutänavate rekonstrueerimine. | | 2025 |
| *Otsitakse võimalusi koostöös erasektoriga parkimismaja ehitamiseks.* | | *Perspektiivne* |
| 16.10. | Ennetustöö avaliku korra tagamisel | Arendatakse turvakaamerate võrgustikku, mis on oluline linnaelanike ja külaliste igapäevase turvatunde tagamisel. | | Pidev |
| *16.11.* | *Tingimuste loomine ohutuks liiklemiseks raudteeülesõidukohtadel ja - ülekäigukohtadel* | *Lahendatakse Kalevi tänava jalakäijate raudteeülekäigukoht.* | | *Perspektiivne* |
| 16.12. | Viljandi järve rannaala parkimis- ja juurdepääsuvõimaluste parandamine | Korrastatakse ja laiendatakse rannaala parkimis- ja juurdepääsuvõimalusi. | | 2025-2029 |
| Ehitatakse Roo tänava parkla ja tehnovõrgud. | | 2026-2027 |
| *Korrastatakse parkla sõudebaasi juures.* | | *Perspektiivne* |
| *Koostöös erasektoriga kaalutakse võimalust rajada järveäärsesse piirkonda matkaautode parkimisala koos teenindustaristuga.* | | *Perspektiivne* |
| *16.13.* | *Rannapromenaadi planeerimis- ja ehitustööde jätkamine* | *Planeeritakse ja projekteeritakse rannapromenaad Tartu maanteelt kuni ranna liivaalani ja Vesiflirdi allee pikenduseks.* | | *Perspektiivne* |
| *Ehitatakse rannapromenaad Tartu maanteelt kuni ranna liivaalani.* | | *Perspektiivne* |
| 16.14. | Tänavavalgustuse rekonstrueerimine ja korrashoid | Jätkatakse olemasolevate tänavavalgustuslampide ja -süsteemide asendamist kaasaegsete energiasäästlike lampidega ning tagatakse süsteemi korrashoid. | | Pidev |
| *Rajatakse Viljandi järve äärse matkaraja valgustustussüsteem.* | | *Perspektiivne* |
| 16.15. | Jõuluvalgustuse kaasaegsete lahenduste kasutamine ja arendamine | Linnaruumi paigaldatakse jõuluvalgustuse säästlikke ja kauni väljanägemisega lahendusi. | | 2025-2029 |
| 16.16. | Ühisveevärgi ja -kanalisatsiooni arendamise kava elluviimine | Vee-ettevõtja aktsiaselts Viljandi Veevärk viib ellu [Viljandi linna ühisveevärgi ja - kanalisatsiooni arendamise kavas 2021- 2031](https://www.riigiteataja.ee/akt/405062020022) planeeritud tegevusi. | | 2025-2031 |
| *16.17.* | *Sademevee trasside planeerimine ja rajamine* | Sademeveetrasside planeerimine ja rajamine. | | 2025-2027 |
| Koos tänavate rekonstrueerimisega rajatakse uusi sademevee trasse. | | 2025-2029 |
| *Rajatakse sademevee taaskasutamissüsteemi ja edendatakse sademevee kasutust.* | | *Perspektiivne* |
| *16.18.* | *Panustamine õhu kvaliteedi parandamisse* | *Soodustatakse uute tehnoloogiate kasutuselevõttu, sh reoveemuda käitlemiseks, ebameeldiva lõhna leviku piiramisse jms.* | | *Perspektiivne* |
| 16.19 | Koduta loomade varjupaiga arendamine | Tüma kinnistule ehitatakse uus ja kaasaegne koduta loomade varjupaiga hoone. Vanad hooned lammutatakse. | | 2025 |
| **Meede 17 Kinnisvara süsteemne arendamine ja heaperemehelik haldamine** | | | | |
| 17.1. | Linna funktsioonide täitmiseks vajalike hoonete ja hoonestatud kinnistute haldamine | Jätkatakse linna funktsioonide täitmiseks vajalike hoonete haldamist ning linna kinnisvara üle arvestuse pidamist. | | Pidev |
| 17.2. | Linnale mittevajaliku kinnisvara võõrandamine | Jätkatakse linnale kuuluvate mittevajalike pindade võõrandamist. | | 2025-2029 |
| 17.3. | Linnale kuuluvate kinnisasjade koormamine ja vajalike arenduste suunanime | Seatakse hoonestusõigusi ettevõtlus- ja elamualadele, sh Järveotsa arendusala. | | 2025-2029 |
| 17.4. | Mittevajalike ja kasutusest väljalangenud hoonete ja rajatiste lammutamine | Lammutatakse linnale mittevajalikke ning kasutusest väljalangenud hooneid ja rajatisi. | | Pidev |
| *Lammutatakse Ranna pst 1 veehoidla, Vikerkaare 2 gaasihoidla, ladu Lao kinnistul.* | | *Perspektiivne* |
| **4. ETTEVÕTLIK JA ETTEVÕTLUST TOETAV VILJANDI LINN** | | | | |
| **Meede 18 Konkurentsivõimelise ettevõtluskeskkonna edendamine** | | | | |
| 18.1. | Ettevõtlusalade arendamine ja laiendamine | Ehitatakse välja tehnilist taristut linna tööstuspiirkondades ettevõtluse arengu ja töökohtade loomise soodustamiseks, sh tänavate rekonstrueerimine, kergliiklusteede ehitamine ning tehnilise taristu väljaehitamine. | | 2025-2029 |
| 18.2. | Ettevõtluse arendamiseks kinnisvara võõrandamine | Jätkatakse linnale kuuluva hoonestamata kinnisvara võõrandamist, sh ettevõtluse arendamise eesmärgil. | | 2025-2029 |
| *18.3.* | *Kaugtöökeskuse käivitamine* | *Erasektoriga koostöös arendatakse välja ja käivitatakse keskus, kus ettevõtja saab kasutada ruume koos kiire internetiga.*  *Ühiskontori olemasolu aitab tuua inimesi ka rohkem Viljandisse, kelle jaoks füüsiline töökoht oma kohustuste täitmiseks ei ole oluline.* | | *Perspektiivne* |
| 18.4. | Ettevõtlusinkubaatori käivitamine | Toetatakse Kesk-Eesti Ettevõtlusinkubaatori tööd koostöös SA Viljandimaa Arenduskeskuse ja teiste koostööpartneritega. | | 2025-2029 |
| 18.5. | Alustavate ettevõtjate toetamine | Toetatakse läbi Kesk-Eesti Ettevõtlusinkubaatori alustavaid ettevõtjaid. | | 2025-2029 |
| **Meede 19 Koostöövõimekuse tõstmine ja koostöövõrgustike arendamine** | | | | |
| 19.1. | Ettevõtjate ümarlaudade korraldamine | Korraldatakse ümarlaudu ettevõtjatevaheliseks infovahetuseks ning koostöö ja ühiste algatuste koordineerimiseks. | | Pidev |
| 19.2. | Üldhariduskoolide, kutseõppeasutuste, kõrgkoolide ja ettevõtjate koostöö edendamine | Edendatakse koostööd ettevõtjatega nende vajaduste väljaselgitamiseks, ettevõtjate vajadustele vastavate õppekavade väljatöötamise toetamiseks ja nende rakendamiseks ning praktikabaaside leidmiseks. | | Pidev |
| Tehakse koostööd TÜ Viljandi Kultuuriakadeemiaga mitmekülgse loovettevõtluse edendamisel. | | Pidev |
| 19.3. | Ettevõtlikkusõppe ja ettevõtlusõppe arendamine põhikoolides ja õpilasfirmade loomise soodustamine | Omavalitsus peab vajalikuks põhikoolides ettevõtlikkuse õppe arendamist ning toetab koole selles. Õppesse kaasatakse ettevõtjaid, kes saavad rääkida oma lugu ja anda läbi selle kasulikke õppetunde ja kogemusi õpilastele. Haridusasutused kavandavad tegevuse elluviimiseks vajaliku tegevuskava ning rakendavad vastavalt planeeritule. | | Pidev |
| Ettevõtlusõpet toetab Viljandi Noortevolikogu, kes korraldab noorte omaalgatuse toetamiseks projektikonkurssi ning projektikirjutamise õppelaagrit „VNV48“ | | Pidev |
| 19.4. | Viljandi linna ettevõtluskeskkonna tutvustamine ning edulugude jagamine | Korraldatakse ettevõtluskeskkonna ja ettevõtete tutvustamist ning külastusi erinevatele sihtgruppidele. | | Pidev |
| 19.5. | Ettevõtte ja ettevõtluse edendaja iga-aastane tunnustamine | Viljandi linna tiitel „Ettevõtluse edendaja“ omistatakse ettevõtte omanikule või tegevjuhile, kes on oma ettevõtte juhtimise ja majandustegevuse kaudu kaasa aidanud Viljandi ettevõtluse arengule.  Viljandi linna laste- ja noortesõbraliku ettevõtte tiitel määratakse ettevõttele, kelle tegevus on aasta jooksul aidanud kaasa linna laste ja noorte elu-olu parandamisele. | | Pidev |
| 19.6. | Erinevate riikide ja piirkondade tutvustamine | Kutsutakse ellu üritusi või kampaaniaid erinevate riikide ja piirkondade tutvustamiseks. | | 2025-2029 |
| 19.7. | Viljandi piirkonna tegevus UNESCO Loovlinnade Võrgustikus | 2019. aastal sai Viljandi linn UNESCO Loovlinnade Võrgustiku liikmeks käsitöö ja rahvakunsti valdkonnas. Tehakse valdkondlikku koostööd. TÜ Viljandi Kultuuriakadeemia on pärandilinn Viljandi UNESCO Loovlinnade võrgustiku liikme tegevuste eestvedajaks. | | Pidev |
| *19.8.* | *Uute linnaruumis läbiviidavate algatuste toetamine* | *Toetatakse uusi linnaruumis läbiviidavaid algatusi.* | | *Perspektiivne* |
| *19.9.* | *Ettevõtlusega soetud koolituste ja ürituste korraldamine ning korraldamise toetamine* | *Korraldatakse koolitusi või toetatakse koolituste korraldamist ettevõtjatele laiemaid huvigruppe hõlmavatel teemadel.* | | *Perspektiivne* |
| *Koostöös SA Viljandimaa Arenduskeskusega töötatakse välja piirkonnaomaseid tugiteenuseid ettevõtlusaktiivsuse säilitamiseks ja suurendamiseks.* | | *Perspektiivne* |
| 19.10. | Ühistranspordi liinivõrgu optimeerimine ja arendamine | Koostöös MTÜ Viljandimaa Ühistranspordikeskusega rakendatakse liinivõrgu ja liikuvuse analüüsi tulemusi ning viiakse ellu muudatusi liinivõrgus. | | 2025-2028 |
| **5. UNISTAV JA KUTSUV VILJANDI LINN** | | | | |
| **Meede 20 Külastuskeskkonna arendamine** | | | | |
| 20.1. | Viljandi linna viidasüsteemi ja muu turismitaristu uuendamine | Igal aastal uuendatakse ja ühtlustatakse linnaruumis olevaid viitasid, linnakaarte ja muud turismitaristut. | | Pidev |
| 20.2. | Veekeskuse rajamisele kaasaaitamine | Aidatakse kaasa ettevõtja poolt Viljandi järve randa veekeskuse ja spaakompleksi rajamisele. | | 2025-2027 |
| 20.3. | Külastusobjektide potentsiaali parem kasutamine | Uuendatakse ja kaasajastatakse külastusobjektide informatsiooni, kasutades selleks ka erinevaid e-lahendusi. | | Pidev |
| Tagatakse ligipääsetavus külastusobjektidele ja informatsioonile. | | Pidev |
| 20.4. | Marsruutide koostamine ja märgistamine linnaruumis | Jätkatakse marsruutide koostamist ja märgistamist linnaruumis ning objektide kohta informatsiooni lisamist. | | Pidev |
| *Kujundatakse linna kultuuripromenaad, mis ühendab Viljandi kesklinna linnaosadega.* | | *Perspektiivne* |
| 20.5. | Linnaruumis installatsioonide,  aktsioonide, eksperimentide korraldamise, objektide paigaldamise toetamine | Toetatakse linnaruumis valgus- ja heliinstallatsioonide, eksperimentide, aktsioonide jms korraldamist. | | Pidev |
| Linnaruumi paigaldatakse selliseid objekte, mis eristavad Viljandi linna teistest linnadest ja on meeldejäävad. | | Pidev |
| 20.6 | Ordulinnuse külastuskeskkonna ja teenuste arendamine | Tehakse koostöös maakonna omavalitsustega ühisprojekti „Viljandimaa linnuste tee“ planeerimisel ja elluviimisel. Projekti raames arendatakse Viljandi ordulinnuse külastuskeskkonda ja pakutavaid teenuseid. | | 2025-2027 |
| *20.7.* | *Ordulinnuse varemetes ajastutruude temaatiliste tegevuste tutvustamise tegevuskava väljatöötamine ja rakendamine* | *Töötatakse välja koostöös Viljandi muuseumiga ja rakendatakse tegevuskava, kuidas suveperioodil ordulinnuse varemetes tutvustada ajastutruid tegevusi.* | | *Perspektiivne* |
| *20.8.* | *Seikluspargi rajamine* | *Rajatakse koostöös erasektori ja Viljandi vallaga seikluspark ordulinnuse varemete kõrvale, Viljandi järve vastaskaldale või muusse sobilikku kohta linnaruumis.* | | *Perspektiivne* |
| *20.9.* | *Golfiväljaku rajamine* | *Selgitatakse koostöös erasektori ja Viljandi vallaga välja sobiv asukoht golfiväljakule ja otsitakse koostööpartner golfiväljaku rajamiseks.* | | *Perspektiivne* |
| **Meede 21 Külastuskeskkonna tugisüsteemi arendamine ja koostöö edendamine** | | | | |
| 21.1. | Koostöö arendamine Viljandimaa turismiettevõtjate ja - organisatsioonidega | Arendatakse koostööd Viljandimaa turismiettevõtjate ja -organisatsioonidega piirkonna turundamisel ja turismivaldkonna edendamisel. | | Pidev |
| 21.2. | Uute turismitoodete ja -teenuste arendamise toetamine | Töötatakse välja turismiteenuste arendustoetuse tingimused ja toetatakse arendustoetusega uute turismitoodete ja -teenuste loomist. | | 2025-2029 |
| 21.3. | Linna turundustegevuste rakendamine koostöös ettevõtjate ja kultuurielu korraldajatega | Koostöös ettevõtjate ning kultuuri- ja spordielu korraldajatega töötatakse välja tegevusi linna objektide ja ürituste turundamiseks ning tutvustamiseks. Võetakse kasutusele erinevaid tehnoloogilisi vahendeid: äpid, ekraanid jm. Kõik linna kultuurisündmused kajastatakse Kultuurikavas. | | Pidev |
| 21.4. | Turismiinfoportaali [*visitviljandi.ee*](http://www.visitviljandi.ee) arendamine | Jätkatakse turismiinfoportaali [*visitviljandi.ee*](http://www.visitviljandi.ee) arendamist koos Viljandimaa turismiettevõtjate ja –organisatsioonidega. | | Pidev |
| 21.5. | Koostöö mittetulundusühingute ja majutusettevõtetega turismipakettide ja teenuste mitmekesistamiseks | Mittetulundusühingute ja majutusettevõtjate koostööna kavandatakse piirkonda külastavatele turistidele erinevate lisateenuste pakkumist, millega mitmekesistada turismipakette või tutvustada piirkonda. Sellisteks teenusteks on muuhulgas jalgrattalaenutus, uisulaenutus, kalapüügivõimaluste ja käelise tegevuse võimaluste pakkumine jt. | | Pidev |
| 21.6. | Viljandi linna meenekonkursside läbiviimine | Töötatakse välja Viljandi linna tunnusmeened | | 2025-2026 |
| Pärandilinn Viljandi raames korraldatakse ideekonkursse meenete leidmiseks. | | Pidev |
| 21.7. | Linna mainekontseptsiooniga trükiste, kaartide, audiovisuaalse materjali valmistamine ja levitamine | Valmistatakse ja levitatakse linna tutvustavaid trükiseid, kaarte ja audiovisuaalset materjali, sh ka erinevates võõrkeeltes. | | Pidev |
| 21.8. | Osalemine siseriiklikel ja rahvusvahelistel turismi- ja erialamessidel | Osaletakse Eestis ja lähiriikides toimuvatel turismi- ja erialamessidel. | | Pidev |
| 21.9. | Kampaaniate korraldamine | Korraldatakse linna maine tõstmise ja külastatavuse suurendamise eesmärgil erinevaid kampaaniaid. | | Pidev |
| 21.10 | UNESCO Loovlinna tiitli kasutamine turundussõnumites | Kasutatakse UNESCO loovlinna tiitlit erinevates linna turundussõnumites. | | Pidev |
| **6. ÕPPIV JA NOORUSLIK VILJANDI LINN** | | | | |
| **Meede 22 Jätkusuutliku haridusvõrgu toimimise tagamine ja hariduse kättesaadavuse parandamine. Nüüdisaegse õpikäsitluse elluviimine** | | | | |
| 22.1. | Vajalikul arvul õppekohtade loomine alushariduse, põhihariduse ja gümnaasiumihariduse omandamiseks | | Kõikidele Viljandi linna lasteaiaealistele lastele on alusharidus kättesaadav.  Vajaduspõhiselt arendatakse alushariduse teenust kesklinna, Uueveski ja Peetrimõisa piirkonnas. | Pidev |
| Koolikohustuslikule isikule, kelle elukoht asub linna haldusterritooriumil, tagatakse võimalus omandada põhiharidus. | Pidev |
| 22.2. | Lapsehoiuteenuse osutamise toetamine ja teenuse laiendamine | | Jätkatakse lapsehoiuteenuse osutamise toetamist. | Pidev |
| 22.3. | Lapsekeskse õppe- ja kasvatustöö rakendamine ja arendamine | | Kooli pidaja poolt tagatakse põhikooli riikliku õppekava täitmiseks vajalike kvalifitseeritud õpetajate olemasolu, turvalisuse, tervisekaitse ja õppekava nõuetele vastava õppekeskkonna olemasolu ning võimalused õpilase arengu toetamiseks. Kaasaegsete õppemetoodikate ja õppekavade arendamisel ja rakendamisel arvestatakse HTM-i prioriteetide ja õppeasutuste initsiatiividega.  Rakendatakse ja arendatakse mitmekesiste õppesuundade ja erinevate õppevormide kaudu iga õppija individuaalset ja sotsiaalset arengut toetavat, õpioskusi, loovust ja ettevõtlikkust ning tulevikupädevusi arendavat õpikäsitust kõigil haridustasemetel ja liikides. | Pidev |
| 22.4 | Süsteemse ettevõtlikkusõppe järjepidev integreerimine haridusasutuste õppekavadesse ja ettevõtlikkuspädevuse toetamine läbi mitteformaalse õppe | | Haridusasutused kavandavad vajaliku tegevuskava ning rakendavad seda vastavalt planeeritule. Mitteformaalne õpe toetab ettevõtlikkust. | Pidev |
| 22.5. | Andekate õpilaste toetamine | | Toetatakse erinevate tegevuste väljatöötamist ja arendamist, mis loovad andekatele õpilastele uusi võimalusi teadmiste omandamiseks. | Pidev |
| 22.6. | Kaasava hariduse põhimõtete rakendamine haridusasutustes | | Haridusliku erivajadusega õpilastele luuakse sobivad tingimused hariduse omandamiseks  elukohajärgses haridusasutuses või suunatakse nende vajadustele spetsialiseerunud õppeasutustesse. Kõigile haridusvaldkonna töötajatele võimaldatakse koolitusprogramme haridusliku erivajadustega õpilastega toimetulekuks ning  õpetajatele kaasamiseks tavaklassis ning haridusasutustes rakendatakse piisaval hulgal tugipersonali ja tugiteenuseid. | Pidev |
| 22.7. | Mitteformaal- ja formaalõppe lõimimise süsteemi arendamine ja rakendamine | | Arendatakse üldharidus- ja huvikoolide lõimimist edendades sisulist koostööd õppekavade tasandil. Luuakse võimalus õpilaste koormuse vähendamiseks ja sisulise töö toetamiseks. | Pidev |
| 22.8. | Üld- ja huvihariduskoolide õpilastele eelkutseõppe valikkursuste võimaldamine maakonna kutseõppeasutustes | | Õpilastele võimaldatakse eelkutseõppel osalemist, mis loob uusi võimalusi üld- ja huvihariduse omandamise kõrval eluks vajalike teadmiste omandamisel. | Pidev |
| 22.9. | Erinevates ennetusprogrammides osalemine | | Soodustatakse osalemist erinevates ennetusprogrammides. Osaletakse tervist edendavate töökohtade, lasteaedade ja koolide võrgustikus. Võimaldatakse omaosalus programmides osalemiseks. | Pidev |
| Toetatakse erinevate ennetusprogrammide algatusi. | Pidev |
| 22.10. | Säästva arengu põhimõtete toetamine haridusasutustes | | Soodustatakse keskkonnahariduse edendamist, parandamise ja isetegemise töökodade ja huvitegevuse töötubade loomist ja läbiviimist ning osalemist rohelise kooli programmis. | Pidev |
| 22.11. | Laste ja noorte tervis (sh vaimne tervis) on hoitud ja toetatud | | Õppekeskkond ja mitteformaalse õppe keskkonnad on turvalised ning toetavad füüsilist ja vaimset heaolu. | Pidev |
| Järjepidev teadlikkuse tõstmine füüsilise-, vaimse tervise  ja inimese heaolu ja turvalisuse puudutavate teemade osas. | Pidev |
| Vaimse tervise kriisikava koostamine ja rakendamine ning vajaduspõhine täiendamine. | Pidev |
| **Meede 23 Kaasaegse, turvalise ning õppija arengut toetava füüsilise õpikeskkonna arendamine** | | | | |
| 23.1. | Kvaliteetse õpi- ja töökeskkonna tagamine linna  munitsipaalharidusasutustes | | Tagatakse vajalik inventar ja õppevahendid õppe- ja kasvatustöö läbiviimiseks. Antakse võimalused asutustele uute metoodikate rakendamiseks, inventari ja õppevahendite täiendamiseks ning soetamiseks vastavalt muutuvatele nõudmistele ja õppekavadest tulenevatele vajadustele. | Pidev |
| Tagatakse järjepidev õpperuumide ning õppekeskkondade arendamine. | 2025-2029 |
| 23.2. | Haridusasutuste õppehoonete siseruumide ehitustööd | | Viljandi Lasteaed Männimäe õppehoone siseruumides tehakse remonttöid ja leitakse funktsioon kasutuseta ruumidele. | 2024-2029 |
| Viljandi Kesklinna Lasteaia Midrimaa ja Mesimumm õppehoonete siseruumides tehakse remonttöid. | 2024-2029 |
| 23.3. | Kesk-Kaare 17 õppehoone välja arvamine Viljandi linna haridustaristust. | | Hariduslike erivajadustega õpilaste vajadustest lähtuva täiendava ruumiprogrammi väljatöötamine ja rajamine. | *2025-2027* |
| 23.4. | Uue lasteaiahoone ehitamine | | Projekteeritakse ja ehitatakse uus lasteaiahoone (Uueveski, Peetrimõisa, kesklinna piirkonnas). | 2026-2028 |
| 23.5. | Haridusasutuste sh huvikoolide ja VANT-i territooriumide turvalisuse tõstmine | | Regulaarselt teostatakse haridusasutuste territooriumidel ja piirnevatel aladel turvalisuse tagamise ja liikluskorralduse uuringuid ja analüüse. | Pidev |
| Tuginedes analüüsidele rekonstrueeritakse haridusasutuste territooriumil olevaid ja sinna viivaid kõnniteid. | Pidev |
| Lahendatakse haridusasutuste ümbruse liikluskorraldus ning rajatakse täiendavaid parkimiskohti. | Pidev |
| Otsitakse võimalusi haridusasutuste ümbruste liikluskoormuse vähendamiseks. | Pidev |
| *Turvalisuse tagamiseks paigaldatakse vajadusel haridusasutuste territooriumidele kaameraid ja sissepääsusüsteeme ning piiratakse territooriumid aiaga.* | *Perspektiivne* |
| 23.6. | Lasteaedade mänguväljakute seire, hooldus ja uuendamine | | Vastavalt Viljandi linna lasteaedade mänguväljakute arengukavale teostatakse mänguväljakute seiret ja hooldust ning vajadusel uuendatakse või lisatakse uusi atraktsioone. | Pidev |
| Paigaldatakse uusi atraktsioone lasteaedade mänguväljakutele. | Pidev |
| 23.7. | Tehnoloogia-, loodus- ja täppisteadusainete õpetamise tingimuste parandamine | Otsitakse võimalusi tehnoloogia-, loodus- ja täppisteadusainete õpetamise keskuse või muu täiendava õppetöö läbiviimise vormi või viisi leidmiseks. | | Pidev |
| 23.8. | Avatud õpikeskkondade arendamine põhikoolide territooriumitele | Arendatakse avatud õpikeskkondi põhikoolide territooriumidele õuesõppe ja muude õppevormide rakendamiseks. | | Pidev |
| 23.9. | Huvihariduse ja noorsootöö õpikeskkonna ruumianalüüs, kaasajastamine ja logistika korraldamine | Toimub järjepidev huvihariduse ruumivajaduse analüüs. | | 2025-2029 |
| Viljandi Avatud Noortetuba (VANT) kolitakse hoonesse Vaksali tn 2, mille ruumid kohandatakse VANT-i ja kogukonna vajadustele vastavaks. | | 2025 |
| **Meede 24 Haridus- ja noorsootöötajate väärtustamine ja motiveerimine** | | | | |
| 24.1. | Haridustöötajate süsteemne enesetäiendamine ja koolitamine | Töötajate võimaldatakse enesetäiendamine  nii individuaalsetes kui ühistes koolitusprogrammides. | | Pidev |
| Suurendatakse koolituste hulka erivajaduste (sh andekus) märkamiseks ja erivajadustega õpilastega töötamiseks. | | Pidev |
| 24.2. | Haridustöötajatele motiveeriva ja konkurentsivõimelise palgataseme tagamine | Koolieelsete lasteasutuste kvalifikatsioonile vastavate õpetajate töötasud lähendatakse üldhariduskoolide õpetajatega samaväärsele tasemele. | | Pidev |
| Üldhariduskoolide ja huvikoolide kutset omavatele kollektiivijuhtidele ning treeneritele tagatakse töötasu vastavalt omandatud kutsele ja riigi poolt kehtestatud miinimummääradele. | | Pidev |
| Huvikoolides ja üldhariduskoolides töötavatele huvihariduse ja huvitegevuse õpetajatele tagatakse samaväärse kvalifikatsiooni ja võrreldava töökoormuse korral üldhariduskoolis töötava õpetaja miinimumpalk. Huvihariduse ja huvitegevuse õpetajate töötasumäärad ühtlustatakse erinevate linna allasutuste vahel. | | Pidev |
| Noorsootöö töötajate töötasumäärad ühtlustatakse valdkonna töötajate töötasumääradega. | | Pidev |
| *24.3.* | *Ettevõtlikkuse õppe õpetajate või koordinaatorite koolitamine* | *Haridusasutused kavandavad vajaliku tegevuskava ning rakendavad vastavalt planeeritule.* | | *Perspektiivne* |
| 24.4. | Haridusvaldkonna töötajate tunnustamine | | Kaasajastatakse ja rakendatakse haridus- ja noortevaldkonna tunnustamise süsteemi ja statuute. | Pidev |
| *24.5.* | *Õpetaja rolli väärtustamine ning värbamise süsteemi arendamine* | | *Võimaldatakse laialdasemalt sotsiaalseid garantiisid õpetajatele väärtustamaks õpetaja rolli ühiskonnas.* | *Perspektiivne* |
| *Värbamise süsteemiga luuakse õpetajatele ja valdkonna spetsialistidele/töötajatele erinevaid soodustusi: lapsele koht lasteaias, eluasemekulude katmine kindla perioodi jooksul, mentor, stipendium noorele õpetajale, koormuse diferentseerimine jms.* | *Perspektiivne* |
| **Meede 25 Õpilasi, õpetajaid ja lapsevanemaid toetava tugisüsteemi arendamine** | | | | |
| 25.1. | Vajaduspõhiste sobitusrühmade loomine lasteaedades | | Lasteaedades luuakse vajaduspõhiselt sobitusrühmi erivajadustega lastele. | 2025-2029 |
| 25.2. | Nõustamisteenuse pakkumine | | Tugispetsialistide, haridusasutuste ja sotsiaaltöötajate koostööna luuakse tingimused kvaliteetsema ja õigeaegse abi saamiseks. Sotsiaalpedagoogilise toe pakkumine lasteaedades. | Pidev |
| 25.3. | Viljandi Laste ja Perede Tugikeskuse teenuste arendamine | | Jätkatakse Viljandi Laste ja Perede tugikeskuse poolt osutatavate haridusvaldkonna tugiteenuste arendamist. | Pidev |
| *25.4.* | *Lasteaedade HEV- koordinaatori ametikohtade loomine* | | *Luuakse lasteaedade HEV koordinaatori ametikoht (ametikohad).* | *Perspektiivne* |
| 25.5. | Vanemaharidussüsteemi arendamine | | Koostatakse koolitusprogrammid, eluoskuste õpe (sotsiaalsete toimetulekuoskuste (sh vanemlike oskuste) viiakse sisse koolide õppekavadesse, koolitatakse vanemaid, kujundatakse tugivõrgustikud. | Pidev |
| 25.7. | Vaimse tervise teenuste ja spetsialistide kättesaadavuse parandamine | | Selgitatakse välja vajadus ning saavutatakse piisav ressursside, info ja kaadri olemasolu teenuste osutamise parandamiseks. | Pidev |
| **Meede 26 Mitmekülgsete võimaluste pakkumine huvihariduse ja huvitegevusega tegelemiseks** | | | | |
| 26.1. | Huvihariduse ja -tegevuse tagamine kõigile huvilistele | | Tagatakse huvihariduse kättesaadavus kõigile huvilistele. Lasterikastele ja vähekindlustatud perede lastele on loodud toetuste süsteem. | Pidev |
| 26.2. | Mitmekülgse huvitegevuse ja huvihariduse võrgustiku arendamine koostöös erasektoriga | | Arendamisel lähtutakse ressursside optimaalsest kasutamisest ja erinevate programmide rahastamisvõimalustest. | Pidev |
| 26.3. | LTT valdkonna ja HEV lastele ja noortele suunatud huvihariduse ja –tegevuse võimaluste suurendamise toetamine | | Toetatakse LTT valdkonna ja HEV lastele ja noortele suunatud huvihariduse ja –tegevuse võimaluste loomist ja toimumist | Pidev |
| 26.4. | Järjepideva uuringu läbiviimine huvihariduse ja -tegevuse analüüsimiseks | | Jätkatakse uuringute läbiviimist huvihariduse ja - tegevuse vajaduste ja rahulolu analüüsimiseks. | Pidev |
| 26.5. | Haridusliku erivajadusega õpilastele huvihariduse ja - tegevuste võimaluste loomine | | Luuakse võimalusi haridusliku erivajadusega õpilaste kaasamiseks huviharidusse ja huvitegevusse. | Pidev |
| Panustatakse õpetajate täiendavasse ettevalmistusse ning spetsiaalsete õppemeetodite, -kavade ja -vahendite rakendamisse ja kasutamisse. | Pidev |
| 26.6. | Laste- ja noortekollektiivide osalemine laulu- ja tantsupeo protsessis | | Koolide ja huvikoolide kollektiivid osalevad maakonna ning üleriigilistel laulu- ja tantsupidudel. | Pidev |
| **Meede 27 Kompetentsikeskuste loomine, säilimine ja arendamine** | | | | |
| 27.1. | Hariduse tugiteenuste ja HEV kompetentsikeskuse arendamine | | Viljandi Laste ja Perede Tugikeskuse arendamine HEV kompetentsikeskuseks, mis võimaldab pakkuda ja arendada toetavaid teenuseid õpilaste vajadustest lähtuvalt. | 2025-2029 |
| Kompetentsikeskuses nõustatakse haridus- ja noortevaldkonna töötajaid ja lapsevanemaid ning toimuvad erialased koolitused. | 2025-2029 |
| Koostöö arendamine Viljandimaa Omavalitsuste Liiduga ning maakondlike tugispetsialistide erialarühmade töö arendamine. | 2025-2029 |
| 27.2. | Tartu Ülikooli Viljandi kultuuriakadeemia kompetentsi kaasamine | | Tartu Ülikooli Viljandi Kultuuriakadeemia on ainulaadne kultuurivaldkonna kompetentsikeskus, mida kaasatakse koostööprojektide elluviimisel ning koolituste ja sündmuste korraldamisel. | Pidev |
| **Meede 28 Haridusvaldkonna koostöö tihendamine** | | | | |
| 28.1. | Koostöö naaberomavalitsuste ja teiste haridusvaldkonnas teenuse osutajatega | | Koostööd tehakse haridusvõrgu planeerimisel ning Viljandi maakonna arengustrateegia 2035 tegevuskavas kokku lepitud tegevuste elluviimisel. | Pidev |
| 28.2. | Koostöös erinevate organisatsioonidega | | Toetatakse IKT-, ettevõtlikkuse, ettevõtlusalaste  ja muude valdkondlike tegevuste korraldamist. | Pidev |
| 28.3. | Tehnoloogiaõppe õpetamise viiside mitmekesistamine koostöös ettevõtjatega ja teiste koostööpartneritega | | Viiakse läbi tehnoloogiaõpetuse tunde koostööpartnerite juures. Koostöös arendatakse tehnoloogiaõppe võimalusi. | Pidev |
| 28.4. | Elukestva õppe võimaluste arendamine kombineeritud õppevormidega | | Tehakse koostööd kutseõppeasutuste ja teiste võimalike koostööpartneritega erinevate õppevormide rakendamiseks. | Pidev |
| 28.5. | Õppivatele noortele suvise töötamise võimaluste loomine | | Korraldatakse koostöös ettevõtete ja teiste partneritega õpilastele suvist töömalevat. | Pidev |
| 28.6. | Noortele  suunatud sündmuste läbiviimisele kaasaaitamine | | Noortele suunatud sündmuseid toetatakse projektitoetustega haridus- ja noorsootöö valdkondade taotlusvoorudest. | Pidev |
| 28.7. | Süsteemne ennetustegevus ja valdkondadeülene koostöö | | Kujundatakse süsteemse ennetustöö toimimiseks vajalik juhtimis- ja töökorraldus. Tehakse koostööd erinevate valdkondade asutuste vahel, moodustades koostöövõrgustikke. | Pidev |
| **Meede 29 Mitmekülgseid võimalusi loova süsteemse ja innovaatilise noorsootöö edendamine** | | | | |
| 29.1. | Noorsootöö tegevuse arendamine, koostöövõrgustike tugevdamine ning kaasamine | Jätkatakse avatud noorsootöö põhimõtete rakendamist Sakala Keskuse allüksuse Viljandi Avatud Noortetoa (VANT) kaudu. | | Pidev |
| Osaletakse noorsootöö ja sidusvaldkonna juhtumi- ja võrgustikutöös. Panustatakse valdkonna arendamisse nii kohalikul, maakondlikul, riiklikul kui ka rahvusvahelisel tasandil. | | Pidev |
| Noorte arengu toetamiseks korraldatakse koolitusi, viiakse läbi erinevaid projekte, programme ja sündmusi ning tõhustatakse noorteinfo jõudmist sihtgrupini. | | Pidev |
| Jätkatakse noorte kaasamist sõprus- ja hansalinnade projektidesse. | | Pidev |
| Kaasatakse noori vabatahtlikku töösse ja toetatakse noorte omaalgatuslikku tegevust. | | Pidev |
| 29.2. | Mobiilse noorsootöö arendamine ja süsteemne rakendamine | Viljandi linna sotsiaalruumi analüüsi koostamine, mobiilse noorsootöö kontseptsiooni loomine ja rakendamine (tänava-, individuaal-, grupi- ja kogukonnatöö). | | Pidev |
| 29.3. | Noorte teavitamise ja nõustamise süsteemi arendamine | Noorsootööd tehakse eesmärgistatult. Noorteni jõudmiseks ning noorte toetamiseks on loodud tegevuskavad. | | Pidev |
| Osaletakse erinevates programmilistes tegevustes. | | Pidev |
| Läbi Noortegarantii tugisüsteemi toetatakse noori jõudmaks tagasi haridusteele ja/või tööellu. | | Pidev |
| Viiakse ellu Turvalisuse arenguprogrammi raames koostatud tegevuskava. | | Pidev |
| 29.4. | Koolivaheaja tegevusprogrammide järjepidevuse tagamine | Lastele ja noortele korraldatakse laagreid ja viiakse läbi erinevaid tegevusi koostöös nii munitsipaal- kui erahuvikoolidega ning teiste koostööpartneritega. Laagrite ja muude noortele suunatud tegevuste info koondatakse kokku Viljandi linna noorteinfo lehele.  Aidatakse kaasa sellekohase info levitamisel. | | Pidev |
| 29.5. | Noorte omaalgatuslike projektide toetamine | Viljandi Noortevolikogu poolt viiakse läbi projektikonkursse noorte omaalgatuslike projektide toetamiseks. | | Pidev |
| 29.6. | Noorte järjepidev ja süsteemne tunnustamine | Jätkatakse Viljandi linna aastapreemiate hulgas aasta noore ja noore sportlase preemia väljaandmist ning erinevatel tasanditel silma paistnud noorte tunnustamist. | | Pidev |
| **7. KULTUURILISELT MITMEKESINE JA SPORTLIK VILJANDI LINN** | | | | |
| **Meede 30 Mitmekesise ja aastaringselt toimiva kultuurielu edendamine** | | | | |
| 30.1. | Kultuuriasutuste toimimine kogukonna-, info- ja õpikeskusena | Jätkatakse Viljandi Linnaraamatukogu arendamist ning lisaks põhitegevusele eriilmeliste programmide ja ürituste läbiviimist, näituste korraldamist, elanike abistamist e-teenuste kasutamisel ning elukestva õppe võimaluste vahendamist, laste ja noorte lugemisharjumuste kujundamist.  Analüüsitakse raamatukogu kasutamise efektiivsust, ruumiprogrammi ja leitakse võimalusi teenuste tõhustamiseks. Panustatakse töötajate pädevuste arendamisse, et tagada kvaliteetne teenus ja nõustamine. | | Pidev |
| Sakala Keskus jätkab kultuuritraditsioonide hoidmist, toetab rahvakultuuri säilimist ning arendab teenuseid ja tegevusi. Aitab kaasa kogukonnale suunatud tegevuste ja teenuste pakkumisel. | | Pidev |
| Toetatakse Kondase Keskuse suuremat rahvusvahelist võrgustumist ja arengut autsaiderkunstiga tegeleva kunstikeskusena. | | Pidev |
| Arendatakse Viljandi Nukuteatri tegevust. | | Pidev |
| 30.2. | Kultuuriorganisatsioonide ja -kollektiivide aastaringse tegevuse ja arendamise toetamine | Viljandi linna eelarvest toetatakse mittetulunduslikku tegevust tegevus- ja projektitoetustega. | | Pidev |
| Viljandi linna eelarvest antakse välja loomestipendiume kujutava või rakenduskunsti, audivisuaalse kunsti, lavakunsti, tantsukunsti, kirjanduse, muusika või arhitektuuri alal, et väärtustada ja toetada nende tegevust Viljandi kultuurielus. | | Pidev |
| 30.3. | Järjepidevalt toimuvate maineürituste toetamine | Toetatakse Viljandi linna jaoks olulisteks maineüritusteks kujunenud sündmuste toimumist. Olulisteks maineüritusteks on Viljandi pärimusmuusika festival, Viljandi hansapäevad, Viljandi vanamuusika festival, Viljandi kitarrifestival, rahvusvaheline nukuteatrite festival Teater Kohvris, Notafe festival, Visuaalkunstifestival Viljandi Tuled. | | Pidev |
| 30.4. | Viljandi linnale oluliste tähtpäevade tähistamine | Viljandi linn korraldab koostöös hallatavate asutuste ja koostööpartneritega järgmiste oluliste tähtpäevade tähistamist: Eesti Vabariigi aastapäev, emadepäev, lastekaitsepäev, maakaitsepäev, võidupüha, jaanipäev, taasiseseisvumispäev, Viljandi linna sünnipäev, isadepäev, 1. advendiküünla süütamine, advendiaja sündmused ja aastavahetus. | | Pidev |
| 30.5. | Uute sündmuste korraldamise soodustamine | Aidatakse kaasa uute sündmuste ellu kutsumisele ja läbiviimisele. | | Pidev |
| 30.6. | Kultuurikalendris sündmuste info kajastamine | Sündmuste infot kajastatakse veebipõhises kultuurikalendris  <https://visitviljandi.ee/et/kultuurikava> | | Pidev |
| 30.7. | Osalemine laulu- ja tantsupidude traditsiooni hoidmisel ja protsessis | Soodustatakse Viljandi linnas tegutsevate laste ja täiskasvanute rahvakultuuri- ja kultuurikollektiivide osalemist maakondlikel ning vabariiklikel laulu- ja tantsupidudel. | | Pidev |
| 30.8. | Koostöö huvi- ja üldhariduskoolidega õpilaste ja noorte kaasamisel linna kultuuriürituste läbiviimisele | Õpilasi ja kollektiive kaasatakse linna kultuuriürituste läbiviimisele. | | Pidev |
| Toetatakse noorte poolt linnaruumis läbiviidavaid omaalgatuslikke projekte. | | Pidev |
| 30.9. | Tartu Ülikooli Viljandi Kultuuriakadeemia kaasamine kultuurivaldkonna tegevustesse | Kultuuriakadeemia kompetentsi kaasatakse koostööprojektide koordineerimisel ning koolituste ja ürituste korraldamisel. | | Pidev |
| 30.10. | Osalemine Tartu 2024. aasta Euroopa kultuuripealinna programmi elluviimisel | Osaletakse kokkuvõtete tegemisel Tartu 2024. aasta Euroopa kultuuripealinna programmi elluviimisel ja tegevuste rahastamisel sõlmitud koostööleppe raames. | | 2025 |
| 30.11. | Kultuurialaste koostööümarlaudade korraldamine | Korraldatakse koostööümarlaudu, mis omavad olulist rolli kultuurialase infovahetuse, koostöö ja ühiste algatuste ning sündmuste elluviimisel. Ümarlaudadesse kaasatakse avaliku, era- ja kolmanda sektori esindajaid. | | Pidev |
| 30.12. | Loomeresidentuuride toetamine | Toetatakse loomeresidentuuride toimumist linnas. | | Pidev |
| 30.13. | Koguduste rolli väärtustamine | Väärtustatakse kogudusi kogukonna heaks töö tegijatena ja kultuurisündmuste vahendajatena ning muinsuskaitselise väärtusega kirikuhoonete hoidjatena. | | Pidev |
| 30.14. | UNESCO Loovlinnade Võrgustiku aktiivse liikmena Viljandi piirkonna programmi loomine ja elluviimine ning koostöövõrgustiku laiendamine | Tehakse koostööd kohaliku ja rahvusvahelise koostöö edendamisel, piirkonna programmi loomisel ja päranditurismi edendamisel koostöös Tartu Ülikooli Viljandi Kultuuriakadeemia, turismiettevõtete ja kultuuriorganisatsioonide ja erakultuurikorraldajatega. Kasutatakse UNESCO loovlinna tiitlit ja võrgustiku potentsiaali piirkonna kultuuriturismi suurendamiseks. | | Pidev |
| 30.15. | Rahvakultuuri ja selle tegijate väärtustamine | Toetatakse ja väärtustatakse rahvakultuurikollektiivide tegevust eesmärgiga suurendada rahvakultuuriga tegelevate inimeste arvu. | | Pidev |
| 30.16. | Koostöö erakultuuritegijatega | Kaasatakse erakultuurikorraldajaid linna sündmuste korraldamisse ja toetatakse nende tegevust tegevus- ja projektitoetuste kaudu. | | Pidev |
| **Meede 31 Tänapäevaseid võimalusi pakkuvate kultuuriobjektide arendamine** | | | | |
| 31.1. | Sakala Keskuse hallatava taristu parendamine | Parendatakse Sakala Keskuse hallatavat taristut. Töödeks on: Sakala Keskuse saali akustika parandamine, tehniliste vahendite ja välilavade kaasajastamine, ventilatsioonisüsteem. | | Pidev |
| Viljandi Avatud Noortetoa (VANT) ruumide ja taristu kaasajastamine | | 2025 |
| Viljandi Vana Veetorni hooldustööd. | | Pidev |
| Kondase Keskuse ruumide ja taristu hooldustööd. | | Pidev |
| Viljandi Nukuteatri ruumide hooldustööd | | Pidev |
| 31.2. | Eriilmeliste kultuurisündmuste korraldamine tavapäratutes kohtades | Tavapäratute kohtade kasutamisega suurendatakse linnaruumi atraktiivust kultuurisündmuste läbiviimiste paigana, sh erineva profiiliga näitusepaigana. | | Pidev |
| 31.3. | Linnaraamatukogu tehnilise baasi ja sisustuse kaasajastamine | Linnaraamatukogu hoonele ehitatakse välja ventilatsioonisüsteem, uuendatakse valgustussüsteemi ja tehakse sisetöid.  Uuendatakse A-korpuse avatäited ja teenindussaalide põrandad. Raamatukoguhoone sarilukustuse uuendamine. Hangitakse kaasaegne raamatute tagastuskasti lahendus ja raamatute laenutusautomaat. Kaasajastatakse raamatukogu mööblit ja ruumilahendust. | | 2025-2029 |
| *31.4.* | *Kultuuripromenaadi kujundamine ja arendamine Viljandi linna avalikus ruumis* | *Realiseeritakse kultuuripromenaadi idee ning kujundatakse ja arendatakse kultuuripromenaad Viljandi linna avalikus ruumis, koostatava Viljandi linna kultuuripromenaadi kontseptsiooni alusel.* | | *Perspektiivne* |
| **Meede 32 Jätkusuutliku ja mitmekesise spordielu toetamine ja arendamine** | | | | |
| 32.1. | Linnale kuuluv sporditaristu on erinevate spordialade ja liikumisharrastusega tegelejate aktiivses kasutuses aasta ringi | Liikumisharrastusega tegelejatele ja spordihuvilistele tagatakse võimalused kehalise vormi saavutamiseks, sportliku eluviisi harrastamiseks, sportlikuks eneseteostuseks ning vaatemängulise spordielamuse saamiseks. | | Pidev |
| 32.2. | Spordirajatiste ja taristu kasutamise analüüs ja tõhustamine | Analüüsitakse spordirajatiste ja -taristu kasutamise efektiivsust ja leitakse võimalusi kasutuse tõhustamiseks. | | Pidev |
| 32.3. | Spordiorganisatsioonide, klubide ja harrastajate aastaringse tegevuse tagamise ja arendamise toetamine | Viljandi linna eelarvest toetatakse taotluste alusel mittetulunduslikku tegevust tegevus- ja projektitoetustega. | | Pidev |
| Viljandi linna spordistipendiumi saavad linna eelarvest taotleda Viljandis elavad ja tegutsevad isikud, kes esindavad Viljandit või Viljandi spordiklubi, eesmärgiga väärtustada ja toetada nende tegevust spordi arendamisel ja populariseerimisel nii Viljandis kui kogu maailmas. | | Pidev |
| 32.4. | Heade ja mitmekülgsete sportimisvõimaluste loomine lastele ja noortele | Viljandi linna spordialaseks prioriteediks on noortesport, mida edendatakse Viljandi Spordikooli, erahuvikoolide ja klubide poolt. | | Pidev |
| 32.5. | Erinevatele sihtgruppidele spordiürituste ja liikumisharrastust soodustavate tegevuste ning programmide läbiviimise toetamine | Toetatakse Viljandi linna jaoks olulisi ja osalejaterohkeid spordisündmuseid sh Suurjooks ümber Viljandi järve, Mulgi rattamaraton, Mulgi uisumaraton, Viljandi Triatlon, laste Paala järve jooks, linnajooks, hansapäevade spordivõistlused jpt.  Rahvasporti ja liikumisharrastust soodustavad jalgratta- ja suusamatkad, järvejooksude ning kepikõnni sari, perespordipäevad, tervisekuu üritused, kampaaniaüritused terviseradadel ja paljud teised üritused. | | Pidev |
| Maakondlike, vabariiklike ja rahvusvaheliste spordiürituste läbiviimist korraldatakse koostöös spordiklubide ja alaliitudega. Tuge korraldamiseks võimaldab projektitoetus. | | Pidev |
| 32.6. | Koostöö eraspordibaaside haldajatega | Tehakse võimalusel koostööd eraspordibaaside haldajatega tegevuste läbiviimisel (jäähall, tennisehall, tennise- ja padeliväljakud jm). | | Pidev |
| 32.7. | Ujumise algõpetuse võimaldamine kõigile lastele ja õpilastele | Ujumise algõpetust võimaldatakse Viljandi Jakobsoni Kooli ja Viljandi Lasteaia Männimäe ujulates. | | Pidev |
| Veekeskuse valmimisel ostetakse ujulateenust eraettevõtja poolt rajatavast veekeskusest, kus lepingu kohaselt tagatakse siseujula ujumisradade kasutamise kättesaadavus ujumise algõppe ja treeningute läbiviimiseks. | | 2027-2029 |
| **Meede 33 Aktiivses kasutuses olevate spordirajatiste kaasajastamine** | | | | |
| 33.1. | Koolide sporditaristu uuendamine | *Rekonstrueeritakse Viljandi Jakobsoni Kooli staadion koos rajatavate avatud spordi- ja mänguväljakutega.* | | *Perspektiivne* |
| Tagatakse koolide staadionide ja spordiväljakute järjepidev seire, uuendamine ja arendamine. | | Pidev |
| 33.2. | Viljandi Spordihoone rekonstrueerimine | Hoone vana osa energiatõhusustööd. | | 2026-2027 |
| *Hoone rekonstrueerimistööde projekteerimine ja osade kaupa teostamine.* | | *Perspektiivne* |
| *33.3.* | *Välijõulinnakute rajamine* | *Rajatakse välijõulinnakuid linna erinevatesse piirkondadesse.* | | *Perspektiivne* |
| 33.4. | Viljandi järveäärse tervisesporditaristu korrashoid ja kaasajastamine | Viljandi järveäärsel tervisesporditaristul jätkatakse sportimis- ja liikumisvõimaluste parandamiseks taristu edasiarendamist sh kunstlume tootmiseks vajaliku süsteemi väljaehitamine ning olemasoleva terviseraja valgustussüsteemi laiendamine. | | 2024-2026 |
| *33.5.* | *Rannajalgpalliväljaku rajamine* | *Jätkatakse rannajalgpalliväljaku rajamist ja arendamist.* | | *Perspektiivne* |
| *33.6.* | *Aerutamisbaasi rekonstrueerimine* | *Rekonstrueeritakse aerutamisbaas.* | | *Perspektiivne* |
| *33.7.* | Viljandi Jakobsoni Kooli ujula rekonstrueerimine | Ujula hoitakse kasutamiseks nõutavas seisukorras kuni eraettevõtja poolt Viljandi linna rajatava veekeskuse valmimiseni. | | 2024-2027 |
| *Viljandi Jakobsoni Kooli ujula rekonstrueerimistööde kavandamine ja teostamine sõltub erasektori poolt Viljandi linna kavandatava veekeskuse projekti elluviimisest.* | | *Perspektiivne* |
| *Erasektori poolt Viljandi linna kavandatava Veekeskuse käivitamisel leitakse ujula ruumidele otstarve.* | | *Perspektiivne* |
| *33.8.* | *Viljandi Spordikeskuse Paalalinna viilhalli rekonstrueerimine* | *Hoone muudetakse energiatõhusaks ja parendatakse sportimistingimusi.* | | *Perspektiivne* |
| *33.9.* | *Viljandi järveäärse polüfunktsionaalse spordiväljaku arendamine* | *Arendatakse Viljandi järveäärset polüfunktsionaalset spordiväljakut, kus asuvad jalgpalli muruväljak ja heiteväljak.* | | *Perspektiivne* |
| *Rajatakse heiteväljak Viljandi järveäärse polüfunktsionaalse spordiväljaku osana.* | | Perspektiivne |
| *33.10.* | *Huntaugu piirkonna arendamine aasta ringi kasutamiseks tervisespordi- ja vaba aja alana* | *Huntaugu vabaajapargi detailplaneeringu elluviimisega lahendatakse alal parkimine, jalakäijate ohutu liiklemine ja tänavavalgustus.* | | *Perspektiivne* |
| 33.11. | Koostöö eraspordibaaside haldajatega | Tehakse koostööd eraspordibaaside haldajatega eesmärgiga mitmekesistada sportimisvõimalusi. | | Pidev |
| 33.12. | Linnastaadioni uuendamine | Uuendatakse linnastaadioni ajavõtusüsteemi ja inventari. | | Pidev |
| 33.13. | Mängu- ja ekstreemspordiväljakute korrastamine, turvalisuse tagamine, uuendamine ja uute väljakute rajamine | *Ehitatakse Männimäe liikluslinnak ja täiendatakse ala muude atraktsioonidega.* | | *Perspektiivne* |
| Kord aastas teostatakse mängu- ja ekstreemspordiväljakute tehnilise korrasoleku ülevaatus ning selle põhjal otsustatakse atraktsioonide korrastamise või uuendamise vajadus. | | Pidev |
| Võimalusel rajatakse uusi mängu- ja ekstreemspordiväljakuid. | | Pidev |
| *33.14.* | *Viie viljandlase malenurga rajamine* | *Paigaldatakse viis avalikuks kasutamiseks mõeldud malelauda.* | | *Perspektiivne* |
| *33.15.* | *Jäähalli arendamise toetamine* | *Toetatakse Viljandi jääspordi- ja vaba aja keskuse loomist.* | | *Perspektiivne* |
| *33.16.* | *Kesklinna spordikompleksi arendamise toetamine* | *Toetatakse Viljandi kesklinna spordikompleksi laiendamist sportimisvõimaluste mitmekesistamise eesmärgil.* | | *Perspektiivne* |
| **Meede 34 Kultuuri- ja spordivaldkonna töötajate väärtustamine** | | | | |
| 34.1. | Kultuuri- ja sporditöötaja ameti väärtustamine | Spetsialistide palgatasemed lähendatakse sarnaste ametikohtade palkadega riigisektoris ning ühtlustatakse linna hallatavate asutuste vahel. | | Pidev |
| 34.2. | Valdkondlik koolitamine ja nõustamine | Soodustatakse töötajate enesetäiendamist nii individuaalsetes kui ühistes koolitusprogrammides. | | Pidev |
| **8. HOOLIV JA SOTSIAALSELT TURVALINE VILJANDI LINN** | | | | |
| **Meede 35 Sotsiaalprobleemide ennetamine ja sotsiaalhoolekande süsteemi arendamine** | | | | |
| 35.1. | Sotsiaalvaldkonna spetsialistide erialase võimekuse tõstmine, koostöö ja meeskonnatöö arendamine | Töötajatele võimaldatakse läbipõlemise ennetamiseks või läbipõlemisega tegelemiseks individuaalsete kui ka grupisupervisioonide korraldamine ja enesetäiendamine nii individuaalsetes kui ühistes koolitusprogrammides. | | Pidev |
| 35.2. | Sotsiaalvaldkonna töötaja rolli väärtustamine ja järelkasvu motiveerimine | Kajastatakse edulugusid ja positiivseid sündmusi. Tunnustatakse sotsiaalvaldkonna töötajate tööd, tagatakse kaasaegsed ja töö iseloomust lähtuvad töötingimused ja töövahendid (mobiilsed). Töötasu viiakse vastavusse tööülesannete keerukuse ja vastutusega ning kutsealaste nõuetega. | | Pidev |
| 35.3. | Lastele ja peredele suunatud ennetustegevuste arendamine | Arendatakse lastele ja peredele suunatud ennetustegevusi, sh Viljandi Laste ja Perede Tugikeskuse ja Viljandi Perepesa teenuseid. | | Pidev |
| Ennetustegevusi arendatakse eesmärgiga jõuda peredele suunatud teenuste ja toe pakkumisega teenusevajajateni võimalikult varajases staadiumis. | | Pidev |
| Viljandi Perepesa teenuste ja toe pakkumine laiemale sihtgrupile (vanematele kui 8-aastastele). | | Pidev |
| 35.4. | Sotsiaalvaldkonnas tegutsevate kodanikuühenduste toetamine | Viljandi linna eelarvest toetatakse taotluste alusel mittetulunduslikku tegevust tegevus- ja projektitoetustega. | | Pidev |
| 35.5. | Sotsiaalteenuste osutamine abivajajatele koostöös kodanikuühendustega | Koostöös kodanikuühendustega leitakse võimalusi teenuste osutamiseks abivajajatele. | | Pidev |
| 35.6. | 65+ elanikkonna ja tööealiste puuetega inimeste võimetekohane kaasamine ühiskondlikku ellu | Süstematiseeritakse ja parandatakse eakatele info edastamist. Kaasatakse ja toetatakse 65+ inimeste ja tööealiste puuetega inimeste organisatsioone, neile huvitegevuse pakkumist ja ürituste korraldamist. | | Pidev |
| 35.7. | Erinevates ennetusprogrammides osalemine | Soodustatakse koolide, lasteaedade, perede, puuetega inimeste osalemist erinevates ennetusprogrammides. Suurenenud on vajadus perevägivalla ennetamise kampaaniate ja teavitustegevuste ning noorte riskikäitumist vähendavate ja teiste ennetavate tegevuste järele. | | Pidev |
| 35.8. | Vaimse tervise valdkonna võrgustikutöö tegevus | Soodustatakse osalemist erinevate vaimse tervise tugivõrgustike ja programmide töös. | | Pidev |
| 35.9. | Süsteemne ennetustegevus ja valdkondadeülene koostöö | Kujundatakse süsteemse ennetustegevuse toimimiseks vajalik juhtimis- ja töökorraldus. Tehakse koostööd erinevate valdkondade asutuste vahel, moodustades koostöö- või juhtumivõrgustikke. | | Pidev |
| **Meede 36 Sotsiaaltoetuste ja teenuste kättesaadavuse parendamine ning nende pidev arendamine** | | | | |
| 36.1. | Erinevatele sihtgruppidele vajalike sotsiaalteenuste ja toetuste ning muu vajaliku abi tagamine | Omavalitsuse poolt tagatakse sotsiaalteenused ja -toetused ning muu vajalik abi. | | Pidev |
| 36.2. | Linnaelanikele suunatud teenuste arendamine ja teenuste valiku laiendamine | Täiustatakse pakutavaid sotsiaalteenuseid ja luuakse uusi teenuseid (mh projektides nimetatud eesmärgil osalemine, nende elluviimine) erinevatele sihtgruppidele. Tagatakse laste ja perede vajadustele vastavad nõustamisteenused, omastehooldajatele pakutakse tugiteenuseid (nt ajutine asendushooldaja). Tagatakse hoolekandekeskuses dementsete klientide vajadustele vastava üldhooldusteenuse osutamiseks vajalike ruumide ja personali olemasolu. Eakatele ja puuetega inimestele osutatakse täiendavaid teenuseid (heaolu koordinaatorid, valve koduhooldustöötaja, dementsete päevahoid jne) vastavalt sihtgrupi vajadustele eesmärgiga võimalikult kaua oma kodus elada ja toime tulla. | | Pidev |
| 36.3. | Linnaelanikele suunatud teenuste sisu laiendamine | Vastavalt sihtgrupi vajadustele ja linna võimalustele laiendatakse sotsiaalteenuste süsteemi. | | Pidev |
| 36.4. | Sotsiaalteenuse saajate hulgas regulaarsete rahulolu-uuringute läbiviimine | Teenuste kvaliteedi tagamiseks viiakse teenuste saajate hulgas läbi regulaarseid rahulolu-uuringuid, kaasates sõltumatuid küsitlejaid/uurijaid. Uuringu tulemuste ja klientide jooksvalt antud tagasiside põhjal parandatakse pakutavate teenuste tingimusi ja kvaliteeti. | | Pidev |
| 36.5. | Koostöö haridus- ja noorsootööasutustega | Tehakse koostööd sotsiaal- , haridus- ja noortevaldkonna (sh huviharidus) integreeritud (lõimitud) teenuste pakkumisel. | | Pidev |
| **Meede 37 Sotsiaalteenuste taristu parendamine** | | | | |
| *37.1.* | *Leola 12a rekonstrueerimine ja sisustamine* | *Rekonstrueeritakse Leola 12a hoone eesmärgiga pakkuda sotsiaalteenuse raames vajalikke eluruume sotsiaal-majanduslikult vähekindlustatud sihtgrupile. Investeeringuga parandatakse hoone energiatõhususe näitajaid ning vähendatakse ülalpidamiskulusid.* | | *Perspektiivne* |
| 37.2. | Sotsiaalelamispindade parendamine | Parendatakse linnale kuuluvaid sotsiaalelamispindasid. | | Pidev |
| *37.3.* | *Teenusmajade rajamine* | *Suurenenud vajaduse tõttu hooldusteenuse järele planeeritakse teenusmajade rajamist, et tagada enne üldhooldusteenusele suundumist toetatud elamise teenus (koduteenus, juhendamine, järelevalve jne) tuge vajavatele isikutele või sobivad tingimused dementsussündroomiga inimestele teenuse pakkumiseks (nt päevahoid, üldhooldusteenus, erihoolekandeteenused)* | | *Perspektiivne* |
| *Rajatakse teenusmaju koostöös eraettevõtjatega.* | | *Perspektiivne* |
| *Viljandi linnale kuuluvatele kinnistutele Kagu 9 ja Kesk-Kaare 17 tulevikku planeerides kaalutakse nende arendamist sotsiaalsfääri huvides.* | | *Perspektiivne* |
| *37.4.* | Sotsiaalameti tööks vajalike töötingimuste parandamine | *Sotsiaalametile tagatakse mobiilsed töövahendid töö efektiivsemaks korraldamiseks ja klientide paremaks ning kiiremaks teenindamiseks.* | | *Perspektiivne* |
| *37.5.* | *Sotsiaalkeskuse/päevakeskuse/ tegevuskeskuse arendamine* | *Analüüsitakse eakate ja erivajadustega inimeste sotsiaalkeskuse, päevakeskuse või tegevuskeskuse toimimist ja vajadusi, samuti arendamise võimalusi ning rakendatakse need.* | | *Perspektiivne* |
| 37.6. | Hoolekandekeskuse taristu parendamine | Päevahoiuteenuse arendamiseks ruumide kohandamine ja teenuse osutamine | | 2025-2026 |
| *Hoolekandekeskuse juurdeehituse või eraldiasuva teenushoone ehitamine.* | | *Perspektiivne* |
| **Meede 38 Tervisedendus. Tervislike eluviiside ja tervise väärtustamine ning terviseteadlikkuse tõstmine** | | | | |
| 38.1. | Viljandimaa tervisedenduse strateegia 2035 tegevuskavas 2023-2026 kavandatud tegevuste elluviimises osalemine | Viiakse ellu kavandatud [Viljandimaa tervisedenduse strateegia 2035 tegevuskavas 2023-2026](https://www.vol.ee/documents/121452/36339845/Viljandimaa+tervisedenduse+strateegia+aastani+2035.+Tegevuskava+2023-2026.pdf/d879268e-263d-47c8-9ec4-20afbb52f519) kavandatud tegevusi, mis loovad eeldusi inimeste tervise ja heaolu paranemisele. | | 2025-2026 |
| 38.2. | Tervisekäitumise alase info edastamine erinevatele sihtrühmadele | Edastatakse informatsiooni tervisliku toitumise, sõltuvusainete tarbimise ennetamise ja tervist toetava turvalise käitumise alaste koolituste ja kampaaniate kohta. Suurendatakse teadlikkust kehalise aktiivsuse ja toitumisharjumuste olulisusest. | | Pidev |
| **Meede 39 Tervishoiu valdkonna arengu toetamine** | | | | |
| 39.1. | Koostöö arendamine SA-ga Viljandi Haigla | Viljandi Linnavalitsuse ja SA Viljandi Haigla koostöö on suunatud eelkõige haigla teenuste kvaliteedi ja hoonestuse arendamisele tagamaks linna elanikele vajalike tervishoiuteenuste ajakohasus ja kättesaadavus. Tehakse koostööd uue haigla ja tervisekeskuse Tervikumi hoone rajamisel ning teenuste osutamisel uues hoones. | | Pidev |
| 39.2. | Koostöö tervishoiuteenuse osutajatega | Jätkatakse koostööd tervishoiuteenuse osutajatega. Ravikindlustuseta elanikele osutab käsunduslepinguga tervishoiuteenuseid Viljandi linnaarst. | | Pidev |
| Osaletakse partnerina tervishoiuvaldkonna koostööprojektides, mille eesmärgiks on eelkõige töötada välja inimese vajadustest lähtuv tervishoiu- ja sotsiaalteenuste integreeritud mudelid (ennetus ja koostöö) ja neid rakendada. Elanikele osutatakse integreeritud teenuseid. | | Pidev |

# Lisa 1. Rahvaküsitluse kokkuvõte

### 1. Rahulolu Viljandi linna kui elukohaga, töökohaga, reisi sihtkohaga ja vaba aja veetmise kohaga

### 2. Rahulolu Viljandi linnaelu valdkondadele võrdluses 2019., 2022. ja 2024. aastaga.